
ISKORIŠTENJE VODNE SNAGE POTOKA KRIŽ U HIDROELEKTRANI 

»NIKOLA TESLA« (VINODOL) 

Ing. Milan Mrvoš, Zagreb 

žinama i Triblju. Mogućnost ostvarivanja akumula- 
cija u dolinama tih vodotoka daje još veću važnost 
ovim vodnim snagama, jer akumulacijama hidro- 
elektrana »Nikola Tesla« dobiva vršni značaj. 
Vodne snage potoka Križ i Lokvarke koriste se na 
stepenicama hidroelektrane Fužine i Vinodol (Tri- 
balj), a vodne snage Ličanke samo na posljednjoj 
stepenici. 


L Uvod 

Hidroelektrana »Nikola Tesla« koristi gorski 
potok Ličanku s pritocima i potoke Lokvarku i 
Križ. Iako ti potoci ne predstavljaju značajnije vo- 
dotoke, oni imaju velik energetski značaj zbog 
svoga velikog potencijala, s obzirom na značajan 
raspoloživi pad, iskorišćen hidroelektranama u Fu- 



Sl. 1 


LEGENDA: 

1. Pregrada Lokvarka 4. Tunel Lokvarka — Ličanka 

2. Pumpna stanica Križ 5. Pregrada Križ (u 

3. Tunel Križ — Lokvarka alternativi »Akumulacija«) 

Iako je većini stručnjaka već poznata opća kon- 
cepcija hidroelektrane »Nikola Tesla« 1 * , osvrnut 
ćemo se kratkim opisom na rješenje dano general- 
nim projektom (prema ondašnjoj terminologiji) od 
1946, koji je služio kao baza za daljnu razradu i 
razvoj projekta i od kojeg se u biti nije odstupalo. 
Tim su projektom bile predviđene akumulacije na 
Križ-potoku, Lokvarci, Ličanki i Lepenici, s ukup- 
nom sadržinom od 45,42 miliona m 3 . Izgradnja aku- 
mulacije na Lepenici (5,67 miliona m 3 ) predviđa se 
u daljoj budućnosti. Korisna ukupna akumulacija 
bez Lepenice iznosi 37,69 miliona m 3 , što pret- 
stavlia 31,8% srednjeg godišnjeg dotoka svih za- 
hvaćenih vodotoka i omogućuje elastično reguli- 
ranje dotoka uz dobro godišnje izravnan je. Ogra- 
ničenje, koje su diktirali geološki uvjeti, dovelo je 
do rješenja akumulacija, koje nije najpovoljnije, 


Put vode do strojeva osiguran je tlačnim tu- 
nelima i cijevnim vodovima. Jezero Križ i Lo~ 
kvarka spojeni su 500 m dugačkim tunelom, koji 
omogućuje zajednički rad obaju jezera. Od jezera 
Lokvarka do jezera Bajer voda se dovodi tlačnim 
tunelom duljine cca 3,5 km. Visinska razlika tih 
jezera daje mogućnost energetskog korištenja voda 
Lokvarke i Križa na ovoj stepenici hidroelektra- 
nom Fužine (3,9 MW), a koja i svojim pumpnim 
uređajem omogućuje prebacivanje velikih valova 
Ličanke u veću i, po nadmorskoj visini, višu aku- 
mulaciju Lokvarka, te se time znatno smanjuju 
preljevni gubici iz jezera Bajer. Ulaznim uređajem 
na jezeru Bajer počinje tlačni dovod ukupne du- 
žine 9 276 m do hidroelektrane u Triblju. Prvi dio 
trase pro]azi 199 m dugim tunelom ispod mjesta 
Fužine, zatim 4 920 m dugim armiranim betonskim 

a prema kojem vodotok Ličanka s najvećim sred- 
njim godišnjim dotokom (60 miliona m 3 ) raspolaže 
s najmanjom korisnom akumulacijom (1,23 miliona 
m 3 ), a uz to i veće akumulacije leže na većoj nad- 
morskoj visini. Provedena analiza na nizu od 27 
godina dala je rezultate, da u tom nizu svega u 
19,5 mjeseci izrazitije odstupaju izravnane protoke 
od srednjih godišnjih, pa se prema tome postiže 
djelomično višegodišnje izravnanje. Izrazito je po- 
voljan uticaj višegodišnjeg izravnanja na najsu- 
šnije godine. 


1 »Elektroprivreda«, for. 4/5 od 1952 god., posvećen 

hidroelektrani Vinodol. 


cijevnim vodom kroz Lič — polje i tlačnim tunelom 
Kobiljak — Razromir dugim 4 157 m i, konačno, ko- 
sim tlačnim čeličnim cijevnim vodom, smještenim 
u kosi rov pod nagibom od 32° duljine 1 200 m do 
podzemne strojarnice u Triblju (84 MW). Dovod je 
izgrađen za protok od 15 m 3 /sek, koji se koristi na 
raspoloživom bruto padu od 656,50 do 660,50 m. 

Nakon provedene nove ekonomske analize 1953 
god., po završetku idejnog projekta nasute brane 
Križ, odstupilo se od gornje koncepcije u pogledu 
privođenja i korištenja voda Križ — potoka. Ta je 
analiza dala ekonomske prednosti rješenju privo- 
đenja voda Križ — potoka sistemu hidroelektrane 
Vinodol pumpnim uređajem, pa se zasada odustalo 

od izgradnje akumulacije Križ. Velika razlika u 
investicijama između te dvije alternative nije mo- 
gla biti prevagnuta ostalim povoljnim momentima, 
koje daje alternativa sa akumulacijom. 

Iz daljeg izlaganja dobiće se uvid u detaljniji 
opis alternativa i rezultate spomenute kompara- 
tivne analize. 

2. Hidrološki podaci 

Područje Fužina i Lokava u Gorskom Kotaru 
obiluje oborinama, koje prelaze veličinu taloga od 
3 000 mm godišnje. Veliki dio pale oborine otiče 
površinski vodotocima Ličanka i Lokvarka i nji- 
hovim pritocima. 

Križ — potok je vodotok bujičnog karaktera, kao 
i ostali vodotoci tog područja, a okarakteriziran je 
srednjim godišnjim protocima, koji se kreću od 
0,198 do 0,79 m 3 /sec. 

Slivno područje Križ-potoka, mjerodavno za 
iskorištavanje u energetske svrhe bilo putem rje- 
šenja akumulacijom ili pumpnom stanicom, iznosi 
8,6 km 2 , što predstavlja 12°/o ukupno raspoloživog 
iskoristivog sliva područja HE Nikola Tesla. Na 
bazi razrade hidroloških podloga za poslijeratni 
period srednji godišnji dotok Križ-potoka iznosi 
15,5 miliona m 3 , pa je srednji protok 0,476 m 3 /sec. 

S obzirom na ostale vodne količine raspoložive 
za energetsko korištenje hidroelektranama Fužine 
i Vinodol (Tribalj), doprinos Križ-potoka u sred- 
njoj godini od 15,5 miliona m 3 predstavlja 13% 
ukupnog raspoloživog dotoka Ličanke, Lokvarke i 
Križ — potoka. Taj postotak govori o vrijednosti i 
značaju voda potoka Križ u sistemu hidroelektrane 
Nikola Tesla. 

3. Opis objekata alternative »akumulacija« 

Dolina Križ — potoka pruža se usporedno sa do- 
linom Lokvarke. Na mjestu odabranom za izgrad- 
nju pregrade dolina Križ — potoka je za cca 15 m 
viša po apsolutnoj koti od doline Lokvarke. Nor- 
malni uspor akumulacije Križ bio je predviđen na 
koti 770,00, t. j. na istoj koti kao i akumulacija Lo- 
kvarka. Dno doline na predviđenom pregradnom 
profilu je na koti 745,00, a kruna pregrade na koti 
774,00. Na taj način, izgradnjom brane od 29 m 
visine od tla do krune, te duljine brane u kruni 
235 m, ostvarila bi se akumulacija sadržine od 
6,4 miliona m 3 . 


Cijela dolina potoka Križ leži u nepropusnim 
slojevima karbonskih škriljaca. Sastav tla na oda- 
branom pregradnom mjestu je vrlo povoljan za 
izgradnju nasute pregrade. Podloga je od škriljaca, 
koji su u dubini vrlo slabo propusni za vodu, a na 
površini su pokriveni tankim slojem ilovine i hu- 
musa. Jedan od važnih momenata, koji je uticao na 
izbor nasutog tipa pregrade, jest okolnost, da u 
blizini nema podesnog materijala za gradnju be- 
tonske brane. 



Izabranom pregradnom profilu pregrada je pri- 
lagođena tlocrtno svojom lagano zasvedenom for- 
mom (si. 3). Nasip je bio predviđen sa srednjim 
uzvodnim pokosom od 1 : 2,12 i nizvodnim 1 : 2,0, 
a izgrađen bi bio od karbonskog pješčenjaka sa 
centralno postavljenom jezgrom od ilovače (si. 4). 
Nizvodni pokos bi se pokrio humusom u svrhu 
ozelenjivanja pokosa i zaštite karbonskog pješče- 
njaka od štetnog uticaja mraza i uzduha. U blizini 
ima dosta materijala odgovarajuće kvalitete za iz- 
gradnju nasipa. Nepropusna jezgra bi bila fundi- 
rana na zdraviju stijenu klinom na dubini od ne- 
koliko metara. Nije predviđena izrada kontrolne 
galerije. 

Kubatura nasipa iznosila bi 350 000 m 3 . Za vri- 
jeme građenja pregrade vode potoka Križ bi se 
evakuirale obilaznim rovom, situiranim na lijevoj 
obali, duljine 167 m, i čistog profila 2,50 m. U po- 
gonu bi taj rov služio kao temeljni ispust. 

Kao evakuacioni organ suvišnih velikih voda u 
pogonu je bio predviđen stalni preliv na sedlu li- 
jevoga boka. 

Tunel Križ — Lokvarka, duljine 510 m, kružnog 
presjeka 2,0 m, spaja jezero Lokvarka s jezerom 
Križ, pa u toj alternativi omogućuje da ova dva 
jezera rade zajedno (si. 5). Kota dna tunela na ula- 
zima je 745,00. Glavni zatvarači su smješteni u 
okno, na kojem je mjestu i najviša kota nivelete 
tunela. Tunel prolazi kroz slojeve karbonskih škri- 
ijaea. 

Za pristup zatvaračnicama, preko krune brane, 
predviđena je izgradnja cesta duljine oko 2 km. 
Investicioni troškovi za izgradnju akumulacije 
s pripadajućim objektima iznosili bi 975 861 000 
Din. Uz kamatnu stopu od 5°/o, s obzirom na cjelo- 
kupni korisni mogući doprinos voda Križa hidro- 
elektrani Nikola Tesla u srednjoj godini, iznosila 
bi cijena električne energije 2,75 Din/kWh. 

4. Opis objekata alternative »pumpna stanica« 

Privođenje voda potoka Križ u jezero Lokvarka 
vrši se tunelom Križ-Lokvarka, izvedenim prema 
projektu, koji je predviđao izgradnju akumulacije 
na Križ-potoku. Na mjestu ulaza u tunel sa strane 
Križ-potoka čini oštru okuku prema tunelu, i time 
je već dan prirodni basen, koji će se moći uz mi- 
nimalne građevinske radove urediti i na taj način 
ostvariti basen sadržine od cca 3 600 m 3 pred 
pumpnom stanicom. Na nizvodnoj strani, a u ko- 
ritu potoka, predviđen je betonski prag s krunom 


na koti 746,20, preko koga će se evakuirati velike 
vode Križ-potoka. Pokraj basena, a prema ulazu 
u tunel, situirana je pumpna stanica s instaliranim 
kapacitetom od 2,60 m 3 /sec, i to 4 visokotlačne 
pumpe po 0,4 m 3 sec i jedna niskotlačna pumpa 
od 1 m 3 /sec, koja će raditi samo za vrijeme niskih 
vodostaja u Lokvarci. Taj broj i razlike u pum- 
pama opravdane su ekonomskom analizom, a 
uzevši u obzir neto visine dizanja, koje variraju 
s vodostajima u Lokvarci od 3,75 do 27,3 m. Drugi 
dio pumpne stanice služi za smještaj dvaju trans- 
formatora od 400 kVA i tri polja rasklopnog po- 
strojenja 10 kV. 

Zgrada pumpne stanice udaljena je kojih 80 m 
od početka tunela. Na tom potezu predviđen je 
armirani betonski cijevni vod čistog dijametra 
D = 1,20 m, izveden na licu mjesta. Priključak na 
tunel predviđen je kroz vertikalno oko. Na naj- 
višem mjestu tjemena tunela, gdje je u varijanti 
akumulacija bila predviđena zatvaračnica, izvest 
će se vertikalno okno za zračenje. Između verti- 
kalnog okna i izlaza tunela na strani Lokvarke 
predviđena je ugradnja povratne zaklopke profila 
1,0 m, koja bi omogućila reviziju tunela za vri- 
jeme dok pumpe ne rade, a za visokih vodostaja u 
Lokvarci. 

Uz tu koncepciju rješenja zahvaćanja voda 
Križ-potoka postiže se u srednjoj godini korisni 

dotok od 11,68 miliona m 3 , što predstavlja doprinos 
hidroelektrani »Nikola Tesla« od 17,8 miliona kWh. 

Investicioni troškovi za izgradnju tog rješenja 
privođenja voda Križ-potoka iznose 162 882 000 
Din, što uz kamatnu stopu od 5°/o i uz kvotu go- 
dišnjih troškova od 7,1% daje cijenu električne 
energije u srednjoj godini od 0,65 Din/kWh. 

5. Iskoristive vodne količine i energija u pojedinim 
alternativama 

Sve raspoložive vodne količine ne mogu se 
iskoristiti. Njihova je iskoristivost ovisna o potre- 
bama konsuma, zatim treba napraviti korekciju 
radi gubitaka uslijed preljevanja, procjeđivanja i 
isparivanja. Ta iskoristivost vodnih količina razli- 
čita je za spomenute alternative, a razlika je izra- 
ziti] a u mokrim godinama, jer tada dolazi do izra- 
žaja smanjenje akumulacionog prostora u alterna- 
tivi s pumpnom stanicom. 

Razlika iskoristivosti vodnih količina kod tih 
alternativa dobivena je na bazi provedenog ener- 
getskog bilansa svih voda hidroelektrane »Nikola 
Tesla« na temelju raspoloživih hidroloških poda- 
taka u periodu od 6 godina (1945/46 do 1950/51) 
i izjednačenja mreže Hrvatske, Dalmacije i Sla- 
vonije za konsumne okvire 1956/57 (sa dodatkom 
novih elektrana Gojak i Jaruga) i 1962/63 (sa do- 
datkom novih elektrana Split, Peruča i Rječina). 
Iz tog bilansa dobiveni su ovi rezultati: 

1. U razdoblju od promatranih šest godina aku- 
mulacioni prostor hidroelektrane Vinodol napuni 
se u 3 godine. Iskoristivost protoka je različita sve- 
ga u dvije godine (1946/47 i 1950/51) i ta razlika 
iznosi za spomenute dvije godine 6,4 miliona m 3 , 
dok je razlika za ostale četiri godine neznatna. 

2. Prosječna razlika u iskoristivosti voda po- 
toka Križ (korigirajući dotoke sa gubicima, koji 
utiču, i računajući sa srednjom dobavom pumpe 
od 2 m 3 /sec) kod alternative akumulacije u odnosu 
na pumpnu stanicu iznosi za konsumni okvir 
1956/57 S = 2,50 hm 3 ili 25,5 % više u korist aku- 
mulacije, a za konsumni okvir 1962 63 S = 2,35 hm 3 
ili 20,4 % više u korist akumulacije. 

Prosječni energetski ekvivalent 1 m 3 vode hi- 
droelektrane »Nikola Tesla« iznosi 1,56 kWh (u 
alternativi pumpne stanice za energetski doprinos 
potoka Križ treba odbiti energiju za pumpni po- 
gon, t. j. 0,1 kWh/m 3 ). Na osnovu tog ekvivalenta 
i iskoristivosti vodnih količina dobiva se energetski 


doprinos voda Križ-potoka, uzevši u obzir sve gu- 
bitke, kako slijedi: 

A. Alternativa akumulacija: 

a) u konsumnom okviru 1956/57: 

E a = 19,4 GWh/god., 

b) u konsumnom okviru 1962/63: 

E a = 21,6 GWh/god. 

B. Alternativa pumpna stanica: 

a) u konsumnom okviru 1956/57: 

E p = 14,3 GWh/god., 

b) u konsumnom okviru 1962/63: 

E p = 16,7 GWh/god. 

6. Godišnji troškovi i cijene energije 

Izgradnja nasute pregrade trajala bi oko 3 go- 
dine dulje nego izgradnja pumpne stanice. U slu- 
čaju izbora građenja pregrade izgradila bi se pro- 
vizorna pumpna stanica, koja bi dobavljala vode 
Križa u to vrijeme. Da kompariramo alternative, 
treba godišnje troškove akumulacije teretiti s ra- 
zlikom investicija provizorne pumpne stanice i 
smanjenja vrijednosti opreme te troškova demon- 
taže, tako da bi time eliminirali momenat razlike 
početka korišćenja voda Križ. Osim toga, godišnji 
troškovi akumulacije terećeni su gubitkom go- 
dišnjih prinosa kultura s površina koje bi se po- 
tapale. 

Nakon tih provedenih korekcija iznose godišnji 
troškovi, računati s raznim kamatnim stopama, i 
proizvodna cijena električne energije prema do- 
njoj tabeli: 

Iz tih rezultata se vidi, da su cijene energije 
u slučaju izgradnje pumpne stanice za cca 4 puta 
niže nego kod akumulacije, iako je cijena kWh u 
alternativi akumulacija još uvijek ekonomična. 

Ekonomičnost alternativa bila bi jednaka kod 
one cijene dopunske energije, — za razlike koje 
proističu kao rezultat izbora alternative — , kod 
koje je suma godišnjih troškova pumpne stanice i 
troškova dopunske energije jednaka godišnjim tro- 
škovima akumulacije, t .j. 

t P + A E . c d = t a 

Odavle se može za razne slučajeve (s obzirom 
na konsumni okvir i kamatnu stopu) dobiti vri- 
jednost cijene dopunske energije, za koju bi bila 
ekonomičnija izgradnja akumulacije. Te se vri- 

jednosti kreću od 7,82 do 11,65 Din/kWh; međutim, 
one su daleko iznad cijene energije dobivene iz 
termoelektrana (za TE Konjšćina c = 5,7 Din/kWh). 



7. Ocjena alternativa i zaključak 

Provedena analiza nije dovela u pitanje apso- 
lutnu ekonomičnost akumulacije Križ, jer, kako je 
spomenuto, energetska sadržina vode od 2,21 do 
3,48 Din/k Wh još uvijek je povoljna, nego je, zbog 
visokih troškova izgradnje akumulacije prema tro- 
škovima pumpne stanice, potonje rješenje ekonom- 
ski povoljnije. 


Kao prilog brojčanim rezultatima komparacije 
treba spomenuti ostale momente, koji dolaze u pri- 
log alternativama izgradnje: 

1. U slučaju izgradnje akumula- 
cije vode potoka Križ slivaju se gravitacijom u 
sistem hidroelektrane »Vinodol«, dok dobava vode 
pumpanjem uvjetuje ispravan rad strojeva i si- 
gurnu dobavu električne energije za pogon 
pumpnog uređaja. 

Akumulacija Križ povećava elastičnost pogona 
i daje veći doprinos na energiji (za cca 5 miliona 
kWh), i to u periodu malih voda. 

2. U slučaju izgradnje pumpne 
stanice iznose investicije svega 16,7% investi- 
cija za izgradnju akumulacije, dok je trajanje iz- 
gradnje cca četiri puta kraće. Godišnji troškovi 
eksploatacije iznose 19% godišnjih troškova za 
alternativu akumulacija. Alternativa s pumpnom 
stanicom snižuje prosječnu produkcionu cijenu hi- 
droelektrane »Vinodol«. Izgradnja pumpne stanice 
je moguća isključivo od domaćeg materijala, dočim 
bi za izgradnju nasipa trebalo nabaviti mehaniza- 
ciju iz inozemstva. 

Na osnovu tako izrađene analize »Elektropro- 
jekta« Zagreb (odakle su i crpeni gornji podaci) 
donesena je odluka, da se usvoji kao povoljnija 
alternativa s pumpnom stanicom, koliko god je 
pogonski i energetski poželjna izgradnja akumu- 
lacije. 

Izgradnjom pumpne stanice ostaje otvorena 
mogućnost za izgradnju akumulacije u budućnosti. 


ARMIRANI BETONSKI TLAČNI CIJEVNI VOD HIDROELEKTRANE 

»NIKOLA TESLA« (VINODOL) 

Ing. Marko Čalogović, Zagreb 


Za dovod pogonske vode za Vinodolsku hidro- 
elektranu na potezu od umjetnog jezera Bajer kod 
Eužina do ulaza u tunel Kobiljak-Razromir izgra- 
đen je armirani betonski tlačni cijevni vod preko 
polja Lič. Dužina tog cijevnog voda iznosi oko 
5 000 m. Najveći protok je 15 m 3 /see. Cijevni vod 
je izveden s unutarnjim promjerom od 2,80 m. Uz- 
dužni pad je minimalan (do 2,7°/oo). 

Debljina stijene cijevnog voda je 25 cm. Tlak u 
njemu iznosi do 3 Atm. Izveden je u otvorenom 
iskopu i kasnije zasipan zemljom, tako da nadsloj 
nad tjemenom ne bude nigdje tanji od 1,0 m. Naj- 
veća visina nadsloj a iznosi 5.0 m iznad tjemena ci- 
jevi. \ 

Armatura cijevi je uglavnom jednostruka t. j. 
u tjemenu i dolje na unutrašnjoj strani, a na stra- 
nama izvana. Na taj način ima armatura ovalan 
oblik. Jedino na mjestima i potezima gdje je to 
računski potrebno, izvedena je dvostruka armatura 
dodavanjem pojedinih šipaka osnovnoj, ovalnoj 
armaturi. Glavna ovalna armatura izrađena je u 
obliku spirala i povezana uzdužnom armaturom u 


čvrstu mrežu. Za armaturu je upotrebljen obični 
konstrukcioni čelik Č 37. 

Velike poteškoće kod takvih cijevnih vodova 
predstavljaju stezanje betona i promjene dužine 
cijevi od temperaturnih promjena. Da bi se loš utje- 
caj tih volumenskih promjena betona sveo na mi- 
nimum, izvedena je cijev u pojedinim odsječcima 
— sekcijama — a među krajevima sekcija ostavljen 
je slobodan prostor od 60 cm, u kojem su se pre- 
li vatali krajevi uzdužne armature susjednih sek- 
cija. Ti su se međuprostori zabetonirali kasnije, 
nakon što je stezanje u betonu sekcija većim dije- 
lom završeno; nastojalo se da se zatvaranje među- 
prostora izvrši u vremenu niskih temperatura, da 
bi se svelo na minimum kasnije stvaranje pukotina 
uslijed sniženja temperature. 

Cijevni vod je izveden na podlozi — posteljici 
od mršavog betona — da bi se omogućilo^ uredno 
postavljanje armature i betoniran je. Nastojalo se 
postići da ova podloga dobije što točniji cilindrični 
oblik. Budući da se ova posteljica betonirala znatno 
ranije nego pojedine sekcije cijevi, trebalo je orno- 

gućiti da cijev prilikom stezanja kliže po njoj sa 
što manje otpora. To se nastojalo postići umeta- 
njem jednog međusloja između posteljice i cijevi. 
Nakon mnogo pokusa usvojena je za taj međusloj 
mješavina gline i drvene pilovine vezane s malom 
količinom cementa. Preduvjet za klizanje cijevi po 
posteljici je što točniji cilindrični oblik gornje po- 
vršine posteljice, jer je debljina međusloja iznosila 

POPREČNI PRESJEK 



svega 2 cm. Budući da se na pojedinim skcijama 
cijevi nisu mogle otkriti nikakve pukotine kao po- 
sljedice spriječenog stezanja, može se smatrati da 
ie taj međusloj izvršio svoj zadatak. 

Cijevni vod je betoniran u drvenoj oplati, koja 
je bila izrađena iz pojedinih elemenata, tako da se 
može lagano rastavljati i prenositi. Usprkos toga 
su se oplate relativno brzo oštećivale, tako da su 

UZDUŽNI PRESJEK 

se mogle upotrebiti do najviše 10 puta. Nema sum- 
nje, da bi se mnogo bolji rezultati u pogledu iz- 
gleda cijevi, točnosti dimenzija i mogućnosti kva- 
litetne ugradbe, mogli postići upotrebom čelične 
oplate, koja bi uz to bila i ekonomski povoljnija 
s obzirom na veliku dužinu cijevnog voda. Među- 
tim, zbog nestašice materijala i vremena moralo se 
odustati od upotrebe čelične oplate. 

Za cijevni vod je bila propisana upotreba be- 
tona M 220, s tim da vlačna čvrstoća kod savijanja 
ne bude manja od 40 kg/cm 2 . Budući da upotreba 
riječnog šljunka zbog dugačkog transporta nije 
došla u obzir, odlučeno je da se upotrebi drobljeni 


agregat iz kamenoloma u blizini gradilišta. Da bi 
se dobili svi potrebni elementi za sastav betona, 
izvršena su odgovarajuća ispitivanja u Zavodu za 
ispitivanje gradiva na Tehničkom fakultetu u Za- 
grebu. Ta su ispitivanja pokazala, da se gornje 
čvrstoće mogu bez većih poteškoća postići s upo- 
trebljenim agregatom. Količina cementa bila je 
cdređena sa 350 kg na m 3 betona. Tako velika ko- 
ličina cementa utječe doduše nepovoljno na ste- 
zanje, ali je bila potrebna, da bi se postigao nepro- 
puštan i dovoljno obradiv beton kod upotrebe dro- 
bljenog agregata. Agregat je bio sortiran u 4 
frakcije, koje su, u nedostatku uređaja za vaganje, 
dozirane po volumenu. • Odabrana je kao najpovolj- 
nija kontinuirana granulacija sa Abrams-ovim mo- 
dulom između 5,1 i 5.5. Da bi se postigla bolja 
obradivost, dodavala se agregatu i manja količina 
sitnog pijeska (ispod 1 mm) iz jednog nalazišta u 
blizini gradilišta. Dimenzija najvećeg zrna agre- 
gata iznosila je 3 cm. 

Nakon većeg broja usporednih ispitivanja ce- 
menta, da bi se dobio beton sa što manjim steza- 
njem, odabran je cement tvornice Koromačno 
s aktivnošću 500. U pogledu finoće mliva bilo je 
traženo, da ostatak na situ od 4900 rupa na cm 2 ne 
smije biti veći od 12°/o. Na gradilištu je vršena 
stalna kontrola betona u pogledu konsistencije na 
stolu za slegavanje. Transport betona je vršen s po- 
moću vagoneta; kod većih udaljenosti (nekoliko 
stotina metara) primjećivali su se znakovi segrega- 
cije kod betona. Pokušalo se i s transportom betona 
s pomoću pumpi; međutim zbog čestih kvarova na 
pumpi i prekida struje moralo se od tog načina 
odustati. 

Betoniranje je vršeno tako, da se najprije izbe- 
tonirao donji dio cijevi, zatim se postavila oplata, 
pa se betonirao gornji dio cijevi. Na taj način stvo- 
rene su dvije radne reške po cijeloj dužini cijevnog 
voda. Te su reške ojačane željezima za vezu. 

Bilo je propisano da se prilikom ugrađivanja 
betona upotrebe pervibratori. Zbog čestih kvarova 
to nije bilo moguće uvijek provesti. 

Nakon skidanja oplate izvršeno je žbukanje 
unutrašnje površine cijevi pneumatski nabaca- 
nom žbukom u debljini od oko 2 cm. Gornja po- 
vršina žbuke bila je ručno zaglađena. Iako ta 
žbuka prvobitno nije bila predviđena, morala se 
izvesti zbog toga, što kvaliteta betona nije svagdje 
zadovoljavala, pa je postojala opasnost većih gu- 
bitaka vode na pojedinim mjestima, gdje je beton 
bio porozan. 

Glavna vanjska opterećenja, koja djeluju na ci- 
jevni vod, jesu: tlak vode, koji dosiže veličinu od 
gotovo 30 m vodnog stupca, i tlak zemlje izvana. 
Visina nadsloja zemlje iznad tjemena cijevi (nakon 
zasipanja cijevi, t. j. u konačnom stanju) različita 
je, a kao minimalna debljina nadsloja propisano je 
1,0 m iznad tjemena cijevi. Najveća visina nad- 
sloja iznosi oko 5,0 m iznad tjemena. Oba ova opte- 
rećenja su praktički konstantna na dužim otsječ- 
cima cijevi, tako da je račun proveden za prstenove 

jedinične dužine. Osim toga je bilo potrebno razmo- 
triti i utjecaj stezanja betona i promjene tempera- 
ture. Budući da tlak vode kao opterećenje domi- 
nira, to je stijenka cijevi opterećena vlačnom silom 
uz savijanje. U stijeni cijevi ne smiju se pojaviti 
pukotine, jer bi time trpjela nepropusnost. Zbog tog 
je bilo potrebno da beton cijevi ima što veću vlačnu 
čvrstoću. 

Račun momenata i uzdužnih sila u stijeni cijevi 
izvršen je na temelju uobičajenih pretpostavki teo- 
rije elastičnosti. Uzeto je, da sudjeluje cio presjek 
betona i armature (stadij I). Za zadana opterećenja 
(vlastita težina, ispuna vodom, tlak vode iznutra i 
tlak zemlje izvana) s pomoću formula, kojih izvod 
se može naći u literaturi 1 izračunati su momenti i 
uzdužne sile za tri presjeka: u tjemenu, sa strane 
i dolje. Kod dimenzioniranja cijevi bila su ispu- 
njena dva uvjeta. Uz pretpostavku, da beton pre- 
uzima tlačna i vlačna naprezanja (stadij I), ne smiju 
vlačna naprezanja u betonu preći granicu određenu 
vlačnom čvrstoćom betona uz stanoviti faktor si- 
gurnosti. Drugi je uvjet, da u slučaju da beton ne 
preuzima vlačnih naprezanja (t. j. ako se pojave 
pukotine) armatura može sama preuzeti čitavu silu 
uz odgovarajuće naprezanje u čeliku. Budući da su 
u pojedinim presjecima momenti uglavnom jednog 
predznaka, to se nastojalo izaći s jednostrukom 
armaturom ovalnog oblika. Međutim, u slučajevima 
malog ekscentriciteta, t. j. kad uzdužna sila padne 
između sredine presjeka i armature, potrebna je 
dvostruka armatura. Da se ne bi morala pored 
ovalne umetati još i vanjska i unutarnja armatura, 
odlučeno je, da se prema potrebi doda samo vanj- 
ska armatura. Na taj su način presjeci sa strane 
armirani samo jednostruko. U slučaju opterećenja, 
koje bi u ovom presjeku zahtijevalo dvostruku 
armaturu, presjek ne će moći prenijeti sile, koje 
na njega djeluju, pa će nastati u betonu pukotina 
i presjek će djelovati kao zglob. Time se mijenja i 
raspored momenata i uzdužnih sila u cijelom 
prstenu cijevi, pa treba i sve ostale presjeke ar- 
mirati za taj promijenjeni slučaj. U tu svrhu izve- 
dene su formule za momente i uzdužne sile za cijev, 
koja ima u presjecima sa strane 2 ekscentrična 
zgloba. 

Kod računanja ukupnih momenata i uzdužnih 
sila pošlo se od pretpostavke, da će cijev biti za- 
sipana zemljom prije nego što dođe pod tlak. Prema 
tomu unutrašnji tlak vode može djelovati samo 
istodobno sa vanjskim tlakom zemlje. Jedino na 
jednom kraćem potezu, gdje cijevni vod prolazi u 
blizini ceste i željezničke pruge, uzeto je u obzir, 
da bi se cijev mogla otkopati na stanovitu dužinu, 
a da se ne prekida pogon elektrane. 

Sa tako izračunatim momentima i silama za 
naj nepovoljni ju kombinaciju opterećenja izvršeno 
je dimenzioniranje armature na uobičajeni način 
prema stadiju II. 


1 Na pr., Handbuch fiir Eisenbetonbau, IX/II; Mar- 
quardt: Rohrleitungen. 


Račun naprezanja u betonu za stadij I izvršen 
je uz opće pretpostavke teorije elastičnosti. Nor- 
malni način računanja tu nije mogao biti primi- 
jenjen, jer on pretpostavlja jednak modul elastič- 
nosti za tlak i vlak. Kod betona se ta dva modula 
znatno razlikuju. Zbog toga su izvedene općenite 



SI. 1. 


formule za račun naprezanja kod armiranih beton- 
skih presjeka, napregnutih na savijanje sa vlačnom 
uzdužnom silom. 

U literaturi postoji vrlo mali broj podataka o 
veličini modula elastičnosti betona za vlak. Osim 
toga, ti se podaci međusobno ne slažu. Direktno 
mjerenje tog modula na uzorcima je vrlo teško, pa 
zbog toga, a i zbog kratkoće vremena, nije moglo 
biti provedeno. Poznato je, da taj modul vrlo va- 
rira sa veličinom naprezanja. Zbog svih ovih ra- 
zloga je odlučeno, da se ne računa s nekim odre- 
đenim vlačnim modulom betona, koji se ne bi mo- 
gao ni približno odrediti, nego da se račun izvrši sa 
dva razna modula, od kojih će jedan predstavljati 
najveću vjerojatnu vrijednost, a drugi najmanju. 
Na taj način smo uvijek dobili po dva rezultata, 
koji predstavljaju vjerojatne granice, unutar kojih 
se nalaze stvarna naprezanja. Za omjer tlačnog 
modula prema vlačnom modulu betona uzete su 
granične vrijednosti od 1,5 i 0,1. Za te vrijednosti 
je proveden račun. 

Poznato je, da je udaljenost neutralne osi kod 
savijanja sa uzdužnom silom određena kubnom 
jednadžbom, čije je direktno rješavanje skopčano 
sa poteškoćama. Da bi se tomu izbjeglo,, izrađen je 
niz diagrama, iz kojih se za razne postotke arma- 
ture i ekscentricitete može direktno očitati udalje- 
nost neutralne osi. Na diagramima su uz to ucrtane 
i krivulje idealnih površina i momenata tromosti 
F-t i Ij, s pomoću kojih se mogu odmah izračunati 
naprezanja. 

Tlačno naprezanje u betonu je svagdje unutar 
dopuštenih granica. Rubna vlačna naprezanja samo 
u najnepovoljnijim slučajevima dostižu računsku 
vrijednost između 40 i 20 kg/cm 2 , dok vlačna na- 
prezanja u osi presjeka mogu porasti najviše na 
oko 14 kg/cm 2 . U laboratoriju je izmjerena vlačna 
čvrstoća za savijanje za upotrebljeni boton sa pro- 
sječno oko 20 kg/cm 2 nakon 7 dana. Kako je ispi- 
tani beton dao prirast tlačne čvrstoće od 7 — 28 
dana od oko 50%, što znači da će prirast od 7 — 90 
dana iznositi vjerojatno oko 80%, a smatrajući da 
će vlačna čvrstoća sa starosti rasti kao i tlačna, to 
bi imali vlačnu čvrstoću 90 dana starog betona sa 
oko 36 kg/cm 2 . Faktor sigurnosti protiv stvaranja 
pukotina iznosi u najnepovolj nijem slučaju između 
0,9 i 1,8, i to sa dio cijevi sa 5,0 m nadsloja, koji 
postoji na dužini od svega oko 15 m. Inače su 
vlačna naprezanja uglavnom između 30 i 12 kg/cm 2 , 
s faktorom sigurnosti protiv stvaranja pukotina 
između 1,2 i 3. Čista vlačna čvrstoća upotreblje- 
nog betona iznosi oko 20 kg/cm 2 , pa prema tome 
imamo svagdje dovoljnu sigurnost od stvaranja pu- 
kotina, jer čisto vlačno naprezanje u osi iznosi naj- 
više 14 kg/cm 2 . 

Uzdužna armatura je usvojena u veličini od oko 
50 cm 2 po čitavoj dužini i raspoređena jednolično 
po opsegu cijevi. Ta armatura ima samo svrhu da 
povezuje glavnu armaturu i da daje cijevi veću 
krutost u uzdužnom smjeru. Povećanje te arma- 
ture prema sredini sekcije, a smanjenje prema 
kraju pojedine sekcije cijevi tu nije izvršeno, nego 
je uzdužna armatura po cijeloj dužini jednaka. 

Od uobičajenog načina raspodjele uzdužne ar- 
mature (prema Saligeru, vidi 1), koji predviđa po- 
jačanje ove armature prema sredini sekcije, odu- 
stalo se na temelju ovog razmatranja: Spomenuti 
način pretpostavlja, da željezo preuzima vlačne 
sile, koje se javljaju uslijed stezanja betona. Pri- 
likom stezanja dolazi do klizanja cijevi na poste- 
ljici, pa se može pretpostaviti, da će krajevi sekcije 
klizati prema sredini. Budući da je to klizanje skop- 
čano s trenjem, to će i vlačna sila u cijevi, po- 
trebna za svladavanje tog trenja, biti najveća u 
sredini cijevi, odakle opada linearno prema kra- 
jevima. Te bi sile prema spomenutom načinu tre- 
bala preuzeti armatura, i zbog toga se kod ranijih 
sličnih cijevnih vodova armatura pojačavala prema 
sredini sekcije, gdje su vlačne sile u betonu naj- 
veće. Međutim, prilikom stezanja betona armatura 
ne mijenja dužinu, t. j. ona se ne steže. Zbog toga 


će se nakon stezanja betona u armaturi pojaviti 
neko tlačno prednaprezanje, koje čak pogoduje 
stvaranju pukotina u betonu. Ako uslijed neke 
vanjske ukliještenosti ili trenja dođe do vlačnih 
naprezanja u betonu uslijed stezanja, to armatura 
ne može pomoći kod preuzimanja tih naprezanja 
niti spriječiti nastajanje pukotina. Ona bi došla u 
djelovanje tek onda, kada bi se cijela cijev raste- 
gnula preko dužine, koju je imala kod betoniranja. 
Logično je, da samo pod utjecajem stezanja ne 
može doći do ovakvih deformacija. Normalna uz- 
dužna armatura ne može dakle ni u kojem slučaju 
sudjelovati kod prenošenja uzdužnih sila nastalih 
uslijed stezanja betona, pa nema ni razloga da se 
ta armatura pojačava tamo gdje su sile uslijed 
stezanja veće, t. j. prema sredini sekcije. 

Uzdužna armatura bi ujedno trebala djelovati 
u tom smislu, da onemogući nastajanje većih pu- 
kotina t. j. da zbog armature mjesto pojedinih ve- 
ćih pukotina nastane veći broj manjih. Međutim, 
i ovdje je djelovanje armature (u veličini kakva je 
ovdje usvojena) problematično. Pretpostavimo, da 
će beton puknuti već kod vlačnog naprezanja od 
15 kg/cm 2 ; u tom slučaju bi naprezanje u željezu 
moralo iznositi: 15X100/0,2 = 7500 kg/cm 2 , a to je 
daleko iznad granice popuštanja za betonsko že- 
ljezo. Prema tomu, ako sila naraste toliko, da u 
betonu nastanu pukotine, željezo nije u stanju da 
tu silu preuzme. Vidimo, da bi bilo potrebna oko 
4 puta veća armatura, da preuzme tu silu, a to bi 
bilo neekonomično. 

Pojave u vezi sa stezanjem betona cijevi nisu 
ustvari tako jednostavne, kako su ovdje opisane. 
Trenje, koje izaziva vlačne sile u betonu cijevi, dje- 
luje ekscentrično s obzirom na os cijevi, pa se zbog 
toga javljaju i momenti savijanja u vertikalnoj 
ravnini. Deformacije uzrokovane tim momentima 
uvjetuju promjenu rasporeda pritiska cijevi na po- 
steljicu, što opet mijenja raspored sila trenja iz- 
među cijevi i posteljice. Sve te momente je račun- 
ski teško obuhvatiti, naročito zbog nepoznatog i 
promjenljivog odnosa između opterećenja poste- 
ljice i njencg slegavanja. 

Nakon što je cijevni vod završen i prvi put 
stavljen pod tlak vode, izvršen je detaljni pregled 
s mjerenjem gubitaka vode. I kasnije su korišteni 
pojedini prekidi rada centrale, da bi se pregledao 
cijevni vod. 

Prilikom prvog pregleda ustanovljen je veći 
broj pukotina, koje su puštale vodu. Sve te puko- 
tine imale su poprečni smjer. Nije ustanovljena 
nijedna uzdužna pukotina. (Eventualna primjedba, 
da su se uzdužne pukotine otvarale samo kad je 
cijev bila pod tlakom, a nakon pražnjenja da su se 
opet zatvorile i postale nevidljive, ne može stajati, 
jer su u susjednom tunelu, gdje su se pojavile i 
uzdužne pukotine, one bile jasno vidljive usprkos 
toga što su se zatvorile prilikom pražnjenja.) 

Poprečne pukotine su se javile gotovo isklju- 
čivo na mjestima spojeva cijevi. Iz toga se može 

zaključiti, da je izolacioni sloj između posteljice i 
cijevi izvršio svoju zadaću, ili da je vremenski 
raspored stezanja betona i sposobnosti plastične 
deformacije bio povoljan ,tako da do pukotina nije 
došlo Vjerojatno su djelovala ova oba momenta. 
Prema tomu se može zaključiti, da je usvojeni 
raspored uzdužne armature bio ispravan. 

Jedan od vjerojatnih uzroka nastajanja puko- 
tina na spojevima je taj, što su uslijed kratkoće 
vremena spojevi morali biti izvedeni za vrijeme 
toplog vremena, ili prerano nakon betoniranja su- 
sjednih sekcija. 

Što se tiče mjesta na obodu cijevi, gdje su na- 
stale pukotine, nije primjećena nikakva pravilnost. 
Bilo je pukotina po cijelom obodu naokolo, bilo ih 


je samo u gornjem ili donjem dijelu cijevi ili sa 
strane. 

Saniranje pukotina je izvršeno tako, da je na 
mjestu pukotine isklesan utor u žbuki i betonu 
dubine 5 — 6 cm i otprilike tako širok i po moguć- 
nosti u što hladnijem vremenskom periodu zatvoren 
pneumatski nabacanom žbukom. Nakon toga su 
ponovo mjereni gubici vode i ustanovljeno je, da 
su se oni znatno smanjili. 

Prilikom daljnih pregleda nađene su pukotine 
u daleko manjem broju, pa su opet na isti način 
zatvorene. To je ponovljeno nekoliko puta, čime je 
postignuto, da su gubici vode kod cijevnog voda 
pali ispod količina koje se smatraju normalnim za 
takove objekte. 


VODOVOD GRADA OSIJEKA 

Ing. Albin Vilcrding, Zagreb 
(Svršetak iz br. 1/2) 


PROJEKT NOVOG VODOVODA 

U ranijim je izlaganjima prikazano, da za 
opskrbu vodom Osijeka ostaju dvije varijante; sa 
podzemnom i dravskom vodom. Kako nijedna od 
tih varijanta ne otskače s naročitim prednostima u 
toj mjeri, da bi očigledno bila opravdana baš njena 
primjena — jer svaka varijanta ima izvjesne ne- 
dostatke s obzirom na fizikalna, kemijska ili higi- 
jenska svojstva — , postavljeni su za donošenje od- 
luke ovi kriteriji: 

1. Prema kojoj varijanti je pouzdanija eksploa- 
tacija, a pogon se lakše prilagođuje poveća- 
nom konsumu? 

2. Po kojoj će se varijanti brže i s jednostav- 
nijim sredstvima realizirati projekt s obzi- 
rom na potrebni materijal i mehanizaciju? 

3. Koja je varijanta ekonomičnija za izgradnju 
i eksploataciju? 

Na sva postavljena pitanja dobiva se povoljniji 
odgovor za varijantu s dravskom vodom, što ću 
ukratko obrazložiti. 

ad 1. Kod upotrebe dravske vode može se shod- 
nim mjerama postići posvemašnja sigur- 
nost pogona, bez obzira na najniže ili 
najviše vodostaje, ka 0 i za slučajeve za- 
leđivanja površine ili kretanje leda. 

Za povećani konsum treba samo izmije- 
niti crpne agregate bez ikakvih izmjena 
u crpilištu i crpnoj stanici. 

Kod varijante s podzemnom vodom treba 
računati s postepenim smanjivanjem iz- 
dašnosti bunara zbog začepljenja cijevnih 
filtara, te stalno budno pratiti kretanje 
izdašnosti, a svaki nastali manjak para- 
lizirati gradnjom novih bunara. Isto tako 
treba postupati pri povećanju potrošnje, 


ali osim gradnje novih bunara treba po- 
stepeno proširivati crpilište kao i ostale 
uređaje, i osigurati zemljište za zaštitni 
pojas i daljnje proširenje. 

ad 2. Crpilište na Dravi sa crpnom stanicom i 
instalacijama može se izvesti s običnom 
mehanizacijom, koja se sastoji od neko- 
liko crpaljka, pogonskih motora i beton- 
skih miješalica, a sve instalacije mogu se 
nabaviti kod nas u zemlji, dok su za du- 
binske bunare potrebne sprave za bušenje 
sa zaštitnim i filtarskim cijevima i pod- 
vodne dubinske crpaljke, a taj je mate- 
rijal zasada još uvozni. 

ad 3. U pogledu investicionih troškova vari- 
janta sa dravskom vodom je bitno jefti- 
nija, jer crpilište sa crpnom stanicom 
predstavlja znatno manji posao nego li 
izvedba 22 duboka bunara sa 4 sabirna 
bunara, oko 1,5 kilometara usisnih i tlač- 
nih vodova, sa 4 dubinske crpaljke, elek- 
tričnom razvodnom mrežom do pojedinih 
bunara i opremom, od čega se znatni dio 
mora plaćati devizama uz faktor. 

Ostali uređaji za kondicioniranje vode bili bi, 
pretpostavimo, podjednaki, iako reakcione komore 
za deferizaciju i omekšavanje vode moraju imati 
veći sadržaj nego taložnice za dravsku vodu. 

Eksploatacija vodovoda sa dravskom vodom izi- 
skuje jednolične troškove pogona, dok za vodovod 
s podzemnom vodom treba uz jednake pogonske 
troškove još ukalkulirati troškove obnove i novo- 
gradnje bunara s instalacijama, što tereti jediničnu 
cijenu vode. 

Zbog tih prednosti odabrana je za vodnu 
opskrbu varijanta sa dravskom vodom. 

Opis vodovodnih uređaja 

Crpilište je smješteno oko 1 km uzvodno od 
grada na pašnjaku zvanom Pampas, sjeverno od 
Retfale. Položaj je odabran s obzirom na vodotok, 
jer se nalazi na kraju blage konkave, gdje je ma- 
tica rijeke još priklonjena uz desnu obalu, pa nema 
opasnosti da bi se stvorilo sprudište i zamuljenje 
ušća dovodnih cijevi. Obala je osigurana kamenom 
oblogom uzvodno i nizvodno, tako da se korito 
može smatrati stabiliziranim. 


Do vodne cijevi su proviđene zasunima, koji su 
smješteni u do vodnoj komori. Pomoću zasuna može 
se regulirati količina dotoka, tako da razina vode 
u pjeskolovu može biti niža od razine u rijeci, što 
se može primijeniti za vrijeme najv'ših vodostaja. 

Pjeskolov je projektiran s trapeznim presjekom 
prosječne širine 7,80 m u dnu, sa pokosima 1 : 1,5, 
dužine 29,70 m. Dno je sa nagibom 1 : 25 od naj- 
niže kote 78,80 do 79,94 pri kraju, što znači da je 
niže za 80 cm od najnižeg vodostaja. Zbog jedno- 



Sl. 1. 


Uzvodno nema naselja ni tvornica, koje bi 
otpadnom vodom kvarile i onečistile riječnu vodu. 

Crpilište se sastoji iz zahvata u obali, dovodne 
komore, pjeskolova i strojarnice (slika 2). 

Zahvat se sastoji od običnog betoniranog pri- 
glavlja prilagođenog pokosu obale, na kojem se 
nalazi gruba rešetka i dvije dovodne cijevi pro- 
mjera 700 mm, na raznim visinama. Tjeme niže 
cijevi je na koti 80,90, što odgovara vodostaju 
— 100. U toku ove zime zabilježen je najniži dosada 
opaženi vodostaj — 116, dok je ranije minimum iz- 
nosio — 86. Kod ovako abnormalno niskog vodo- 
staja neće voda teći punim profilom cijevi, nego 
povećanom brzinom kroz smanjenu proticajnu 
plohu. Tjeme više cijevi je na koti 82,30, što od- 
govara vodostaju +40. Svrha ovakovog smještaja 
cijevi je, da se pri srednjim i višim vodostajima 
dovodi voda iz gornjeg sloja, u kojem će biti manje 
pijeska nego pri dnu, gdje ga voda valja. 

' A * VAr ooraovA sorto#* „ 


lične brzine protoka kroz pjeskolov, a u cilju da 
se eliminira stvaranje koncentrirane struje, ugra- 
đene su na početku i na kraju pregradne stijene 
s otvorima promjera 20 cm, na razmak od 80 cm. 

Srednja brzina protoka pri najnižim vodosta- 
jima iznosi 0,034 m/sek; kod srednjeg vodostaja 
+ 160 ona je 0,01 m/sek, a pri višim vodostajima 
se još umanjuje, jer se proticajna ploha povećava, 
a protok ostaje konstantan uz jednaku količinu 
crpljen ja. 

Prema Willeyevoj jednadžbi iznositi će krup- 
noća zrnaca, koja će se još taložiti, 0,025 mm, što 
znači, da će se u vodi zadržati najsitniji koloidalne 
čestice mulja. 

Čišćenje pješčanog nanosa iz pjeskolova pred- 
viđa se mehaničkim putem uz pripomoć radne 
snage, a izbacivanje će se vršiti muljnom crpalj- 
kom, koja je smještena u dovodnoj komori. Usisna 
cijev bit će smještena u produbljenju ispred pre- 

gradne stijene, odakle će usisavati vodu pomije- 
šanu s muljem i pijeskom. Za vrijeme čišćenja obu- 
stavit će se dotok vode iz Drave u pjeskolov, ali 
se pogon ne mora obustavljati, jer se obodnom ci- 
jevi može dovoditi voda izravno u crpne komore. 
Ta je kombinacija izvršena zbog štednje, da se ne 
grade dva pjeskolova, jer u pravilu će se pogon 
obustavljati za vrijeme čišćenja, koje traje kraće 
vrijeme, ali praktički postoji mogućnost kontinui- 
ranog crpljenja. 

Strojarnica se nadovezuje na pjeskolov kao sa- 
mostalni objekt u sklopu crpilišta. U donjem dijelu 
nalaze se crpne komore, u koje su smještene pro- 
pelerne crpaljke s vertikalnom osovinom, direktno 
spojenom s vertikalnim elektromotorima. 

Predviđene su tri crpaljke izdašnosti 250 1/sek. 
Za prvu etapu bit će montirane samo dvije, jer će 
za opskrbu zadovoljavati jedna, a druga će služiti 
za rezervu. U narednoj etapi biti će obje u pogonu, 
a treću treba nabaviti za rezervu. 

Crpaljke su proizvod Titovih zavoda Litostroj 
u Ljubljani, a elektromotori su proizvod tvornice 
Rade Končar u Zagrebu. 

Pod prizemlja strojarnice je na koti 87,60, pa 
nadvisuje maksimalni vodostaj Drave za 0,80 m. 

Oko pjeskolova i strojarnice predviđen je na- 
sip, čije tjeme je na koti 87,30, t. j. viši je 0,50 m 
od maksimalnog vodostaja, da se spriječi preplavlji- 
vanje pjeskolova. Između ruba obale i nožice na- 
sipa ostavljen je prostor širine 10 m za slobodnu 
komunikaciju duž obale. 


Uređaji za pročišćavanje 

Za kondicioniranje dravske vode predviđena je 
koagulacija, taloženje, filtriranje i steriliziranje 
(slika 3). 

Svi ti uređaji zajedno sa vodospremama čiste 
vode i strojarnicom za distribuciju smješteni su na 
zapadnom dijelu Gornjeg grada uz granicu pred- 
građa Retfale. Prednost ovakve lokacije je u tome, 
što se nalazi u neposrednoj blizini potrošišta, pa 
se distribucija vrši izravno u razvodnu gradsku 
mrežu, čime se ušteđuje na skupom tlačnom vodu, 
koji ne bi imao priključaka; nadalje je teren do- 
voljno visok, da se može odvoditi voda od ispiranja 
u Dravu i kod najviših vodostaja. 

Od crpilišta na Dravi do ovih uređaja razmak 
je 2 100 m, pa je za dovod vode predviđen tlačni 
vod od armiranih betonskih cijevi promjera 900 
mm. Za odvod 500 1/sek bile bi potrebne cijevi od 
livenog željeza promjera 700 mm, s nabavnom ci- 
jenom 50 400 Din po metru, dok su ove cijevi na- 
bavljene uz cijenu od 10 000 Din po metru, što 
predstavlja uštedu od zaokruženo 85 000 000 Din. 
Primjena tih cijevi bila je moguća, jer u navede- 
nom tlačnom vodu iznosi tlak samo 15 m stupca 
vode. 

Raspored objekata za pročišćavanje je takav, 
da voda stalno teče istim smjerom kako se odvija 
tehnološki proces pročišćavanja. Iz tlačnog cijevnog 
voda dotiče voda u zgradu za koagulaciju, gdje joj 
se dodaje alaun zbog ubrzavanja stvaranja flokuia. 
Dozaža koagulanta vršit će se putem suhog regu- 
latora, t. j. u vodu će se sipati samljeveni alaun. 
Regulator je u stvari mlin sa nekoliko prenosnika 
za razne brzine mljevenja. Nakon intenzivnog mi- 

ješanja i otapanja alauna otiče voda u taložnice, 
koje su dimenzionirane na protok od 36 1/sek 
svaka, tako da baterija od 7 taložnica zadovoljava 
za pročišćavanje količine od 250 1/sek; ostale su 
rezervne. 

Predviđene su vertikalne okrugle taložnice (si. 
4) promjera i visine 8,0 m. U osovini vanjskog pla- 
šta smješten je središnji valjak, u koji dotječe voda 
i kreće se do dna tog valjka, a odavle se mijenja 
smjer strujanja prema gore. Na tom putu nastaje 
obaranje flokula, a pročišćena voda preliva se u 


žljebove, koji su radijalno smješteni i odvode je u 
obodni žlijeb, odakle otiče u sabirnu cijev za filtrir- 
nicu. 

Ispuštanje taloga može se vršiti permanentno 
kroz cijev promjera 25 mm ili intermitentno kroz 
ispusnu cijev promjera 200 mm. Talog se ispušta u 
kanalizaciju, koja će biti provedena izravno u 
Dravu. U kanalu ne će nastati začepljenje, jer od 
ispiranja filtara odvode se velike količine vode. 

S obzirom na hidrauličke gubitke preko filtara 
i kroz razvodne cijevne vodove, kojima se voda 

dovodi u vodospremu u visini površine tla, moraju 
taložnice biti iznad tla. Kod niskih temperatura 
moglo bi nastati zaleđivanje od hlađenja obodnih 
stijena, pa je toga radi predviđen vanjski zid od 
opeke, da bude unutar prostora između oba zida 
zračna izolacija. Dio tog prostora proširen je i 
iskorišćen za smještaj zasuna za reguliranje do- 
toka, odvoda i ispusta. 

Nakon taloženja grubih flokula dovodi se voda 
na filtre. Predviđeni su pješčani filtri sa brzinom 
filtracije 4,50 m na sat. Za pročišćavanje količine 
250 1/sek potrebno je 10 filtarskih komora veličine 
4,0 . 5,0 m. Predviđeno je 12 komora, da bude re- 
zerve za slučaj defekta. 

Filtri su smješteni u zgradi veličine 55,76X13,52 
m. Filtarske komore su u sredini zgrade, a s obiju 
strana su hodnici, ispod kojih se nalaze cijevni vo- 
dovi za dovod sirove vode, odvod filtrirane, dovod 
čiste vode za ispiranje filtara, dovod komprimira- 
nog zraka za razrahljivanje filtarskog sloja i za 
odvod prljave vode od pranja filtara u kanal (si. 5). 



Za reguliranje količine filtrata bit će montirani 
regulatori na principu Venturijeve cijevi, a za re- 
guliranje dotoka automatski ventili sa plovkom. 
Filtracioni sloj pijeska sa podložnim slojem krup- 
nog pijeska leži na gredicama, između kojih su 
reške za procjeđivanje filtrirane vode i za protok 
vode za ispiranje, koja se tlači obratnim smjerom. 

Vodosprema čiste vode smještena je između fil- 
trirnice i strojarnice za distribuciju vode u gradsku 
mrežu. Za pokriće fluktuacija u potrošnji potrebna 
je sadržina od 2 500 m 3 . Odabran je kvadratični 
tlocrt veličine 28 . 28 m sa dubinom 3,30 m. Pri 
određivanju dubine bili smo vezani na dubinu ka- 
nalizacije, da se može do dna ispuštati voda, kao 
i na visinu terena, da bude raspoloživa visinska 
razlika od filtara. 

Vodosprema je predviđena od armiranog betona 
sa gljivastim dnom i stropom na stupovima. 
S ovakvom konstrukcijom postignuta je monolitna 
građevina, koja prenosi tlak jednolično na podlogu. 

U sklopu vodospreme zajedno sa zasunskom ko- 
morom predviđena je komora za klorator. Sterili- 
zacija vode provodit će se putem plinskog klora- 


tora tako, da se tekućina, koja je adsorbirala klor, 
dovodi u cijev kojom dotječe filtrirana voda. 

Sjeverno od vodospreme, a istočno od glavnog 
ulaza, locirana je strojarnica, u kojoj će biti vi- 
soko-tlačne crpaljke za tlačenje vode u gradsku 
mrežu, zatim niskotlačna crpaljka za ispiranje fil- 
tara i kompresor za zrak za filtre. Za tlačenje u 
gradsku mrežu bit će montirane 2 crpaljke kapa- 
citeta 100 1/sek na manometarsku visinu 6 atm i 3 
crpaljke po 200 1/sek. Kombiniranim ukapčanjem 
pojedinih crpnih agregata moći će se količina 
crpljenja prilagođivati oscilacijama u potrošnji u 
granicama od 100 do 700 1/sek. 

Uređaji za pročišćavanje predviđeni su u dva 
paralelna trakta, od kojih će svaki imati kapacitet 
za 250 1/sek. Svaki trakt radi posve neovisno o 
drugom, a zajednička će biti samo crpna komora 
kraj strojarnice, u koju dotječe voda iz obiju vodo- 
sprema. Za prvu etapu zadovoljavat će jedan trakt, 
pa je projektom predviđena za izvedbu samo 
istočna polovica, koja uz 21-satni pogon može pod- 
mirivati potrošnju od 18 900 m 3 , dok sadanja po- 
trošnja u Osijeku iznosi oko 12 000 m 3 dnevno. 
Kada se potrošnja poveća, moći će se izvesti za- 
padna polovica bez ikakvih smetnji za raniji pogon. 

Ta okolnost bila je povod za odluku, da se po- 
gonski dio uređaja razdijeli na dva paraielna dijela, 
jer bi bilo neekonomično već sada trošiti sredstva 
za uređaje većeg opsega, koji će se iskorišćivati 
► možda tek za 10 i više godina. 

Rekonstrukcija vodovodne mreže 

U uvodu je spomenuto, da postojeća vodovodna 
mreža nije loša, pa se u glavnom može u cijelosti 
zadržati, samo će bitnu izmjenu izazvati okolnost, 
što će se buduća strojarnica nalaziti na krajnjem 
zapadnom dijelu grada, a sada su dva opskrbna 
centra u Gornjem i Donjem gradu na sjevernoj 
periferiji, iz kojih se granaju razvodne mreže. 

Da se oba sistema po vežu jednom arterijom u 
cjelinu, predviđen je glavni napoj ni vod kroz ulicu 
Rade Končana preko Zagrebačke ulice na Vuko- 
varsku cestu, kojom prolazi do kraja Donjeg grada. 
Na taj napojni vod bit će priključeni, a djelomično 
i pojačani, pojedini ogranci sadanje mreže. Osim 
toga predviđena je nova razvodna mreža na južnom 
dijelu grada, gdje je dosada bila vrlo oskudna 
mreža u nekoliko ulica. 

Za pravilnu distribuciju vode treba izvesti to- 
ranj za vodu, zbog pokrića trenutnih razlika iz- 
među količina crpljenja i potrošnje. Na temelju 
količine crpljenja s predviđenim crpnim agrega- 
tima i pretpostavljenom oscilacijom potrošnje pro- 
izlazi najveća razlika od 800 m 3 u prvoj etapi, a 
960 m 3 u drugoj. Toj je količini dodana požarna 
zaliha od 240 m 3 , tako da ukupna zapremnina vo- 
dospreme u tornju iznosi 1 200 m 3 . 

Osim navedenog pokrića razlika, toranj za vodu 
ima još funkciju vodokaza, koji će signalizirati 
stanje i intenzitet potrošnje. U vodospremi će biti 
montiran plovak i signalni uređaj do strojarnice. 

Prema opadanju ili porastu vodostaja u vodospremi 
treba strojar prilagođivati rad crpnih agregata. 

Kao naj podesni je mjesto za smještaj tornja za 
vodu odabrano je slobodno gradilište uz Vukovar- 
sku cestu nasuprot Doma kulture, odnosno po ši- 
roj lokaciji južno od Tvrđave. To je mjesto po- 
voljno, jer se nalazi skoro u središtu vodno-opskrb- 
nog područja, pa hidraulički odgovara potrebi. U 
urbanističkom pogledu uža lokacija tornja za vodu 
ne će predstavljati poteškoću, jer je tu područje ri- 
jetke izgradnje. Vanjskom oblikovanju tornja treba 
posvetiti mnogo pažnje, jer on sa svojom visinom 
od 50 m nadvisuje sve zgrade, pa će se vidjeti sa 
sviju strana. 

Izvedba 

' U toku prošle godine započeta je prva etapa iz- 
gradnje. Izveden je veći dio radova na crpilištu, 
započeta je gradnja tlačnog voda i vodospreme za 
čistu vodu. 

Izvedba pjeskolova bila je dosta teška, jer je 
iskop vršen u sitnom pijesku na dubinu oko 2 m 
ispod od najnižeg vodostaja Drave. Pr'tok vode 
bio je malen, ali se nije smio svladavati površin- 
skim crpljenjem, jer su se pojavljivali gejziri zbog 
uzgona. Toga radi vršeno je snižavanje vodostaja 
podzemne vode putem 12 cijevnih bunara razmje- 
štenih po obodu i u sredini objekta. Crpljenje je 
vršeno sa 4 crpaljke, tako da su po 3 bunara bila 
priključena na jednu crpaljku. 


Crpaljke su bile centrifugalne, pokretane mo- 
torima na naftu. U crpljenju je bilo poteškoća zbog 
čestih prekida u radu motora, koji nisu mogli iz- 
držati neprekidni rad kakav je potreban kod takve 
vrsti snižavanja vodostaja. Iz iskustva stečenih na 
toj gradnji može se preporučiti samo pogon elek- 
tromotorima, koji mogu kontinuirano raditi. U na- 
šem slučaju pokušali smo dovesti električnu ener- 
giju, ali kako je trebalo od trafostanice do gradi- 
lišta izvesti elektrcvod u dužini od 2 km, nismo 
bili u mogućnosti nabaviti bakrenu žicu, i zbog 
toga su upotrebljeni motori koji su bili raspoloživi. 

Zahvaljujući okolnosti što su tokom jeseni i 
zime bili niski vodostaji, dovršen je pjeskolov i 
fundiranje objekata. 

Tlačni vod je izveden djelomično u dužini oko 
700 m od armiranih betonskih cijevi, koje je pro- 
izvelo poduzeće »Trudbenik« iz Beograda. Trans- 
port tih cijevi bio je vrlo jednostavan, jer su do- 
premane šlepovima i istovarivane na obalu u nepo- 
srednoj blizini gradilišta. Brtvenje naglavaka je 
vršeno kudeljnim užetom natopljenim u lanenom 
ulju, a nutarnja reška i vanjski obod ispunjeni su 
sa lako topivim bitumenom. 

Montirani cijevni vod podvrgnut je pokusnom 
tlaku od 2,5 atm, pa je besprikorno izdržao probu, 
bez ikakvih mana bilo na cijevima ili spojevima. 

U toku ove godine nastavljaju se radovi. 


O UTJECAJU STROPNIH KONSTRUKCIJA NA NOSIVE STIJENE ZGRADE 

Ing. Stanko Bakrač, Zagreb 


Svrha je ovog referata da upozori na neke 
činjenice, koje su doduše manje više poznate struč- 
njacima, ali im se kod projektiranja i izvođenja 
zgrada ne poklanja gotovo nikakva pažnja. Govo- 
reći o utjecaju stropnih konstrukcija na nosive sti- 
jene zgrade, treba prije svega da naglasimo, što u 
konstruktivnom pogledu znači stropna konstrukcija 
za neku zgradu. Svi smo mi na pr. navikli na to, 
da drveni grednik smatramo manje vrijednim od 
armiranog betonskog stropa, pa zbog toga uzimamo 
za glavne stijene manje dimenzije u slučaju, kad 
imamo armirani betonski strop. To gledanje ne 
opravdavamo analizom i računom, već se pozivamo 
na svoj osjećaj. Takvo pristupanje ovom problemu 
ne bi nas smjelo zadovoljiti. Mi možemo biti na- 
čisto s time, da je armirani betonski strop bolji od 
drvenoga, no ipak treba da utvrdimo — bar kod 
nekih karakterističnih slučajeva — do koje je mjere 
bolji, i kakve zaključke treba da povučemo iz toga. 

Stropnu konstrukciju treba da smatramo — 
općenito uzevši — pomoćnom nosivom konstrukci- 
jom, a u nekim slučajevima i glavnom nosivom 
konstrukcijom. Posve je sigurno, na pr., da armi- 
rana betonska ploča gljivastoga stnopa znači glavnu 
konstrukciju, a isto je tako sigurno i to, da je kod 
skeletnih sistema armirani betonski strop dio 


glavne konstrukcije, bez kojega bi ona vjerojatno 
mogla da opstane, ali uz drugi koeficijent sigur- 
nosti. (Slika 1). Kod sistema, gdje su stijene 



SI. 1. 


glavna konstrukcija, armirani betonski strop ne 
ispituje se uopće kao dio glavne konstrukcije, iako 
se uzimaju u obzir njegove prednosti, što se, kao 
što sam napomenuo, očituje osobito pri odabiranju 
dimenzija za glavne stijene. 

Kod skeletnih sistema vrši se ispitivanje i pro- 
učavanje u svim pojedinostima, a kod sistema sti- 
jena kao glavnih konstrukcija uobičajilo se, da se 
strop dimenzionira kao posve zaseban elemenat. 

Dimenzije pak stijena uzimaju se ili bez ikakva 
proračunavanja, ili se to proračuna vanje provodi 
tako, da se zanemari nepovoljan utjecaj toga armi- 
ranog betonskog stropa, pa se uzimaju u obzir 
samo njegove prednosti. 

Pod tim nepovoljnim utjecajem mislim na do- 
datna lokalna naprezanja oko ležaja stropa u sti- 
jeni i umanjeni stabilitet stijene u najvišem ili 
općenito u višim katovima, jer se redovito pretpo- 
stavlja, da su ti stropovi djelomično ili potpuno 
upeti u tim stijenama. Osim toga valja istaknuti, 
da se kod sistema sa stijenkama, kao glavnom kon- 
strukcijom, obično ne analizira uloga stropa za 
slučaj horizontalnih opterećenja. Ta uloga nije ana- 
lizirana ni kod ocjene stabiliteta zgrade kao cje- 
line. Da bolje ilustriram sve što sam dosada rekao, 
osvrnut ću se podrobnije na pojedine stropne kon- 
strukcije. 


nog opterećenja. Točno je, i to treba podvući, da i 
drveni grednik znači ukrućenje prije spomenute 
deformacije tako dugo, dok pripadno horizontalno 
opterećenje ne premaši trenje na ležaj u (slika 3) 


•* • o/*/-^ •rc e •• **/• « • r* 


1. Drveni grednik (slika 2) 

Svi smo, zacijelo, na čistu s time da drveni 
grednik slabi presjek stijene. Mislim pri tom na 




SI. 3. 

(ukoliko inače ima odgovarajuće dimenzije). Želimo 
li da kod zgrada s drvenim grednicima preuzmemo 
pouzdano i bez ikakove deformacije i veće hori- 
zontalno opterećenje, tada moramo između drvenih 
greda izvesti armirane betonske gredice za ukru- 
ćenje (slka 4), ukoliko ukrućenje nije osigurano na 


— 


SI. 2. 

SI. 4. 


oslabljeni presjek stijene — zbog nalijeganja greda 
i zbog zračnog međuprostora oko greda. Kod većih 
horizontalnih opterećenja stijene mogao bi grednik 
— kako se razabire iz slike — doći do izražaja tek 
nakon osjetljivih deformacija stijene, t. j. nakon 
svladavanja razmaka od 2 — 3 cm na oba ležaja. 
Tada bi naime drveni grednik mogao, u doslovnom 
smislu riječi, da posluži kao ukrućenje stijena, uko- 
liko on za to inače odgovara po svojim dimenzi- 
jama. Prema tome ovdje dolazi u obzir znatna de- 
formacija, a onda i pitanje dimenzija grednika. Pri 
upotrebi visokih grednica ili čak platnica — kakve 
su danas uobičajene — doista ne možemo računati 
sa znatnijim ukrućenjem stijena, kod iole većih 
raspona. (Manja stranica presjeka, izvrgnuta tlaku 
s izvijanjem, iznosi 48 — 80 mm). Mogao bi tkogod 
da kaže: drveni su grednici zacijelo značili neko 
ukrućenje, jer kad ne bi bilo tako, vidjelo bi se to 
na mnogim primjerima kod iol$ većeg horizonta!- 


koji drugi način, na pr. razdjelnim stijenama i si. 
Samo je po sebi razumljivo, da takve armirane 
betonske gredice djeluju i kao tlačni i kao vlačni 
elementi. Slika 5 pokazuje, na koji način takve 

gredice za ukrućenje povoljno utječu kod zgrada. 
Ispitivanje zgrade kao cjelovitog sistema (okvira), 
koji se sastoji od nosivih stijena (kao stupova) i 
drvenoga grednika (kao prečaka), ne dolazi u oibzir 
ali, kad se između drvenih greda uvrste i armirane 
betonske gredice za ukrućenje, možemo ocijeniti i 
tu mogućnost. 

S drvenim bismo grednikom, dakle, bili na či- 
stu. Njega u svakom slučaju smatramo i izvodimo 
kao slobodno položen nosač, koji kao takav ne 
izaziva u stijeni nikako vih dodatnih naprezanja, 
osim stanovitog povećanog tlaka na ležaj u nepo- 
sredno ispod grede, odnosno podloška. Kad imamo 
drveni grednik kao stropnu konstrukciju, nosive su 
stijene ili posve samostalne i samonosne, kao što 
je to nekoć bilo (iako se te stijene nisu ispitivale 
za horizontalna opterećenja), ili su pak ukrućene 
poprečnim stijenama, ili su djelomično ukrućene 
armiranim betonskim gredicama i serklažoom. U 
prvom slučaju dobivamo vrlo jake dimenzije sti- 
jena, pa zato takvo rješenje ne dolazi uopće u 
obzir. Drugi je slučaj dosta rijedak (odgovara- 
juće poprečne stijene za ukrućenje), a kod trećeg 
slučaja (ukrućenje armiranim betonskim gredicama 
između drvenih greda), koji je najčešći, treba znati 
ocijeniti ono što je na j ekonomičnije, kao na pr. 
minimalan, ali upravo dovoljan broj armiranih be- 
tonskih gredica za ukrućenje. Pri tome se stijene 
ispituju za vertikalna opterećenja, uz pretpostavku 
da su pridržane u ravnini stropne konstrukcije (što 
je važno zbog izvijanja), a za horizontalno optere- 
ćenje ispituju se obično kao slobodno stojeći sa- 
monosni elementi, ali tek za otpadajući dio hori- 
zontalnog opterećenja. Jedan naime dio prenose 
i druge nenapadnute nosive stijene, što je osigu- 
rano upravo tim armiranim betonskim gredicama 
između drvenih greda. Ispitivanje stijena kao di- 
jelova okvirne konstrukcije za ovakav slučaj prak- 
tički jedva dolazi u obzir, jer je obično po srijedi 
nerazmjer između momenta tromosti stijena i ar- 
miranih betonskih gredica. Uzgredice napominjem, 
da kod ispitivanja stijena sa drvenim grednikom 
možemo za vertikalna opterećenja dopustiti pret- 
postavku, da stropne konstrukcije opterećuju sti- 
jenu u sredini presjeka. Strogo uzevši, to naravno 
nije ispravno, no kako su razlike kod praktičnih 
primjera u tom pogledu neznatne, trebalo bi, radi 
pojednostavnjenja računa, čak i preporučiti spo- 
menuta odstupanja. Tako na pr. prof. Saliger u 
svojoj knjizi »Praktična statika« daje primjer pro- 
računa van ja stijene i ograničuje se pri tome samo 
na vertikalna opterećenja. U proračunu pretpo- 
stavlja strogo točna hvatišta stropnih konstrukcija 
na stijenama. Razlika u naprezanjima, međutim, 
uz pojednostavljeni i uobičajeni način računanja, 
iznosi od 6°/o u najnižem do 35°/o u najvišem katu. 
Razlika pak zbog zanemarenog horizontalnog opte- 
rećenja zacijelo je mnogo veća. U osobitim sluča- 
jevima, kao na pr. kod debelih stijena male visine 
a velikih raspona i prema tome velikih opterećenja 
od stropa, trebalo bi bez sumnje postupati točnije. 


2. Armirane betonske stropne 
konstrukcij e 

Ove stropne konstrukcije mogu da budu, kao 
što je poznato, ili pune ploče s rebrima i bez re- 
bara (jednosmjerno ih križno armirane) ili sitno- 
rebričasti strop, koji možemo izvesti monolitno, 
polumontažno i montažno'. Posebnu vrst tih strop- 
nih konstrukcija predstavljaju armirani stropovi 
s umecima (njem. »Steineisendecken«) i stropovi od 
šupljih opeka, koji se kod nas neopravdano treti- 
raju i proračunavaju kao armirani betonski stro- 
povi. Sve te stropne konstrukcije mogu da budu 
najrazličitijih statičkih dispozicija, pa je prema 
tome različit i njihov utjecaj na nosive stijene. 
Prednost je tih stropova pred drvenim grednikom 
u tome, što oni ne slabe prijesjek stijene i što od- 
mah djeluju kao ukrućenje. (Nema prethodne de- 
formacije stijene kao kod drvenog grednika u slu- 
čaju većeg horizontalnog opterećenja). O dimenzi- 
jama stropa, odnosno o dimenzijama njegovih ele- 
menata ovisi, naravno, uz ostalo, do koje će mjere 
i za koja će opterećenja taj strop značiti ukrućenje 
za stijenu. Nije prema tome dovoljno samo uvrstiti 
armiranu betonsku konstrukciju pa smatrati, da 
su nosive stijene potpuno ukrućene. Istini za volju 
treba istaći, da takvi armirani betonski stropovi 
djeluju i kao nosač visoke stijene, ako imaju odgo- 
varajuće oslonce, no koji put (na pr. kod monta- 
žnog sitnorebričastog stropa) nije tako, budući da 
se radi o pojedinačnim gredicama, koje pojedinačno 
djeluju. Tu se, dakle, može osjetiti prednost jedne 
vrste armiranih betonskih stropova pred drugom, 
a isto tako i važnost t. zv. rebara za ukrućenje kod 
sitnorebričastih stropova. Nije međutim ni to sve. 
Treba još istaknuti, da i na strop i na stijenu uve- 
like utječe vrsta ugradbe. Pretpostavke o statičkoj 
dispoziciji stropa redovito se kod samog stropa 
ostvaraju i u projektu i u izvedbi (t. j. ispita se 
pretpostavljeni moment upetosti stropne konstruk- 
cije i osigura njegovo preuzimanje), ali se kod sti- 
jene, koja treba u prvom redu da omogući pretpo- 
stavljenu upetost stropa, ne vrši gotovo nikakvo 
ispitivanje u tom smislu. Da upozorim na razlike u 
naprezanjima, poslužit ću se primjerom u kojem 
se ispituju naprezanja u stijeni na tri različita na- 
čina. 

Prvi način je uobičajen, te se, nažalost, go- 
tovo jedino po njemu i radi, ali nas on ne bi smio 
zadovoljavati, jer daje premalena naprezanja u 
usporedbi sa stvarnim naprezanjima. Kod rada po 
ovom načinu ne dolaze uopće do izražaja vlačna 
naprezanja, a ne dolaze do izražaja ni podaci o 
stabilitetu stijene, i to zbog toga, što se ovdje 
uzima u račun samo vertikalno opterećenje, cen- 
trički priloženo, a utjecaj upetosti stropa u stijene 
se zanemaruje (slika 6). 

Drugi način, koji bih predložio i koji bi nas 
mogao zadovoljiti, uzima u obzir djelovanje mo- 
menta upetosti stropa u stijenu, ali još uvijek pret- 
postavlja, da strop naliježe u sredini pri jes jeka sti- 
jene (što u stvari nije točno). (Slika 7). Kod tog 

načina moguća je već i kontrola stabiliteta stijene, 
iako ne posve točna. 

3) Kod trećeg načina pretpostavljamo 
uz moment upetosti i nalijeganje stropa na rubu 
stijene, a ne u sredini. (Slika 8). Taj je način naj- 
stroži, no moram dodati da je i prestrog ondje, gdje 
strop nije potpuno upet u stijenu. Kod ovoga na- 
čina dolazi osim toga do izražaja i duljina nalije- 
ganja stropa na stijenu, čega na pr. kod drugoga 
načina nije bilo. S obzirom na povezanost zida mo- 
gao bi tko reći, da to i nije važno, no pravu sliku 
raspodjele lokalnih naprezanja ne možemo bez 
toga dobiti. Naprezanja se u takovom slučaju dobi- 
vaju dosta složenim putem, kao što se to vidi u 
djelu dr. ing. Kasala: »Željezo-beton u teoriji i 
praksi«. 

Slika 9 pokazuje stanje na ležaju upete kon- 
strukcije u stijeni, ako konstrukcija ne naliježe na 
čitavoj širini stijene. 

SI. 10. 

Za bolju ilustraciju dat je o svemu i računski 
primjer. 

U tom primjeru (si. 10) predstavljena je nor- 
malna zgrada od tri kata (prizemlje, prvi i drugi 
kat) u ziđu od opeka sa armiranim betonskim stro- 
povima i drvenim krovištem. Vanjska nosiva sti- 
jena, koja se ispituje, oslabljena je prozorima, kao 
što to obično biva. Parapeti su predviđeni u šu- 
pijem zidu (2X12). U računu je pretpostavljeno, da 
to parapetno ziđe ne sudjeluje u prezimanju opte- 
rećenja od pilova, te da se izvodi naknadno. Težine 
stropova su prepostavljene s uobičajenim vrijed- 
nostima. 

Rezultati ispitivanja na sva tri načina vide se u 
ovom tabličnom pregledu: 

Prema svemu tome možemo zaključiti slijedeće: 

1. Utjecaj je stropne konstrukcije takav, da ga 
ne smijemo zanemariti. 


Presjek 

stijene 

Naprezanje u kg/cm 2 

Stabilitet 

1. način 

2. način 

3. način 

stupanj sigurnosti »n« 

tlak 

vlak 

tlak 

vlak 

tlak 

vlak 

1. način 

2. način 

3. način 

I. kat 

4,05 


7,25 

0,80 

11,45 

1,25 

ne daje 
podataka 

1,5 

1,0 

prizemlje 

5,80 


11,50 

1,60 

16.25 

2.35 

— 

2. I najmanja upetost stropne konstrukcije 
utječe na stabilnost stijene u 'višim spratovima i 
izaziva oisjetljivo povećanje tlačnih naprezanja na 
nutarnjoj strani stijene, a katkada i vlačna napre- 
zanja na vanjskoj strani stijene (pa i pukotine). 

Prvi način računanja morali bismo odbaciti, 
osim onda kad ispitujemo stijenu samo obzirom na 
vitkost, jer nam uz ostalo ne pokazuje ništa u po- 
gledu vlačnih naprezanja i stabilnosti. Stvarno 
stanje obzirom na dodatna naprezanja od upetosti 
stropa u stijeni moglo bi da bude vjerojatno iz- 
među rezultata dobivenih po drugom i trećem na- 
činu. 

Proračunavajući stijene moramo, dakle, uzimati 
u obzir i momente upetosti za stropne i ostale kon- 
strukcije te moramo provesti kontrolu stabilnosti, 
osobito u višim katovima. Opravdanost takva gle- 
danja potvrđuje navedeni primjer. 


Možda će tkogod pomisliti, da je ovo pitanje 
riješeno onim časom, kad se pretpostavi (naravno 
samo ondje, gdje je to inače moguće) da je armi- 
rana betonska stropna konstrukcija slobodno po- 
ložena u stijeni. Takav zaključak ne bismo mogli 
prihvatiti, osim za strop u najvišem katu. Mi mo- 
žemo naime da budemo na čistu sa činjenicom, da 
za sisteme zgrada s nosivim stijenama postoji, 
osim predviđenog, još po koji slučaj ravnoteže, ali 
bismo jednako trebali da budemo na čistu s time, 
da do toga novog stanja može doći tek nakon de- 
formacija, prema kojima ne možemo ostati ravno- 
dušni. Trebali bismo prema tome da ostanemo kod 
onoga stanja koje najviše odgovara glavnoj kon- 
strukciji, a to je stanje potpune ili djelomične upe- 
tosti armiranog betonskog stropa u stijeni. To 
stanje obično nameće i statička dispozicija, a na- 
meće ga i uloga armiranog betonskoga stropa kod 
sistema zgrada sa stijenama. 


UDARCI BRODOVA NA OBALNE ZIDOVE I SREDSTVA ZA ZAŠTITU 

Ing. Leo Babić, Rijeka 


Naša je zemlja poslije Drugog svjetskog rata 
počela obnavljati luke, koje su u ratnom razaranju 
bile oštećene ili uništene. 

Napori projektanata i izvađača bili su veliki, 
jer je trebalo skromnim sredstvima osposobiti 
lukobrane, gatove i obale. ^Kod izgradnje .obala i 
(s malim smanjenjem dimenzija obalnih zidova 
mogu se, zbog velikih dužina i kubatura, postići 
znatne uštede. 

Razvoj geomehanike u posljednje vrijeme, bolje 
upoznavanje agresivnog djelovanja morske vode 
na beton i armirani beton i upotreba prednapre- 
gnutog betona tražili su od pomorskih građevinskih 
stručnjaka reviziju i točnije ustanovljenje sila, 
koje djeluju na obalne zidove. 

Ovdje sam obradio samo djelovanje statičkih 
i dinamičkih sila, koje nastaju od udaraca broda, 
djelovanja vjetra i t. d. Iako je to područje mnogo 
studirano i obrađivano, još uvijek postoje samo 
smjernice, koje važe samo u pojedinim zemljama 
ili čak u pojedinim lukama, prema kojima se di- 
menzionira i gradi. 

Utjecaj brodova na obalne zidove može^se podi- 
jeliti na mirna opterećenja, koja djeluju u stano- 
vitom periodu vremena kao konstantne sile, te na 
sile koje djeluju kao udarac. 

Prva nastaju kao: 

a) tlačne sile od pritiska broda uslijed djelo- 
vanja vjetra, struje vode ili djelovanja brod- 
skih strojeva, n. pr. kod ispitivanja prope- 
lera broda, 

b) vlačne sile nastale od istih uzroka kao gor- 
nje tlačne sile. 

Sile koje nastaju uslijed dinamičkih djelovanja, 
jesu: 


a) tlačne sile od udaraca broda ili trenja broda 
i obalnog zida, 

b) vlačne sile od kočenja brzine broda (n. pr. 
pomoću užeta) odnosno trenja broda, koji 
prilazi. 

Nasjedanje bnoda na obalu ili poduhvatanje 
broda pod isturenu obalnu ploču za brod je ne- 
sretni slučaj, a obala koja omogućuje takve slu- 
čajeve pogrešno je konstruirana. 

1. Mirna opterećenja 

Sila vjetra, koji puše sa obale na brod i pro- 
uzrokuje vlačne sile u užetu odnosno poleru, uzima 
se obično s manjom vrijednošću od tlaka vjetra, 
koji puše k obali. 

Vjetar s mora najčešće puše sa otvorenog, dok 
s obale puše vjetar na manju plohu broda, a obično 
je brod s obale zaštićen i građevinama. 

Vlačne sile prenose se na obalni zid najčešće 
preko rubnih polera, a djeluju tako, da uzrokuju 
momenat. Samo iznimno, za vrlo velike brodove, 
predviđaju se specijalni poleri u stanovitoj uda- 
ljenosti od obale, te su tamo posebno fundirani. 

Sila vlaka uslijed djelovanja vjetra uzima se 
da djeluje horizontalno i to okomito na smjer obale. 
Ukupna sila vjetra, koja djeluje na brod, može biti 
vrlo velika, ali treba uzeti u obzir smanjenje te 
sile s obzirom na masu broda i otpor mora prema 
horizontalnom pomaku uronjenog dijela. Nadalje 
treba uzeti u obzir, da je svaki brod vezan bar sa 4 
do 6 užeta, te da sile ne djeluju okomito na smjer 
obale, kako to pretpostavljamo! u računu. Razdi- 
jelimo li takvu kosu silu na paralelnu i okomitu 
komponentu, vidimo, da okomita komponenta do- 
siže redovno mnogo manje vrijednosti, dok se 

komponenta paralelna s rubom obale može u ve- 
ćini slučajeva zanemariti, jer je u podužnom smjeru 
obalna konstrukcija obično vrlo kruta. 

Dosada se vlačna sila na poleru, koja djeluje 
okomito na smjer obale, uzimala sa 25 tona, dok 
se u najnovije vrijeme za velike luke ta sila uzima 
sa 40 tona. Te vrijednosti uzete su prema rezul- 
tatima mjerenja u praksi. Kod obala dubine 9 m 
i više, gdje pristaju najveći prekooceanski brodovi, 
treba računati sa silom na poleru od 60 tona. 

Ukoliko se radi o polerima na specijalno ekspo- 
niranim mjestima, gdje se uslijed specifičnosti 
vezanja mogu očekivati naročite sile, mogu te 
vlačne sile doseći i 150 do 300 tona, ali u takvim 
slučajevima treba silu posebno računati i poler 
prema tome fundirati. 

Poleri na obalama rijeka izvode se uglavnom 
jednakih dimenzija kao u pomorskim lukama, i 
pokazalo se, da u praksi potpuno odgovaraju, iako 
se tu često dešava da i po 2 ili 3 užeta budu ve- 
zana za jedan poler. 

Tlačne sile, koje djeluju u obratnom smjeru, 
kada je brod pritisnut od vjetra ili struje na obalu, 
po apsolutnoj su vrijednosti mnogo veće od vlačnih 
sila. Osim toga one djeluju samo na jednu ili dvije 
izrazite tačke obale. Tlačne sile mogu praktično 
djelovati u svakoj visini, naročito ako se prenose 
preko zaštitnih pilota. 

Orijentacije radi navodim, da pritisak vjetra na 
brod od cca 9000 BRT iznosi oko 200 tona, za veće 
jedinice s visokim nadgrađem ta sila može porasti 
i na 400 do 600 tona. 


2. Sile, koje djeluju kao udarac 

U zaštićenim lukama na moru veći brodovi 
pristaju uz obalu obično uz pomoć remorkera, pa 
je njihova brzina kod pristajanja mala. Samostalno 
pristaju samo manji brodovi 500 do 1000 tona no- 
sivosti. 

U lukama, koje su izložene valovima- s otvore- 
nog mora, udarci broda o obalu mogu biti znatni, 
pa je potrebno računati s elastičnim prijenosom 
tlačne sile, kako bi se veličina te sile na obalnu 
građevinu što više smanjila. 

Tlačna sila ne djeluje na zid u punom iznosu, 
jer se znatan dio gubi na torzione deformacije 
broda oko horizontalne i vertikalne osi kroz te- 
žište broda, na elastičnu i trajnu deformaciju 
brodskog trupa, te na trenje broda o obalu. Ing. 
Minihin (Engleska) ustanovio je, da to umanjuje 
tlačne sile iznosi 0,27 do 0,50, već prema veličini 
broda. Za veće brodove uzima se manja vrijednost. 

Kinetička energija, koja se stvara kod elastič- 
nog udarca iznosi prema formuli prof. Bakera 
G v 2 

(London) E = 0,4 . Vidimo, da se Bakerov 

2 g 

koeficijent umanjenja prilično slaže s mjerenjima 
Ing. Minikina. 

U gornjoj je formuli: G = ukupna težina broda, 
v = brzina broda u smjeru udara, g = ubrzanje 
sile teže. 


Tlačna sila uzima se da djeluje okomito na 
smjer obale. 

Drvene obale odoljevaju dobro udarcima broda, 
jer uslijed mogućnosti elastičnog stlačivanja pre- 
uzimaju bez naročitih oštećenja živu silu, koja se 
udarcem prenosi na obalu. 

Za obale izvedene od čelika, kamena ili betona, 
zbog njihove krutosti, treba tlačnu silu svakako 
uzeti u račun. 

Da smanjimo te sile, upotrebljavamo različite 
elastične umetke između broda i obale. 

Orijentacije radi navodim, da na eksponiranim 
mjestima mogu brodovi težine 20 000 do 30 000 t 
kod udaraca na obalu stvarati kinetičku energiju 
od cca 15 do 60 tm. 

3. Sredstva za ublaživanje udaraca 
broda o obalu 

Koju ćemo vrst elastičnih umetaka upotrebiti, 
ovisi o predvidivoj tonaži brodova, koji će na obali 
pristajati, odnosno o pretpostavljenoj tlačnoj sili, 
koju treba obala primiti, te o raspoloživim sred- 
stvima, koja se mogu u tu svrhu utrošiti. Manje 
udarce mogu dobro prihvatiti već gumeni prigu- 
šivači, no za jače udarce oni ne odgovaraju, jer 
njihove stišljivosti iznose 30 do 40 cm, što često 
nije dovoljno. Još danas po tom pitanju nema 
usklađenih gledanja, pa svaka veća luka imade 
svoje tipove prigušivača, koje upotrebljava. 

Naprave, koje su se dosada u upotrebi pokazale 
kao dobre za primanje većih sila i na različitim 
tipovima obala, jesu: zaštitni piloti, zaštitne grede, 
zaštitni snop pilota, bokobran (viseći, plivajući, 
masivni), naprave za prigušivanje. 

Zaštitni piloti štite brod odnosno obalu od ošte- 
ćenja i sprečavaju oštećenje pilota temelja ili 
žrnurja ispod vode od udaraca broda, naročito od 
pritiska kobilice (Schlingerkiele). Zaštitne pilote 
treba toliko duboko zabiti u tlo, da su potpuno 
ukliješteni. Gornji dio pilota pričvršćen je na obal- 
nom zidu po mogućnosti što niže. Time se sma- 
njuje: raspon, progibi i naprezanja u pilotu. 
Učvršćenje se izvodi pomoću vijaka, prstena, spoj- 
nica i si. na drvenu podužnu gredu, koja je čvrsto 
vezana za obalni zid. Na vrhu obalnog zida zaštitni 
pilot nije čvrsto spojen, već je kod savijanja donjeg 
dijela pilota omogućeno njegovo odmicanje od zida. 

Kod obala od armiranog ili prednapregnutog 
betona, fundiranih na pilotima, dužina od dna do 
prvog ležaja zaštitnog pilota je velika, pa dolazi 
često do lomljenja od udarca. 

U takvim slučajevima ili kod visokih obala, 
gdje bi za zaštitne pilote trebalo mnogo drveta, 
upotrebljavaju se zaštitne grede, koje ne dosižu do 
dna, već su samo pričvršćene na obalnom zidu. 
Dužina zaštitnih greda ovisi o veličini gaza bro- 
dova, za koje je obala građena, jer treba onemo- 
gućiti direktno udarce broda o obalu. Zaštitne 
grede učvršćuju se na 3 ili 4 mjesta o obalni zid, 
već prema dužini greda odnosno prema tipu obale. 

Raniji tipovi obala imali su prednju stranu iz- 
vedenu u nagibu 20 : 1 do 10 : 1; danas se s obzirom 
na nove oblike velikih brodova rade izvode obale 
vertikalne. Takve obale vrlo se uspješno štite sa 
zaštitnim gredama. 



Često se kombiniraju zaštitni piloti i greda tako, 
da se piloti zabiju na razmaku od 25 do 30 m, a 
između njih se stave zaštitne grede s razmakom 
od 8 do 10 m, ili se pak kombiniraju snopovi pilota 
i zaštitnih greda. 

Ako je potrebno osigurati stanovitu udaljenost 
broda od obale, da se kod rada dizalica onemogući 
sudar dizalica s brodskim trupom, prikladno je 
upotrebiti zaštitni snop pilota. 

Zaštitni vez sastoji se 
od 4, 5 ili više međusobno 
povezanih pilota na raz- 
mak 1,0 do 1,5 m. Piloti 
mogu biti od drveta, če- 
lika ili betona. Zaštitni 
snop pilota je pogodan i 
za meko preuzimanje ja- 
kih udaraca velikih bro- 
dova, pa se oni često upo- 
trebljavaju u kombinaciji 
sa zaštitnim pilotima ili 
gredama, jer su ekono- 
mični. 

Bokobrana (fender) 
imade vrlo mnogo vrsta: 
i to po konstrukciji kao i 
po materijalu. Naprave, 
koje meko prenose sile, odgovaraju svojoj svrsi 
daleko bolje od onih koje su krute. 

Viseći drveni bokobrani izrađuju se od tesane 
i okrugle građe, povezane vijcima. Oni se vješaju o 
polere u visini 1 do 2 m od gornjeg ruba obale. 

Ako je visinska razlika plime i osjeke znatna, 
tada oni nisu zgodni za male brodove. Kod visokih 
obala, koje su samo u gornjem dijelu pune (n. pr. 
armirane betonske obale na pilotima), izvedu se 
na mjestima, gdje će se postaviti bokobrani, be- 



tonske zavjese, preko kojih se prima pritisak bo- 
kobrana na obalni zid odnosno teren. 

Drveni viseći bokobrani imaju približne dimen- 
zije š : v : d = 1,80 : 1,50 : 1,20 m. 

Viseći bokobrani također se često upotreblja- 
vaju u kombinaciji sa zaštitnim pilotima, koje za- 
štićuju od jakih udaraca velikih brodova, i tako 
povećavaju njihovu trajnost. 



SI. 3. 



Danas se mnogo upotre- 
bljavaju bokobrani kao na- 
prave za prigušivanje udara, 
koje djeluju na mehaničkoj 
bazi. To su t. zv. torzioni 
bokobrani, koji se postavlja- 
ju na svakih 30 m po jedan 
u svakom dilatacionom po- 
tezu obale. Takva naprava 
obješena je na ubetonirana 
željeza, pa se njen pomični 
dio pod pritiskom može 
okretati oko horizontalne osi. 
Što je pritisak veći, to je 
veći i put kočenja, a može 
iznositi 1,5 do 2 m. Oni nor- 
malno mogu primiti udarce 
od 45 tona, a u vanrednim 
slučajevima uz specijalne na- 
prave i 90 t po bokobranu. 
Profesor Baker preporučuje upotrebu masivnih 
)okobrana. Oni se obično izrađuju od čeličnih ci- 
evi napunjenih betonom, zatim od armiranog ili 
)rednapregnutog betona, pa se pričvršćuju gore i 
iolje sa zglobnim vezicama. Ovakav bokobran, te- 
:ak 5 t, koji se pod pritiskom broda uzdiže za 60 



SI. 4. 



1954—2 


GRAĐEVINAR 


Strana 63 


cm, može primiti kinetičku energiju od 3 tm, dok 
50 tonski bokobran, koji se uzdiže 1,20 m, prima 
energiju od 60 tm. 

Vrlo je važno pravilo odrediti težinu boko- 
brana, duljinu lanaca i položaj zglobova. O duljini 
lanaca za vješanje ovisi i laka pokretljivost boko- 
brana i njegovo pravilno funkcioniranje. Zglobovi 


moraju biti tako raspoređeni, da pravac sile ide 
uvijek kroz težište bokobrana, jer tada bokobran 
ostaje uvijek u vertikalnom položaju. 

LITERATURA 

Prof. A. L. Baker, London: Gravity Fenders. 

Dr. Ing. K. Forster: Schiffsstosse auf Kaimauern. 


TORNJASTE DIZALICE U GRAĐEVINARSTVU 

Mihovil Ferenšćak, Zagreb 


Upotreba tornjastih dizalica u našem građevi- 
narstvu došla je prilično kasno. Tek nakon svr- 
šetka Rata, zbog naglog porasta građevne djelat- 
nosti, pojavila se potreba za većom upotrebom tih 
dizalica, tako da ih danas upotrebljava već svako 
naše veće gradilište. Tom naglom razvitku upotrebe 
tornjastih dizalica doprinjela je uveliko i njihova 
svestrana uporabivost, pokretljivost, lako uprav- 
ljanje za vrijeme rada i ekonomičnost. 

Tornjasta dizalica s uspjehom se upotrebljava 
kod gradnje velikih brana, kanalizacije, betonira- 
nja u dubinama, kao i kod gradnje tvorničkih 
objekata — hala — , skeletnih konstrukcija više- 
katnica, te kod montažnih radova u građevinar- 
stvu, bez obzira na to, dali se radi o betonskim 
prefabriciranim elementima ili o čeličnoj kon- 
strukciji. 

Pokretljivost tornjaste dizalice omogućava ela- 
stičnu, bolje rečeno mobilnu organizaciju rada, jer 
brzina kretanja dizalice, koja iznosi od 25 do 40 
m/min., uz brzinu dizanja tereta od 19 — 42 m/min., 
osigurava pravovremenu intervenciju dizalica i 
kombinirane radove na gradilištu. S tornjastom di- 
zalicom možemo organizirati dizanje predmeta za 
razne građevinske poslove (betoniranje, polaganje 
armature, podizanje oplate, zidanje i t. d.), koji se 
mogu obavljati istovremeno, na istim i na razli- 
čitim visinama objekta te na raznim d jelovima 
objekta. Te osebine naročito dolaze do izražaja 
kada je objekt dugačak, a širok do 20 m. 

Obična građevna dizalica (lift) znatno je skuče- 
nija; ona je nepomična i njome se ne mogu trans- 
portirati predmeti velikih dimenzija nego samo 
takvi, koji mogu prolaziti oknom dizalice. Pomoću 
tornjaste dizalice, naprotiv, možemo dizati u slo- 
bodnom prostoru terete najraznovrsnijeg oblika i 
duljine. 

Upravljanje tornjastom dizalicom nije zamrše- 
nije od upravljanja bagerom. Pokretanje dizalice 
obavlja se jednostavnim zahvatima. Duhovitim 
kombinacijama upravljanja gotovo je potpuno 
isključena mogućnost zabune, što povećava sigur- 
nost od nesreća, nastalih od lošeg upravljanja. Ipak 
se preporučuje, da se upravljanje povjeri samo 
stručnom radniku. Stručnost u upravljanju mogu 
steći i nekvalificirani radnici, ako provedu kao po- 
moćnici rukovodioca dulje vrijeme na radu prije 
nego što im se povjeri samostalno rukovođenje. 


Svakako se preporuča, da se svaki upravljač prije 
samostalnog rada podvrgne stručnom ispitu o 
upravljanju i — u glavnim crtama — o funkciji i 
načinu pogona strojeva, koji se nalaze u kabini 
za upravljanje. 

Velika mobilnost tornjaste dizalice i njezina 

nosivost je razlog, da je dizanje tereta pomoću 
takve dizalice ekonomično. Kod dizalice sistema 
»Wolf«, na primjer, da se teret od 1500 kg digne 
20 m visoko i istodobno horizontalno prenese 20 m 
daleko, potrebno je sa svim smetnjama u oba 
pravca kretanja ukupno 2 min., odnosno 27 + 2 = 29 
KS X 0,736 X 0,0334 = 0,71 kW sati X Din 22.— 

= Din 15,6 

' Montaža i demontaža „ 0,2 

Amortizacija „ 31,4 

Rad 2 montera 0,0334 X 83 X 2 ,, 2,8 

2 m 

Akumulacija „ 3,0 


Ukupno : Din 53,0 

Prema našim građevinskim normama ručno 
dignuti teret od 1500 kg (= betona 0,68 m 3 ) 20 m 
visoko i 20 m udaljeno stoji: 

R I 11 sati X 31.— Din = Din 342 — 

Akumulacija „ 342. — 


Din 684.— 

Pri dizanju običnom građevnom dizalicom, uz 
pretpostavku, da je brzina kretanja kod dizalice 
ista kao i kod tornjaste dizalice, trošak transpor- 
tiran ja iznosi: 

Građevna dizalica 


60 m 

Rad upravljača — = 0,0334 X 45 Din 

2 m 

Din 

1,5 

Akumulacija 

» 

1,5 

7 kK X 0,0334 = 0,233 kW sati X 22 Din 

>> 

5,1 

Amortizacija strojeva 

>> 

1,1 

Horizontalni prenos prema normi 

R I 0,68 X 0,50 = 0,34 X 31 Din 

>> 

10,5 

Akumulacija 

>> 

10,5 

Montaža i demontaža 

✓ - ' : ' f 

1) 

42,5 

Ukupno: 

Din 

72.7 


Naj ekonomičniji je dakle rad tornjaste dizalice. 
Prema pokretljivosti možemo podijeliti tornja- 
ste dizalice na: stabilne i mobilne. 

Stabilne su dizalice one koje stoje na jednom 
mjestu. One su danas rjeđe, jer se i svaka po- 
kretna dizalica može, ako zatreba, brzo pretvoriti 
u nepokretnu. Jednostavno se tako postavi, da se 
ne može pomicati. 

Motori dizalice ugrađeni su obično u konstruk- 
ciji same dizalice. Dizalice se kreću na razne na- 
čine: 

a) Pomoću željeznih kotača, koji idu po tračni- 
cama. Razmak tračnica je na gradilištima obično 
280 — 310 cm. Na pristaništima i u tvornicama 
razmak je obično normalnog kolosjeka 1435 mm. 
(SI. 1). 

b) Pomoću gusjenica, koje se pokreću motorom 
ugrađenim u samoj dizalici. 

c) Pomoću točkova sa punim gumama, koje ta- 
kođer pokreće motorom same dizalice. 

d) Kod dizalice male nosivosti i male visine 
dizanja pokretanje se može obavljati i ručnim po- 
gonom (SI. 2). 

Prema nosivosti, visini dizanja i dohvatu djele 
se tornjaste dizalice na: 


Veličina 

Nosivost 
u kg 

Visina 
dizanja 
u m 

Dohvat 
kraka 
u m 


Velike 

1500 do 5000 

23 do 56 

10 do 25 


Srednje 

850 do 2000 

18 do 30 

6 do 16 


Male 

450 do 1500 

7 do 15 

2 do 5 




SI. 2. 


Nosivost dizalice ovisi o dohvatu. Što je dohvat 
ruku manji, to je kod istog tipa dizalice nosivost 
veća. Pojedine tvornice, izradile su svoje vlastite 
tipove dizalica, pa se u praksi one po njima nazi- 
vaju; na pr. Wolfova dizalica, Kaiserova dizalica i dr. 

U narednoj tabeli dani su podaci za pojedine 
tipove dizalica. Svakako, ti podaci nisu posljednja 
riječ tehnike, pa se očekuju daljnja poboljšanja. 

Prilikom okretanja upravljačka se kabina obično 
okreće zajedno sa teretom, ali i takovih konstruk- 
cija, gdje kabina ostaje nepomična (»Wolf«). Zbog 
preglednosti rada i sigurnosti radnika, koji su za- 
posleni oko dizalice, mnogo bolje su one konstruk- 
cije, kod kojih se kabine okreću zajedno s teretom. 

I kod dizalica na ručni pogon imamo dvije 
vrste. Kod jednih (stariji tip) rad se obavlja po- 
moću koioturnika, koji se nalaze na rubu ruke, a 
udaljavanje tereta od dizalice u vodoravnom smje- 
ru postiže se jedino pomoću dizanja i spuštanja 
same ruke. Dizanjem i spuštanjem ruke mijenja 
se udaljenost tereta od osi dizalice. Kod dizalica 
novijeg tipa rad se može i tako obavljati, ali se 
uglavnom obavlja na taj način, da ruka dizalice 
leži vodoravno čvrsto ukotvljena užetima, a na dq-. 

SI. 5. 

Kod starih tipova takvih dizalica montaža i 
aemontaža obavljala se pomoću montažne igle (na 
primjer »Peschke«, »Bata«, »Ceretti i Tanfani«). 

Kod novih tipova način dizanja je jednostavniji, 
pa se danas tornjaste dizalice obično montiraju i 
demontiraju vlastitim pogonom, t. j. sastavljaju se 
na zemlji, pa se podižu pomoću vlastitih motora 
i nosive ruke, koja u tom slučaju služi kao diza- 
lica. Taj način montaže i demontaže prilično po- 
jeftinjuje upotrebu tornjaste dizalice. 

Kod montaže treba paziti, da se dijelovi diza- 
lice pomno istovaruju iz vagona ili kamiona i tako 
slože u blizini mjesta montaže, da poslije otpadne 
svako premještanje pojedinih komada. 

Prije montaže treba pregledati, da li je u redu 
glavno postolje dizalice, koje se zajedno sa kota- 
čima prvo postavlja. Nadalje treba ispitati svaki 
pojedini vijak, da li je ispravan. Dobro je pripraviti 
na gradilištu rezervnih vijaka, da montaža ne bi 
zapela. Pojedine spojeve sastavnih dijelova treba 
označiti brojkama. Te oznake uzdržavati i za vri- 
jeme uporabe krana. Osoblje kod montaže i de- 
montaže opskrbiti u dovoljnoj mjeri odgovarajućim 
alatom. Kod montaže i demontaže treba se strogo 
pridržavati uputa, koje je dala tvornica, osobito 
što se tiče sheme električnog spajanja motora u 
upravljačkoj kabini. Već prije montaže treba da 
se na gradilištu osigura dovoljno jak električni vod 
(za cca 40 KS), jer i najmanja preopterećenost struje 
može činiti smetnje normalnom radu dizalice. Prije 
montaže treba osigurati na gradilištu i materijal 
(lomljenjak), kojim će se opteretiti dizalica, jer je 
gotovo nemoguće montirati dizalicu, a da se opte- 
rećenje ne postavi na svoje mjesto. Za montiranje 
na kolosjek treba 20 m kolosjeka. Kolosjek mora 
biti dobro izgrađen, da može podnijeti sva izvan- 
redna opterećenja, koja se pojavljuju kod montaže, 
a osobito ondje gdje se montira bez pomoćne igle. 
Prije montaže treba detaljno pregledati stroj i mo- 
tor za upravljanje. To vrijedi i za nosiva užeta 
dizalice. 

Montažom i demontažom treba da rukovodi 
specijalista monter, a elektro-instalacije u kabini 


SI. 3. 

njim štapovima takove vodoravne ruke klizi no- 
siva mačka sa pokretnom kukom. Pomicanjem 
mačke po ruci dizalice smanjuje se odnosno pove- 
ćava udaljenost tereta od osi dizalice. Taj je drugi 
načirusa mačkom brži i ekonomičniji, jer ne zahti- 
jeva posebnog puta po mjestu rada (SI. 3). 

Osjetljiva operacija kod upotrebe tornjaste di- 
zalice na gradilištu je montaža i demontaža diza- 
lice. 


SI. 4. 

za upravljanje, kao i spoj elektro-pogona na elek- 
tričnu mrežu treba bezuvjetno da izvodi elektro- 
monter. 

Ispravna montaža znatno utječe na radnu spo- 
sobnost dizalice na gradilištu, a ispravna demon- 
taža uveliko produljuje trajanje dizalice. 

Prilikom demontaže dizalice preporučuje se po- 
praviti mjestimična oštećenja zaštitnog naliča, a 
prema potrebi i potpuno ga obnoviti. Kod montaže 
i za vrijeme rada treba voditi strogu kontrolu o 
ispravnom stanju električnih instalacija. 

Trošak montaže i demontaže utječe na cijenu 
koštanja rada. Treba nastojati da u jednom podu- 
zeću te radove obavlja jedna te ista grupa radnika, 
jer se izvježbanošću u radu postiže brzina, a time 
se i smanjuju troškovi. Prema dosadašnjim isku- 
stvima za montažu velike tornjaste dizalice po- 
trebno je cca 600 sati stručnih radnika i 350 sati 
nestručnih radnika, a za demontažu 550 sati 
stručnih radnika i 300 sati nestručnih radnika. Tom 
vremenu treba dodati redovito prekoračenje, koje 
ima dotična radna grupa kada radi druge poslove 
po normi. Kod srednjih dizalica ti su troškovi 
srazmjerno manji i iznose cca 75% od gornjih vri- 
jednosti. 

Kod malih dizalica trošak montaže kreće se 
otprilike oko 30 sati stručnih radnika i 30 sati 
nestručnih radnika, a demontaža iziskuje isto 
toliko. 

Samo upravljanje dizalicom, kako je već prije 
spomenuto, srazmjerno je lagano. Sporazumijevanje 
između upravljača dizalice i radnika, koji su za- 
posleni prilikom utovara i istovara tereta, treba 


uvesti pomoću znakova, jer usmeno sporazumije- 
vanje često nije moguće. 

Dizanje tereta i početno kretanje ruku zapo- 
činje tek na znak radnika, koji je zaposlen kod 
utovara ili istovara, i to mahanjem žute zastavice 
ili žuto oličene drvene pločice, a svako sprečava- 
nje daljnjeg kretanja dizalice u bilo kojem smjeru 
označiti mahanjem crvene zastavice ili pločice. Sa 
davanjem tih signala treba zadužiti samo jednog 
radnika kod utovara, a jednog kod istovara, da 
bi se izbjegli nesporazumci. Treba zabraniti svako 
vješanje o kuku, košaru i podest dizalice, dok je 
dizalica u pogonu, odnosno dok visi nad praznim 
prostorom. Najstrože treba zabraniti, a i oštrim 
mjerama sprečavati bilo koji način vožnje radni- 
štva dizalicom. Treba nastojati da zadržavanje 
radništva ispod dizalice, koja je u pogonu, bude 
što kraće, izbjegavati svaki rad ispod dizalice. 
Prostor u kojem se kreće ruka dizalice treba na 
zemlji označiti (na pr. napisi »pažnja«, »dizalica 
radi«), da bi slučajnog prolaznika upozorili na rad 
dizalice. Znakove treba postaviti na dovoljnu uda- 
ljenost i na onim putevima, koji su za sam rad na 
gradnji neophodni, a prolaze ispod dizalice; sve 
ostale prilaze treba po mogućnosti sasvim ukloniti. 
Radni prostor dizalice u pravilu treba da je krug, 
s radiusom jednakim dohvatu ruke dizalice pove- 
ćanom za 3 m. Sva ta upozorenja i preporuke treba 
vidljivo izvjesiti na samoj dizalici, a i u radničkoj 
svlačionici. Na gradilištima gdje se po prvi put 
upotrebljava dizalica treba tumačenje tih mjera 
dnevno radništvu ponavljati. Ako se u prvim da- 
nima rada posveti dovoljna pažnja sigurnosnim 
mjerama, uspjeh ne će izostati. 


Tip dizalice 

Visina 

dizanja 

Dohvat 

ruke 

Nosivost u 
kg 

Brzina dizanja 
m/min. 

Brzina kretanja 
m/min. 

Brzina okretanja 
dizalice okr/min. 

Snaga motora za 
dizanje KS 

Snaga motora za 
okretanje KS 

Snaga motora za 
pokretanje KS 

Opterećenje kabine 
t 

Opterećenje dizalice 
t 

Vlastita težina 
dizalice t 

Ukupna težina 
dizalice t 

Razmak tračnica 

Potrebni čisti 
profil 

mi- 

nimum 

maksi- 

mum 

mi- 

nimum 

maksi- 

mum 

mi- 

nimum 

maksi- 

mum 

Peschke 

23,60 

40,20 

10 

20 

2000 

4000 

22/45 

30 

1,0 

25 

2,0 

15 

6,3 

19,20 

18,0 

43,5 

3,06 

4,17 

Wolf 

23,50 

39,50 

10 

20 

1500 

3000 

22/45 

30 

1,1 

27 

2,0 

11 

1,8 

20,00 

16,0 

38,0 

3,06 

3,77 

Brun 

23,00 

38,11 

8 

20 

1500 

4000 

19/2 

40 

1,0 

25 

4,0 

12 

5,0 

24.00 

23,0 

52,0 

3,06 

3,60 

Kaiser 

22,50 

39,00 

6 

20 

1500 

5000 

20/40 

36 

1,2 

24 

3,5 

13 

4,5 

22,00 

17,5 

44,0 

3,06 

3,80 

Fiorentini 

27,50 

45,00 

4 

22 

1350 

3000 

14/60 

38 

1,2 

18 

4,0 

13 

3,0 

20,00 

21,0 

44,0 

3,10 

4,70 

Loro i Parisini 

34,00 

56,00 


25 

1500 

3600 

20/40 

33 . 

1,0 

18/25 

2,5 

14 

5,0 

34,00 

19,0 

58,0 

3,80 

5,00 

Ceretti i Tanfani 

27,50 

42,50 

7,50 

20 

1000 

4000 

18/72 

30 

1,1 

24 

2,5 

12 

2,0 

26/56 

27,0 

55,0 

3,06 

4,20 

















85,0 

3,80 

5,00 


Gornja tabela daje osnovne podatke o nekim * vrstama tornjastih dizalica, pa može korisno po- 
služiti kod razrade plana rada. 

DALMATINSKI PRIRODNI ASFALTI I NJIHOVA UPOTREBA 

U GRAĐEVINARSTVU 

Ing, Marijan Gabrić, Zagreb 


Poznata je činjenica, da naša država obiluje na- 
lazištima prirodnog asfalta. No konstatacijom po- 
stojanja tih nalazišta i navođenjem najpoznatijih 
od njih u raznim enciklopedijama i geološkim knji- 
gama bio je tokom prošlih decenija iscrpljen inte- 
res za ovaj materijal. 

Mora se priznati, da je vanredno nagli razvitak 
industrije nafte uvjetovao ogromnu proizvodnju 
bitumena, koja je donekle smanjila privredni zna- 
čaj velikog dijela prirodnih asfalta ne samo kod 
nas nego i u ostalom svijetu. Cijena bitumena iz 
nafte bila je znatno niža od one, koja se mogla 
proračunati za prirodni bitumen sadržan u prirod- 
nom asfaltu. Daljni razlog smanjenju interesa, 
naročito za t. zv. asfaltni kamen, dakle prirodni 
asfalt sa sadržajem bitumena do kojih 20% bilo je 
napuštanje nabijenog ili comprime-asfalta zbog 
sklizavosti kolovoza izrađenih tim asfaltom. Taj se 
asfalt izrađivao skoro isključivo miješanjem raznih 
vrsta mljevenog asfaltnog kamena. Ne može se ni 
zanijekati, da je mogućnost primjene bitumena iz 
nafte mnogo šira. Sjetimo se samo raznih izaloci- 
onih namaza, impregnacionih masa za krovnu lje- 
penku i t. d., za koje je potreban čisti bitumen. 

Primjena prirodnog asfalta obuhvaća skoro sve 
smjese bitumena s anorganskim agregatom, dakle 
asfaltne mase. Kod te primjene dolaze do izražaja 
važne kvalitetne prednosti ovog materijala. Bitu- 
men prirodnih asfalta ne sadrži parafina odnosno 
onih parafinskih ugljikovodika, koji štetno djeluju 
na ona svojstvo bitumena, koja su važna za nje- 
govu praktičnu primjenu. Nadalje neki asfalti sa- 
drže veliki dio svoje anorganske komponente u 
obliku fine prašine, koja dobro stabilizira bitumen. 
Uz kvalitetnu prednost prisutnosti ove prašine u 
prirodnom asfaltu pruža ona i kalkulativnu korist 
utoliko, što se mogu sastaviti asfaltne mase bez 
posebnog dodavanja kamenog brašna (filera) ili je 
barem potreba dodavanja te najskuplje kompo- 
nente anorganskog agregata znatno smanjena. Neki 
od naših prirodnih asfalta, za koje prema dosa- 
dašnjim istraživanjima postoji vjerojatnost, da će 
u skoro vrijeme biti raspoloživi za građevinsku 
operativu, sadrže veliki postotak najsitnijeg kame^ 
nog zrna. Tako vrgorački asfaltni kamen imade 
cca 80 — 90%, onaj iz Dolca u blizini Splita cca 
58% zrna sitnijeg od 0,09 mm i t. d. 

Velika je prednost, nadalje, jednolična raspo- 
djela bitumena, tako da je svako i najmanje zrno 
jednolično obavijeno bitumenom, što se u takovoj 
mjeri ne može postići miješanjem čistog bitumena 
i kamenog brašna. 

Poslijeratna ekonomska situacija u svijetu pri- 
silila ie mnoge zemlje na veliku štednju i dosljedno 
tome na ograničenje uvoza iz inozemstva na naj- 


manju mjeru. Svaka zemlja nastoji aktivirati svoje 
vlastite širo vinske izvore. Ova okolnost imala je 
između ostalog za posljedicu, da zemlje, koje po- 
sjeduju nalazišta prirodnog asfalta, posvećuju veći 
interes tom rudnom blagu. U Evropi su takove 
zemlje Italija, Francuska, Njemačka i Švicarska. 
Tamo se intenzivira eksploatacija, traže se nova 
nalazišta i studiraju se mogućnosti što opširnije 
zamjene bitumena iz nafte sa onim, koji je sadržan 
u prirodnom asfaltu. Na taj način se oslobađaju 
sve veće količine destilacionog ostatka sirove nafte, 
koja u tim zemljama predstavlja uvoznu robu za 
izradu ulja za loženje veoma važnog goriva za 
pogon kotlova, lokomotiva, brodova i si. Jugosla- 
vija se nalazi u sličnoj situaciji kao spomenute 
zemlje. 

Iako produkcija sirove nafte u Jugoslaviji iz 
godine u godinu stalno raste, to ipak još prerađu- 
jemo* znatne količine uvezene sirove nafte, i svar- 
kako bi bilo od koristi za našu privredu, kad bismo 
mogli ma i samo mali dio bitumena, koji izrađu- 
jemo iz nafte ili ga uvozimo, zamijeniti upotrebom 
domaćih prirodnih asfalta. 

Dalmatinska nalazišta asfalta 

FNR Jugoslavija obiluje nalazištima prirodnog 
asfalta, i to osobito u NR Hrvatsokj i NR Srbiji. 
U Hrvatskoj je nađen asfalt na dalmatinskim oto- 
cima, u Dalmatinskoj Zagori i u krajevima na dal- 
matinsko-bosanskoj granici. Ta su nalazišta već 
dugo poznata, pa je već Ing. F. Baučić u svom 
članku 1 o rudarstvu u Dalmaciji godine 1923. dao 
pomno sastavljen popis tih nalazišta. On nabraja 
42 mjesta, na kojima se izdanci asfaltnih ležišta 
pojavljuju na površini. Većina tih nalazišta nije 
još geološki ispitana, pa nije poznato*, na kojim 
mjestima postoje veće rezerve rude, koje bi oprav- 
dale ekonomnost eksploatacije 

Od spomenutih nalazišta svega su tri dosada 
bila eksploatirana, i to: Vinišće kod Trogira, Pa- 
klina kod Vrgorca i Dolac na sjeveru Mosora. 

Nalazište Vinišće 2 leži na zapadnom dijelu 
otoka Čiovo dosta povoljno za otpremu asfalta 
morskim putem. Poznato je bilo već godine 1775, 
kad su ga eksploatirali Mlečani za potrebe svojih 
brodogradilišta. Sada je ovo nalazište napušteno i 
nije poznato, da li sadrži još većih rezerva. Asfaltni 
kamen iz Vinišća prema podacima iz literature 
sadrži 5 — 8% bitumena. 


1 »Dalmacija«, spomen knjiga Udruženja jugosla- 
venskih inženjera i arhitekata, Split, 1923. 

2 Podaci o ovom nalazištu potiču iz citiranog članka 
Ing. Baučića. 

Najpoznatiji je, a i u staroj literaturi često spo- 
minjan, asfalt iz Pakline kraj Vrgorca. 
Taj rudnik također je poznat već od davnine. Prije 
200 godina već su vrgorački asfalt izvozili u Vene- 
ciju. Najveća produkcija bila je početkom ovog 
stoljeća, kad se godišnje izvozilo do 3000 tona u 
razne evropske zemlje. U vremenu između dva 
svjetska rata rudnik je radio s malim kapacitetom 
i čestim prekidima. Nakon Oslobođenja bilo je 
nešto asfalta vađeno, ali je rad onda prestao, dok 
se nisu vojne građevne vlasti zainteresirale za pri- 
rodni asfalt uopće, a napose za vrgorački. Prošle 
godine posjetila je Vrgorac jedna komisija Vojno- 
građevnog Instituta iz Beograda, koja je organi- 
zirala ponovni početak rada u još postojećim rovo- 
vima i angažirala Zavod za geološka istraživanja 
NRH, da izvrši opsežna istraživanja svrhu konsta- 
tacije količine još postojećih zaliha. Ta su istra- 
živanja dala već u dosadašnjoj fazi ohrabrujuće 
rezultate, a bit će završena vjerojatno tokom ovog 
proljeća. Početkom ove godine osnovano je u 
Vrgorcu i poduzeće, koje je započelo s eksploata- 
cijom rudnika. 

Danas je rudnik spojen dobrom cestom sa 
glavnom cestom Vrgorac — Metković, tako da je 
prijevoz asfalta lako provediv bilo do željeznice u 
Metković bilo za morski transport u luku Ploče. 

Kod vrgoračkog asfalta treba razlikovati dvije 
vrste, koje se i po vanjskom izgledu toliko razli- 
kuju, da se dadu lako razdvojiti. Jedna vrst (pro- 
izvoljno označena u tekstu sa (A) sadrži toliko bi- 
tumena, da kod sobne temperature postaje pla- 
stična i pojedini komadi se slijepe i tvore jedno- 
ličnu masu tamno smeđe skoro crne boje. Druga 
vrst (B) nešto je svijetli je boje. Ona sadrži i manje 
bitumena nego vrsta (A). Kod dnevne temperature 
ne postaje plastična niti se slijeva kod duljeg le- 
žanja u jednoličnu masu. Tom se drugom vrsti 
lakše manipulira, a može se i bez posebne amba- 
laže transportirati, dok se vrsta (A) mora pakovati 
u sanduke ili drvenu burad. 

Prema ispitivanjima izvršenim u L. G. Z., 3 vrsta 

(A) sadrži cca 35°/o bitumena, točke razmekšavanja 
po K. S. (Kramer-Sarnow) cca 51° C, a vrsta (B) 
cca 26% bitumena sa točkom razmekšavanja po 
K. S. cca 56° C. Ove vrijednosti predstavljaju pro- 
sjek analiza raznih uzoraka. Pojedini rezultati 
sadržaja bitumena u raznim uzorcima razlikuju se 
međusobno u relativno malim granicama od neko- 
liko °/o. Za način upotrebe vrgoračkog asfalta 
važna je okolnost, da mu anorganska komponenta 
nije povezana, nego se sastoji od sitnog zrna, koje 
se u asfaltnim smjesama izrađenim tim asfaltom 
iskorišćuje kao »filer«. 

Granulometrijski sastav (opet kao prosjek iz 
raznih uzoraka) pokazuje, da je naročito kod vrsti 

(B) «sadržaj zrna sa promjerom manjim od 0,09 mm 
veoma velik. 


1 Laboratorij Građevinarstva, Zagreb. 


Granulacija ekstrahiranog agregata 


0 zrna u mm: 

Vrsta (A) 

Vrsta (B) 

0,00—0,06 

30°/o 

80% 

0,06—0,09 

11% 

6% 

0,09—0,2 

30% 

4% 

0,2 —0,6 

26% 

4% 

0,6 —2,0 

1% 

1% 

2,0 —7,0 

2% 

5% 


Nalazište kod Dolca prostire se pred sjever- 
nim padinama Mosora. Mnogi izdanci asfalta na 
površini ukazuju na veliku proširenost nalazišta. 
Neki izdanci bili su početkom ovog stoljeća otvo- 
reni i rovovima je bio vađen asfalt. Čini se, među- 
tim, da eksploatacija nije bila velika niti se dugo 
provodila, vjerojatno zbog slabih komunikacija i 
velike udaljenosti od luka. Danas više nema tra- 
gova ove djelatnosti, osim manjih količina isko- 
panog asfalta u hrpama oko bivših otvora rovova, 
koji su danas zatrpani. Istražni radovi su predvi- 
đeni i kod ovog nalazišta, i ukoliko pokažu pozi- 
tivne rezultate, koji opravdaju otvaranje rudnika, 
može se očekivati, da će i ovaj asfalt biti na raspo- 
laganju u dovoljnim količinama.. Što se tiče ko- 
munikacija, udaljenost od cca 20 km do željezničke 
pruge Split — Sinj danas više ne predstavlja te- 
škoću, koja bi onemogućila rentabilnost eksploa- 
tacije. 

Asfaltni kamen iz Dolca sadrži cca 12% bitu- 
mena, točke razmekšavanja po K. S. cca 38° C. 
Anorganska komponenta zrnata je i ima 55 — 60% 
zrna manjeg od 0,09 mm.- 

Spomena su vrijedna i slijedeća nalazišta: Dra- 
čevo u neposrednoj blizini Metkovića, koje leži tik 
uz željezničku prugu Metković — Sarajevo, i Škrip 
na otoku Braču. Anorganska komponenta ovih 
asfalta ne sastoji se od nesuvislog zrna, nego od 
monolitnog kamena. Ekstrahirani kamen iz Dra- 
čeva pokazuje dosta veliku čvrstoću, dok je onaj 
iz Škripa slabo otporan za mehanička naprezanja. 

Oba asfalta imaju sličan sadržaj bitumena od 
oko 7%, dok se točka razmekšavanja bitumena 
znatno razlikuje, te kod asfalta iz Dračeva iznosi 
cca 30° C po K. S., a kod onoga iz Škripca cca 58° C 
po K. S. 

Na temelju opisanog današnjeg stanja triju na- 
ših najpoznatijih nalazišta možemo stvoriti zaklju- 
čak, da će u prvo vrijeme naša asfaltna industrija 
i građevna operativa moći raspolagati sa većim 
količinama samo vrgoračkog asfalta. Svakako se 
preporuča, i to u prvom redu asfaltnim tvornicama, 
da pristupe što široj primjeni prirodnog asfalta za 
izradu svojih proizvoda. Veći interes sa strane 
potrošača djelovat će bezuvjetno na proizvođače u 
tom smislu, da intenziviraju eksploataciju i prošire 
istraživanja nalazišta. 

Primjena prirodnih asfalta 

Kako je na početku spomenuto, prirodni asfalti 
se mogu primijeniti kod izrade većine asfaltnih 
masa, koje se danas u praksi upotrebljavaju. 

Prije nego što se pobliže osvrnemo na neke 
vrsti upotrebe prirodnih asfalta, moramo upozoriti 
na neke okolnosti, koje rezultiraju iz same naravi 
pojedinih vrsta prirodnih asfalta iz naših nalazišta. 

Kod nekih asfalta anorganska se komponenta 
sastoji iz manje više sitnog zrna, koje je vezano 
samo bitumenom. Kad ovakav asfalt zagrijemo, 
izgubit će svoj prvotni oblik. Vrste sa manjim sa- 
držajem bitumena raspast će se pod slabim pri- 
tiskom u zrnatu prašinu, dok će one sa više bitu- 
mena postati polutekuće odnosno tekuće. Tipični 
predstavnici ovakovih asfalta su oni iz Vrgorca i 
Dolca. Ove asfalte nazvat ćemo u daljnjem razla- 
ganju tipom I. 

Drugi pak asfalti sastoje se od poroznog ka- 
mena, čije su šupljinice ispunjene bitumenom. 
Takav asfalt zadržat će kod zagrijavanja svoj 
oblik i ako njegov bitumen pređe u tekuće stanje, 
jer je anorganska komponenta monolitni kamen. 
Predstavnici takovih asfalta, koje ćemo nazvati 
tipom II, oni su iz Dračeva i Škripca. 

Ta različita svojstva od važnosti su za način 
primjene asfalta kod izrade asfaltnih smjesa. Kad 
se izrađuju smjese zagrijavanjem komponenata u 
kotlovima, kao na pr. asfalt-mastiks ili liveni as- 
falt, onda prirodne asfalte tipa I možemo dodati u 
kotao i u većim komadima, koji će se tokom »ku- 
hanja« potpuno raspasti i izmiješati s ostalom 
masom. Njihovo zrno tvorit će sastavni dio čitavog 
anorganskog agregata i mora se po svojoj granu- 
laciji uzeti u obzir kod utvrđenja krivulje prosi- 
javanja. Prirodni asfalti tipa II moraju se prije 
upotrebe za spomenute smjese samljeti i u labora- 
toriju nakon ekstrakcije bitumena ustanoviti gra- 
nulacija agregata, koja je ovisna o načinu mlje- 
venja. 

Kako je tvrdoća i količina bitumena u svakom 
prirodnom asfaltu drugačija, to je treba prije upo- 
trebe ispitati i kod sastava smjese uzeti u obzir. 

Po svojoj naravi prirodni je asfalt prvenstveno 
prikladan za takove smjese, koje se izrađuju duljim 
miješanjem zagrijanih komponenata, dakle za 
asfalt-mastiks i liveni asfalt u svim njihovim vari- 
jacijama. Kod takovog načina proizvodnje posti- 
zava se naime najhomogenija smjesa svih dijelova 
i najbolja raspodjela prirodnog asfalta po cijeloj 
masi. 

A s f a 1 t-m a s t i k s se sastoji, kako je poznato, 
od pijeska, kamenog brašna i bitumena. Sadržaj 
bitumena iznosi između 12 i 20%, već prema svrsi, 
kojoj je mastiks namijenjen. Za njegovu izradu 
mogu se upotrebiti prirodni asfalti tipa I ukoliko 
ne sadrže veći postotak kamenog zrna iznad 3 mm 
i oni tipa II, ako su prethodno samljeveni do veli- 
čine zrna od max. 3 mm. 


Ako prirodni asfalt sadrži dovoljno zrna ispod 
0,09 mm, može se mastiks i tako sastaviti, da 
uopće otpada dodavanje kamenog brašna. Prirodni 
asfalt se stavlja u kotao zajedno) s izračunatom 
količinom čistoga bitumena i uz miješanje rastali, 
a nakon toga se dodaje pijesak i kameno brašno 
(ukoliko se za to ukaže potreba). 

Liveni i tvrd o-l iveni asfalt po svo- 
jem sastavu su asfalt-mastiks, kojemu je dodano 
kameno zrno veličine 3 — 7 mm. Za primjenu pri- 
rodnog asfalta prema tome važi isto što je rečeno 
kod mastiksa, s time, da može sadržati zrna do 
7 mm. 

Ma da je primjena asfalt-mastiksa i lijevanog 
asfalta kod visokogradnje opće poznata, navest 
ćemo neke slučajeve, u kojima je taj materijal 
naročito prikladan. U prvom redu treba spomenuti 
horizontalnu i vertikalnu izolaciju temelja zgrada 
i izolaciju podrumskih prostorija s mastiksom. Ta 
metoda izoliranja mnogo se izvodi u Engleskoj uz 
upotrebu trinidadskog prirodnog asfalta za pri- 
premu mastiksa. Za podove u kućnim i obrtnim 
praonicama traži se, da budu potpuno nepropusni 
za vodu, bez režaka (fuga), te da budu topli. Svim 
tima uslovima odgovara liveni asfalt. Podovi trž- 
nica, hladionica, mljekara, skladišta živežnih na- 
mirnica i klaonica moraju odgovarati istim uslo- 
vima, a osim toga moraju biti i higijenski, t. j. mora 
biti omogućeno lako čišćenje i pranje. Osim toga ne 
smiju imati neravnosti i pukotina, u kojima bi se 
mogli zadržavati trulenju izloženi organski otpaci. 
Za takove objekte' također je prikladan pod od 
livenog asfalta. U tvorničkim prostorijama, dvo- 
ranama izložbenih objekata, kolodvorskim halama, 
dakle u prostorijama s velikim prometom, podovi 
ne smiju stvarati prašinu, kaoi što je to slučaj kod 
betona, i moraju prigušavati zvuk i trešnju. Za 
takove slučajeve pogodan je liveni asfalt, koji je 
i ekonomičan, zbog velike trajnosti. Sve horizon- 
talne površine na vanjskoj strani zgrada, kao bal- 
koni, terase i si., obično se asfaltiraju, jer se time 
postiže prohodna površina nepropusna za vodu. 
Veoma je proširena primjena livenog asfalta i za 
kuglane, koje se danas najvećim dijelom asfaltiraju. 

Neke asfaltne mase, koje po svojem sastavu 
tvore neke vrsti prelaz između mastiksa i livenog 
asfalta, jesu one koje se upotrebljavaju kao pod- 
1 o g a za podove od linoleuma, gume i parketa. 

U nekim se zemljama izrađuju ploče za ta- 
ra c od prirodnog asfalta. Asfaltni kamen se sa- 
melje i dobivena prašina u zagrijanom stanju pod 
visokim pritiskom komprimira u ploče željenog 
oblika. 

U cestogradnji liveni asfalt spada među stan- 
dardne asfaltne pokrove, uglavnom za teški grad- 
ski promet. No i mastiks kao takav već se niz 
godina upotrebljava u mnogim zemljama za mo- 
derniziranje makadamskih kolovoza i njihovo 
osposobljavanje za savremeni promet. To je t. zv. 
penetriranje mastiksom (Mastix-Ein- 
gussdecke). Kod toga se na izravnanu podlogu na- 

nese tucanički sloj (cca 100 — 120 kg/m 2 ) i čvrsto 
uvalja. Taj otvoreni makadam se zalije specijalnom 
vrsti mastiksa (cca 20 — 30 kg/m 2 ). Odmah zatim 
se nanese cca 20 kg/m 2 čiste sipine veličine 15 — 25 
mm i dobro uvalja u vruću masu. Ako se želi iz- 
vesti jači pokrov, ista se operacija ponovi, samo 
sa manjom količinom mastiksa. Drugo zalivanje 
mastiksom može se zamijeniti i jednostrukom po- 
vršinskom obradom sa vrućim bitumenom. Mastiks 
za ovakav rad sadrži više bitumena nego normalni, 
i to cca 20 — 25°/o. Za izradu takvog mastiksa može 
se također upotrebiti prirodni asfalt odgovarajućeg 
sastava. 

Široku primjenu prirodnih asfalta omogućuje 
naročito izrada zalivnih masa za tarac i 
betonske kolovoze. Ove se mase izrađuju iz bitu- 
mena i kamenog brašna, dakle komponenata, iz 
kojih se sastoje prirodni asfalti. 

Na ovom mjestu treba spomenuti i gradivo, 
koje je sastavio Ing. D. Gembačev 4 . To gradivo 
treba smatrati u pravom smislu riječi a s f a 1 1 n i m 
betonom. Bitumensku bazu ove mase uglavnom 


tvori prirodni asfalt. U članku iznosi autor, da se 
taj materijal može i armirati i upotrebiti i za iz- 
vedbu masivnih nosivih konstrukcija. 

U nekim zemljama izvode se i danas radovi na 
način nabijenog asfalta (Comprime), u 
koji se utisku je bituminizirana sipina od eruptiv- 
nog kamena za stvaranje hrapave površine. Isto 
tako se izvode tanke presvlake (sagovi) uz upo- 
trebu prašine prirodnog asfalta, kod kojih se prion- 
ljivost asfaltne prašine s podlogom i sa sipinom, 
koja se u prašinu uvalja, postigne štrcan j em pod- 
loge i obavljanjem sipine mineralnim uljem 5 . 

Ovako ve i druge metode cestogradnje trebalo 
bi podvrgnuti ispitivanju u praksi i kod nas, even- 
tualno ih prilagoditi našim prometnim uslovima i 
na taj način omogućiti što veću upotrebu naših 
prirodnih asfalta. 

4 Ing. D. Gembačev, Asfaltni beton visoke otpor- 
nosti, »Građevinar« br. 9/10, god. 1952. 

5 Ing. V. Cincar-Janković, O putevima u Francu- 
skoj, Publikacija br. 10 bivšeg Saveznog Ministarstva 
Građevina, Beograd 1949. 


KAMENOLOMI KORČULE 

Marinko Đivofc, Zagreb 


Na našim otocima i susjednom kopnu postoji 
vrlo stara, jaka i lijepa kultura kamena. Jedri 
slojevi vapnenca izgradili su naše planine. Kamen 
prati našeg otočanina već od doseljenja njegovih 
davnih predaka na ovu obalu na svakom koraku. 
Kamen je izgradio gradove i sela na našoj obali. 
Kamene međe dijele naše seljačke posjede i spre- 
čavaju kiši da raznosi i ono malo zemlje što se na 
kršu zadržala. 

Kamene zidine i kule, koje okružuju naše gra- 
dove, branile su ih i obranile od nasrtljivog nepri- 
jatelja. Kamenom su se naši ljudi borili protiv 
suše: zidali su na stotine čatrnja, da u bezvodnom 
kraju sakupe kišnicu; borili su se protiv elemen- 
tarnih nepogoda; protiv udara bijesnih valova, 
gradili su: rive, dige, porte i manđrače. U nedo- 
statku boljeg oružja, napadnuti od neprijatelja, 
naši su se ljudi branili kamenjem. 

Kamenom su naši klesari, kamenoresci i gradi- 
telji izražavali ljepotu: sagradili su bezbroj monu- 
mentalnih kulturno-historijskih spomenika, koji 
još uvijek zadivljuju gledaoca. I dobar dio namje- 
štaja i alata u kućama na otocima izrađen je od 
kamena: uzidani ormari, umivaonici, klupe pred 
kućama, ognjišta, kamenice za ulje, torkuli i žrvnji. 
Tankim pločama vapnenca pokrivene su kuće u 
sejlima. Unutriašnji i vanjski ukras naših kuća, 
stepenice i svodovi — sve je to od kamena. Ka- 
menom je naš čovjek konačno zidao i sebi i svojoj 
obitelji grobnicu i nad grobnicom dizao spomenik. 


1. Opći podaci i historijat 

Na istočnom dijelu Korčule, tamo gdje se otok 
približio Pelješću toliko, da je od njega odvojen 
svega 2 — 3 km širokim Pelješkim kanalom, leži 
kao u nekom jezeru skupina od 18 korčulanskih 
otočića. Već sama imena nekih od njih: Badija, 
Kamenjak, Vrnik, Sutvara, Bisače, Gubavac go- 
vore nam o njihovoj ranijoj povijesti. Osim na 
Korčuli kamen se vadi još na pet otočića. Među 
njima je najveći Badija, na kojem je vađenje ka- 
mena novijeg datuma, pa se tim otočićem ne ćemo 
baviti u ovom radu. Nas ovdje više zanimaju otoci, 
koji imaju staru kamenarsku tradiciju, u prvom 
redu otok Vrnik, po vrsnoći i količini njegova ka- 
mena. 

Naseljeni su samo otoci Badija i Vrnik; ostali 
su pusti. Vrnik je najbliži Korčuli, a površine je 
blizu 0,30 km 2 i najviše nadmorske visine 50 m. 
Dugoljasta je oblika (850 m na 450 m). Istočno od 
Vrnika leži Sutvara, površine blizu 0,15 km 2 i nad- 
morske visine 36 m. Sjeverozapadno je Kame- 
njak, otočić jajastog oblika, površine 0,05 km 2 , a 
visine 14 m. 

Ti otoci poznati su po odličnom građevnom ka- 
menu, koji se tamo vadi vijekovima. Kamenoloma 
ima i drugdje; na Korčuli na obližnjoj Krmači, kod 
Pavja luke, u Oskorušici, Vaji i t. d., ali kameno- 
lomi na otočiću Vrniku najvećma privlače pažnju 
posjetilaca. Na tom otočiću kamenolomi su veoma 
razgranjeni ,i parcelirani u zasebna vlasništva« 
Čitav je otočić kamenolom dosada neracionalno 
iskorišćivan zbog nedostatka strojeva. 

Otok sliči neobičnom velikom kamenom sme- 
tištu — smetištu »škaja«. Tu leže od vi jekova na- 
gomilane debele naslage kamenih otpadaka, koji 
stvaraju prave brežuljke, a iznad tih gomila dižu 
se ponosno jedna do druge — okomito odrezane i 
stoljetnom patinom prevučene — stijene, stvorene 
od ljudske ruke tokom dvadeset stoljeća. Visina 
nekima od njih prelazi i 40 metara. Zbog toga ovaj 
otok iz daljine daje utisak starog porušenog i na- 


Na Badiji, najvećem otočiću u skupini Korču- 
lanskih otoka, otvoren je pred 20 godina kameno- 
lom na istočnoj obali, no taj je danas napušten, a 
otvoren je novi pri sjevernoj obali. Godine 1945 
započelo se donekle sa iskorišćivanjem kamenoloma 
i na Korčuli u predjelu Pelegrina, između Krmače 
i Humca. 

Od kamenoloma na Korčuli spominju se u do- 
kumentima srednjeg vijeka oni na Krmači i u uvali 


KARTA KAMENOLOMA OTOKA KO/tCULE 



puštenog grada. U svega 21 kući otočića Vrnika 
živi 15 obitelji sa 55 stanovnika s 4 prezimena. Ne 
žive oni u potleušicama, kako bi očekivali, nego u 
kućama na katove, koje svojom vanjštinom najbolje 
reklamiraju ovaj na daleko poznati bijeli kamen. 

Na otočiću ima 29 kamenoloma, a njegovi su 
stanovnici svi od reda kamenari i klesari. Njihovi 
pretci bili su to također, još od prvih dana svog 
dolaska na ove sunčane obale, kada su dali svoj 
pečat u građenju i umjetničkom stvaranju na osta- 
cima rimske civilizacije. I tako se stečena iskustva 
prenose stoljećima od koljena na koljeno. Zaliha 
kamena na Vrniku iznosi preko milijun kubika 
kamena, pa se ovaj otočić može eksploatirati još 
nekoliko tisuća godina. 

Na otočićima Vrniku, Sutvari i Kamenjaku ka- 
men su vadili još u doba rimskog carstva. O tom 
nam govore tragovi »pašarina«, kanalića u zidu, 
i tragovi podzemnih udubina, kakve ne poznaju 
poznija vremena. Na Kamenjaku nađen je (1866) 
prethistorijski probušeni čekić od diabaznog por- 
tira, težak 535 g. (Viestnik arkeolog. društva 1886.). 
Osim toga na patiniranim stijenama kamenoloma 
na Kamenjaku nalazimo uklesane natpise na la- 
tinskom jeziku iz 1586 i 1691 godine. 


Soline. U uvali Vrbovica, gdje postoje dva kame- 
noloma, započelo se vađenjem građevnog kamena 
^unatrag 100 do 120 godina. Velike količine ovog 
kamena upotrebljene su za gradnju vila, monu- 
mentalnih zgrada i spomenika, po raznim grado- 
vima Dalmacije, osobito u Dubrovniku. Bolje isko- 
rišćivanje kamenoloma u Oskorušici priječe naslage 
kamenih otpadaka, koji pokrivaju blokove kamena. 
Tako iskorišćivanje kamenoloma Vaja kod Račišća 
zastaje na dubini od svega nekoliko metara. Uslijed 
nedostatka izgrađene obale i dubine morskog gaza, 
poteškoće su kod utovara velikih kamenih blokova 
na Sutvari, Badiji i u Vrbovici. Međutim na Vrniku 
i u Vaji utovar se može obavljati pod bilo kakvim 
vremenskim okolnostima, a mogu pristajati i bro- 
dovi veće tonaže, jer je uz obalu more duboko. 

Na Korčuli ima i mramora. Oko 1725 god. zapo- 
čelo se na južnoj obali otoka Korčule, između za- 
liva Orlanduše i Pavja Luke, kod sela Žrnova, va- 
diti manje blokove tvrdog bijelog, crnkastog i 
crvenkasto-ružičastog mramora, koji se dade vrlo 
lijepo polirati. Od ružičastog mramora što ga na- 
rod zove »rumenac«, a nalik je talijanskom »Pa- 
vonazzo«, učinjeno je nekoliko oltara u crkvama 
otoka Korčule. 

U potrazi za dobrim kamenom u Dalmaciji već 
su stari Rimljani otkrili u korčulanskom kamenu 
vrstan građevni materijal, te su na Sutvari, Vrniku 
i Kamenjaku u podzemnim kamenolomima vadili 
kamen, koji su morskim putem izvozili na daleko. 
U Pseudo-Skimnovoj Periegezi, spjevu iz drugog 
ili prvog stoljeća st. e., nalazimo ovaj podatak, 
koji svjedoči o eksploataciji toga kamena iz toga 
doba: 

>Pharusque ab his non est remota plurimum 
Insula, Pariquam condiderunt incola 
Et Corcyra atra, habitant coloni quam Cnidi 
Haec continet regio paludem amplissimam, 

Lapillus apud hos est, lychnitem quam vocant«. 

(Faros od ovih nije mnogo udaljen otok, a osno- 
vali su ga Parijci, dok Crnu Korkiru nastavaju na- 
seljenici Kniđani — a u ovom kraju je vrlo široka 
močvara i kod nje kamen, koji zovu lihnit). I doista 
na spomenutim otočićima sačuvali su nam se do 
danas na više mjesta očiti tragovi iskorišćivanja 
kamena u antici: polupećina iz kojih su lomljeni 
čitavi blokovi kamenja. 

U doba Rimskog carstva vrlo često se »naprće« 
t. j. najgornji površinski sloj lošeg kamena, nije 
skidalo nego se ostavljalo nedirnuto, jer je odstra- 
njivanje tog čestoput nekoliko metara debelog sloja 
bez upotrebe eksploziva oduzimao mnogo vremena. 
Stoga se počinjalo lomiti kamen ispod njega ru- 
darskom metodom podzemnog potkopa. U srednjem 
vijeku, pogotovo nakon otkrića baruta, ovdje je 
sasvim napušten takav način lomljenja kamena. 



SI. 2. 


U tim podzemnim kamenolomima nisu bili za- 
posleni samo domaći kamenari, za vrijeme progona 
kršćana u Saloni radili su tu i mnogi rimski ro- 
bovi. O tome nam govori ne sam l0 usmena predaja, 
nego i historičar Toma Arciđakon Splitski, pisac 
XIII stoljeća u »Hist. Salonit.« Cap. 4. 

Sličan podatak daje nam i Farlati (1690 — 1773) 
kada govori o Dioklecijanovoj okrutnosti. 

Prema sačuvanoj predaji ruševine četverougla- 
stog zdanja (građenog tehnikom »opus reticula- 
tum«) sa obrisima ćelija na susjednoj obali u selu 
Lumbardi pripadale su »ergastulumu« t. j. radio- 
nici za robove. Na taj težak posao osudio je car 
Dioklecijan navodno one, koji se nisu htjeli odreći 


kršćanstva. Da se na otočiću Vrniku kamen ne 
samo vadio nego i izrađivao, svjedoči nam staro- 
kršćanski natpis nađen na sjevero-zapadnoj obali 
otočića 1886 godine (v. »Viestnik« 1887, str. 37 — 38). 

S lomljenjem kamena nastavilo se dalje iz sto- 
ljeća u stoljeće sve do danas. Da su korčulanski 
kamenolomi djelovali i u srednjem vijeku, nala- 
zimo dokaz u korčulanskom statutu, koji u prvoj 
redakciji potječe iz 1214 godine. U novijoj redakciji 
tog statuta poglavlje 95 imade uredbu, koja govori 
o izvozu kamena. Tu se veli, da svatko ko hoće 
izvesti kamena s područja otoka Korčule, bio do- 
maći ili stranac, treba da to prijavi vladi i dade 
zapisati u općinskoj kancelariji; svaki pak stranac, 
koji. izvozi kamen, treba da za svaki teret kamena, 
koji iznosi sto modija soli, plati općini jedan 
zlatni dukat. Po sačuvanim dokumentima dade se 
dakle zaključiti, da je kamenarski obrt tada bio 
neobično razvijen. Kamenari su se, osim vađenja 
kamena bavili izradom različitih ukrasnih i arhi- 
tektonskih radova u vlastitim radionicama. Oni su 
ujedno klesari, zidari i graditelji, a neki od njih i 
kipari. . 

Kamen se izvozio u Dubrovnik i Ston. Godine 
1394 spominje se izvoz kamena i u Šibenik, a 1398 
u Zadar. Nekoliko se puta izvozio kamen i u An- 
konu. U ugovorima o dobavljanju kamena spominju 
se razne njegove vrste i obraća se naročita pažnja 
njegovoj visokoj kvaliteti. 

Kasnije je kamen sa Vrnika bio eksportiran u 
velikim količinama na Istok (Carigrad, Galac, 
Braila) sve do 1880 godine, kad su neki nesavjesni 
obrtnici — osigurani velikom potražnjom — umje- 
sto otpornog čistog vrničkog vapnenca počeli izvo- 
ziti natruli vapnenac sa susjedne Krmače pod 
imenom korčulanskog kamena. Taj se kamen, izlo- 
žen oborinama, već nakon nekoliko godina ljuštio. 
Poradi toga je strano tržište ubrzo počelo bojkoti- 
rati korčulanski kamen, unatoč toga što je na me- 
đunarodnoj klesarskoj izložbi u Parizu 1927 godine 
kamen sa Vrnika bio ocijenjen kao najbolji orna- 
mentalni kamen u Dalmaciji. Povukavši konse- 
kvencije iz prošlosti, Korčulani su sasvim napustili 
eksploatiran je kamenoloma na Krmači. 

U novije vrijeme vidnu ulogu u uzdizanju kle- 
sarstva kod nas odigrala je »Strukovna škola za 
obrtno risanje« u Korčuli, s tečajevima za brodo- 
gradnju i klesarstvo, keja je djelovala od 1860 do 
sloma Austro-ugarske 1918 .Godine 1923 ova je 
škola obnovljena i pod imenom »Zanatska škola« 
djelovala do 1926, da zatim, poslije prekida od 
dvije godine, 1929 godine nastavi svoje djelovanje 
do 1941 godine. Godine 1945 škola je obnovljena 
kao »Državna zanatska škola«. Tom su školom 
upravljali poznati kulturni radnici, a iz nje je 
izišao ne samo vrstan stručni kadar, nego i neki 
naši poznati kipari. 

2. Sastav i odlike korčulanskog 
kamena 

Korčulanski kamen je građen od senonskog ru- 
distnog vapnenca. Bijeli vapnenac sa Korčule 

imade odliku, da izložen atmosferskom djelovanju 
s južne strane postaje tamno žut, a sa sjeverne 
strane dobiva smeđu patinu. Kamen svakog poje- 
dinog kamenoloma imade i svoje zasebne karakte- 
ristike, pa ćemo ih ovdje ukratko navesti. 

Kamen sa Vrnika je bijel i gust vapnenac sa 
mnogo školjaka (naročito hipurita) na površini; 
međutim što se više ide u dubinu, to je primjesa 
lih školjaka manja i struktura sve čišća, dok se ne 
naiđe na potpuno gust kalciurrv-karbonat speci- 
fične težine 2450. Izložen vodi ne trpi nikakve 
štete, on ne gubi čak ni polituru, ako je izložen 
djelovanju mraza ili hladnoće. Taj je kamen naj- 
solidniji kamen na Korčuli, a možda i u Dalmaciji. 
Naročito je podesan i za gradnju obala, jer mu ne 
škode ni promjene od plime i osjeke. 

I na susjednom otočiću Kamenjaku kamen je 
čist, gust vapnenac. 

Na otočiću Sutvari nalazimo vapnenac naročito 
podesan za izradbu kamenica (pila) za pohranu 
ulja. Rjeđe se upotrebljava za građevine, jer se 
površinski sloj soli i ne podnosi teške terete. Iz- 
gled mu je dekorativan, ali za 5 do 6 godina gubi 
ljepotu površine »solenjem«. Zbog toga su za vri- 
jeme okupacije Korčule (1807 — 1813) francuske 
vlasti bile zabranile iskorišćivanje i upotrebu tog 
kamenoloma. Međutim, u novije vrijeme iskustvo 
je pokazalo, da je dubinski kamen sa Sutvare do- 
bar, pa se taj danas i dalje vadi. 

Jednake odlike imade i kamen sa otočića 
Pržnjaka kod Velaluke. 

Vapnenac sa otoka Badije je otporan na ha- 
banje, i podesan je za izradu stepenica. 

Dolomit sa Krmače na Korčuli se ljušti i nije 
otporan na vremenske nepogode. U zatvorenom 
prostoru može da izdrži nešto dulje vremena. Po- 
desan je jedino za tanki kućni pločnik i trpeze. 

U Oskorušici (područje sela Žrnovo) kamen je 
mekši vapnenac, naročite bjeline i visokog sjaja. 
Ovdje ima dvije vrste vapnenca: svjetliji tip poput 
bračkog i tamniji, poput onog u sv. Stjepanu u 
Istri. U uvali Vrbovica osim bijeloga, žućkasto ni- 
ansiranog, vapnenca imade kamena smeđe boje sa 
rudistnim fosilima (»pigavac«). 

Vapnenac sa Pelegrine je neispitan, a tako i onaj 
sa Humca. Potonji je sličan po sastavu onome u 
Vrbo vici, a upotrebljava se za pločnike, stepenice 
i gradnju obala. 

Kamen iz uvale Vaja kod sela Račišća, gdje je 
radilište stepenasto, potpuno je bijel, mekan, ali 
otporan. Zavod za ispitivanje gradiva u Zagrebu 
dao je 1927 g. analizu dvaju vrsta ispitanih kocki 
sa ovim srednjim rezultatima: prostorna težina 
(suhog) 2,4 t/m 3 , upijanje vode 3,l°/o, čvrstoća na 
pritisak 535 kg/cm 2 , gubitak na mrazu — ništa, 
čvrstoća nakon smrzavanja 395 kg/cm 2 . Kod ispi- 
tivanja na mraz, kocke su 25 puta smrzavane do 
otprilike — 17° i otapane do kojih +18° C. 

3. Poznati majstori graditelji 

U Korčuli i u Dubrovniku razvijao je veliku 
djelatnost u XIV. stoljeću vrlo često spominjani 


majstor Ivan Antunov iz francuske Vienne. Već je 
njegov otac Antun došao u Korčulu, pa iako se u 
arhivskim izvorima on ne spominje, imamo jedan 
relijef Antuna pustinjaka, uzidan na terasi kuće 
Boschi u Korčuli, na kojem se čita natpis: S. Anto- 
nius de Viena. U Splitu se na Narodnom trgu na- 
lazi kip Antuna pustinjaka s natpisom, koji veli, 
da je taj kip dao načiniti u Korčuli g. 1394 negda- 
šnji korčulanski knez Cyprianus de Cyprianis. 

Pod kraj četrnaestoga stoljeća majstor Juraj 
Dalmatinac , poznati graditelj šibenske katedrale 
i predstavnik »kićene gotike«, ostavio je u Šibeniku 
i Splitu niz značajnih umjetničkih djela, koje je 
radio od kamena sa Brača i Korčule. On je osobno 
dolazio na Korčulu radi odabiranja dobre vrsti 
kamena za gradnju šibenske katedrale. 

Pri radovima na korčulanskoj katedrali u dru- 
gom deceniju XV stoljeća djelovao je majstor Bo- 
ninus. Vjerojatno je to poznati Bonino iz Milana. 

Od korčulanskih klesara-graditelja najpoznatiji 
je Hranić Dragošević, koji živi krajem XIV i po- 
četkom XV stoljeća. On je također radio na korču- 
lanskoj katedrali, a 1403 gradio je u Trogiru grad- 
ske kule. Umro je 1430, a pokopan je na Badiji. 

Početkom XV stoljeća spominje se kao stanov- 
nik Korčule kamenar Petar Radmilov iz Šibenika, 
a u to je vrijeme radio u Korčuli i Ivanec Miličević 
iz Polata. U kamenolomima Korčule odgojili su se 
nadalje članovi korčulanske klesarske obitelji 
Andrijić, koja se istakla u doba prelaznog rene- 
sansno-gotskog stila. Iz njihovog rodoslovlja naj- 
bolje vidimo, kako je klesarski zanat prelazio na- 
sljedstvom od oca na sina. Najstariji član te obitelji 
je Andrija Marković (poč. XV st.), koji je po svom 
krsnom imenu dao prezime potomcima, kojima je 
rod živio u Korčuli sVe do kraja prošlog stoljeća, 
a imali su, iako nisu bili plemići, već u XVII st. 
svoj grb sa simbolom njihova zanimanja: dvije ka- 
mene kocke. 

Na ove se nižu Vicentius Alvisii, braća Pavlo- 
vići i drugi neznani korčulanski »maestri«, »lapi- 
cidae«, »camenari«, koji su djelovali ne samo u 
Korčuli nego i u drugim dalmatinskim gradovima. 
Iz korčulanskih klesarskih rodova potekli su i naši 
poznati suvremeni kipari Kršinić, Palavičini i Ivo 
Lozica (strijeljan od okupatora). 

4. Kulturno-historijski spomenici 
od korčulanskog kamena 

Već u davna vremena gradile su se monumen- 
talne građevine i spomenici od korčulanskog ka- 
mena, koji su se — ma da izloženi teškim nepogo- 
dama kroz historiju — sačuvali do danas. Uščuvane 
starine, njihov smještaj i raspored daju gradu Kor- 
čuli posebno obilježje. Petar Casola iz Milana, koji 
je 1499 godine posjetio Korčulu, veli da je taj grad 
»izbrušen kao lijep dragulj«. 

Stare građevine, umjetnine i spomenici, rasijani 
u našoj zemlji i van nje, raznoliko uščuvani, od 
neprocjenjive su nam koristi pri ocjeni i izboru 
kamena i za suvremeni konstruktivno-tehnički i 
umjetnički stvaralački rad. 

Građenje kamenom bilo je ovdje kao i u osta- 
loj Dalmaciji osobito živo u srednjem vijeku. Mno- 
gobrojne javne i privatne građevine u Korčuli, Du- 
brovniku, Splitu, Šibeniku i drugdje pokazuju, da 
se pri građenju poklanjala velika pažnja umjetnič- 
kom stvaranju. Posebno mjesto među tim kamenim 
gradovima zauzima Dubrovnik i Korčula, gdje se 
ističu mnoge crkve, svjetovne i privatne palače 
s balkonima, te zidovi gradskih kula, još i danas 
dobro uščuvani. Korčulanski kamenari i oni dubro- 
vački nastanjeni u Korčuli izvozili su između osta- 
log u Dubrovnik kamen i arhitektonski već izra- 
đene komade za Knežev dvor, Divonu, crkvu Spasa, 
crkvu sv. Vlaha, crkvu Dominikanaca, samostan 
)Vlale braće, samostan sv?. Marije, samostan sv. 
Klare, samostan na Lokrumu i još za mnoge druge 
javne i privatne zgrade. Iz Korčule se dobavljao i 
kamen za popločavanje ulica Dubrovnika. 

S arhitektonskim ukrasima od tada najboljih, 
uglavnom domaćih majstora i graditelja, ti spo- 
menici predstavljaju u cjelini najljepše djelo, što 
ga je dalo srednjovjekovno graditeljstvo i primi- 
jenjena umjetnost. Ti nekad potpuno bijeli kameni 
gradovi dobili su vremenom svoju današnju jedno- 
liko žućkastu patinu. 

Od Vrničkog vapnenca sagrađen je meteorolo- 
ški opservatorij i zvonik s ornamentima za gradski 
sat u Dubrovniku. Kamen s otočića Kamenjaka je 
bio naročito tražen u srednjem vijeku za gradnju 
Kneževog dvora u Dubrovniku, korčulanske kate- 
drale i drugih spomenika, tako da je gotovo po- 
lovina otočića već iskorišćena. 

Za korčulanskim kamenom posegli su i gradi- 
telji novijeg vremena iz raznih zemalja, pa su od 
njega djelomično građeni palača parlamenta u Bu- 
dimpešti, dekorativni dijelovi parlamenta u Ber- 
linu i dijelovi nekih monumentalnih građevina u 
drugim gradovima u Evropi. Stotine muslimanskih 
grobnih spomenika u Carigradu izrađeno je od 
našeg kamena (kamenolom Pelegrina). Korčulanski 
kamen izvozio se čak u Ameriku. 

Istaknutija građevina iz kamena u Oskorušici 
je pravoslavna crkva u Dubrovniku, građena 1880 
godine, i zvonik Sv. Duje u Splitu. Od kamena iz 
Vaje sagrađen je »Bijeli dvorac« u Beogradu, a 
prije Drugog svjetskog rata isporučena je u New 
York veća količina kamenih blokova, koji su tamo 
ispiljeni za obložne ploče, koje se rabe u zamjenu 
za mramor. Veliki interes za naš korčulanski ka- 
men pokazale su i neke strane firme u Philadel- 
phiji i Buenos Airesu. 

5. Alat i sprave za vađenje i obradu 
kamena 

Alat, kojim se klesari služe kod lomljenja i 
obrađivanja kamena, varira od mjesta do mjesta, 
a ovisi i o vrsti kamena. Možemo ga uglavnom po- 
dijeliti u dvije skupine i to: alat za obradu tvrdog 
kamena i alat za obradu mekanog kamena. Naš 
vapnenjak zahtijeva i poseban alat za obradu, koji 
naši kovači najbolje izrađuju za naše potrebe. (U 
dubrovačkim dokumentima spominje se 1391 po- 


sebni kovač, koga kompanija dubrovačkih kame- 
nara šalje u Korčulu da popravlja i izrađuje oruđe 
za kamenare. Sigurno je takovih slučajeva bilo i 
prije i kasnije.) Taj se alat razlikuje od alata za 
obradu, koji nalazimo u stranim priručnicima. 

U našoj literaturi taj je alat obrađen prema 
stranim priručnicima, pa je najvećim dijelom stran 
dalmatinskom ambijentu. Naša klesarska termino- 
logija još uvijek je neobrađeno područje. Kao pri- 
log tome poslu donosim ovdje izraze, koje sam za- 
bilježio na Korčuli. Dobar dio toga je slavenskog 
porijekla, a izvjestan dio je došao k nama iz tali- 
janskog posredstvom Venecije. 

Nešto klesarskog alata spominje se u porugljivim 
stihovima Paskoja Primoevića iz XVII stoljeća (V. 
Fran Kurelac: »Runje i pahuljice«, Zagreb 1866 — 68). 
Tu čitamo i ovo: 

»Con Ragusa voi vivete 
Per mercati vostri belli, 

Perche a noi voi vendete 
Vostre barche e scarpelli. 

Prijevod: 

(S Dubrovnikom vi živite, njemu vi prodajete vaše 
lađe i vaša dlijeta). 

A zatim: 

Pre će se puntaruli 
Kem dedjete vi scarpele 
Obratti mazzaruli 
A maljici bit srdele; 

Pre će ruke neopakljene 
I bez žulja vaše biti, 

Neg vi od razze potištene 
Učinit se plemeniti. 

U opisu donosim nazive alata i drugu terminologiju, 
koja se danas upotrebljava na Korčuli:* 

a) O p ć i pojmovi 

Kava (iz mletačkog) = kamenolom 

Naprće = jalovina, gornja neupotrebljiva masa ka- 
mena u kamenolomu, debela 1 do 5 metara (Tro- 
girski kamenari je zovu »podškorac«). 

Pašarin (od venecijanskog passarin) = trag, koji 
ostavlja klin u kamenu kod dubljenja. 

Petral = kamenolom, kava. 

Prikavadura = kanal, širok 25 — 35 cm, iskopan ma- 
jicem i pikunom u sloju kamena, da se komad 
kamena odvoji od pećine bez upotrebe eksplo- 
ziva. 

Proto (od grčkog protos) = prvi majstor u nekom 
zanatu; grčki elemenat zajednički Dalmaciji i 
Južnoj Italiji; gazda, predradnik, poslovođa. 

Suj = sloj jednog perioda sedimentacije, ograničen 
paralelnim plohama. 

Šegun (venecijanski segon preko talijanskog glagola 
secare) = sloj izlomljen, ispunjen (slijepljen) ili 
neispunjen sekundarno taloženim žilama; ne- 
upotrebljiv za gradnju. 

Škajice = sitni ulomci otpada kamena. 

Škalja = otpad u kamenolomu. 

b) Predmeti 

Kopertina = poklopnica, pokrovna ploča zida; 
slično: kuvertela. 

Kuvertela (od venecijanskog coverta) — izrađeni 
kamen za prekrivanje ruba obale, a služi i kao 
završetak svih slobodno stojećih zidova; slično: 
kopertina. 

Parestada = vertikalni dio okvira oko prozora ili 
vrata. 

Pile = kamenice za pohranu ulja. 


* Kod etimoloških izvoda u zagradama pomogao mi 
je Dr. Vojmil Vinja. 

c) Pojmovi zida 

Bašica = grubi komad neobrađenog kamena, koji 
ispada pod udarcem bata, a upotrebljava se za 
zidanje. 

Fišure = fuge. 

Fuge = reske, sljubnice, spojnice dvaju kamenova. 

Grsta = kristalizirani silikat u bloku, nalik butargi, 
veoma otporan na vatru, pa se rabi kod obla- 
ganja peći i izradbe ognjišta. 

Kor as = tesanac, na određenu visinu (uobičajeno 
30, 32 i 35 cm) izrađeni komad kamena za izradu 
fasade zgrade ili drugih zidova. 

Kortina (od lat. cortina) = eklaza t. j. pukotina ili 
rez u kamenu, okomit kroz čitavu debljinu sloja 
okomito na njega. 

Kunjira = žlijeb koničnog oblika, koji se umjetno' 
napravi radi cijepanja kamena. 

Pigavac = narodni naziv za vrstu kamena smeđe 
boje sa vidljivim rudistnim fosilima, koji dolaze 
kod poliranja do izražaja u obliku pjega (odatle 
mu i ime). 

Rumena c = mramor bijelo-žućkaste do ružičasto- 
crvenkaste boje (Pavja Luka). 

Špigul = ivica kamena obrađena dlijetom. 

d) Pribor 

Brage (od galskog korjena braca = gače) = konopi, 
kojima se sveže teret kod ukrcaja; glagol: in- 
bragati. 

Krik = ručna dizalica. 

Kunje (stariji dalmatinski elemenat od latinskog 
cuneus) = klin. 

Muril = mjera i dimenzija uopće (pojam), mjera 
urezana u komadu drveta za razne debljine 
korsa, na kojoj su uneseni centimetri (za kuću: 
30 — 32 — 35; za prozore i vrata: 16 — 18 — 20 cm). 
Kamen za gradnju kuće i prozora se naime iz- 
rađuje u trima spomenutim veličinama. 

Ostile = željezne pločice duljine 25 — 30 cm, de- 
bljine oko 3 mm, koje se stave u konični kanal, 







SI. 3. — Alat za vuču i mjerenje: 1. smuk, 2. polužica, 
3. škvadra, 4. saguma, 5. penulice, 6. šestilo, 7. muril 


pa se između njih zabijaju željezni klinovi tako 
dugo, dok se kamen ne raspukne. 

Penula (od latinskog pinna, »Mauerspitze«) = mali 
drveni klin, koji se, zbog očuvanja od oštećenja 
izrađenog kamena i dovođenja u horizontalni 
položaj, postavlja između blokova kamena tako, 
da između njih ostaje šupljina. 

Penulica = drveni klinčić, deminutiv od penula. 

Poluga = ćuskija, željezna motka za dizanje tereta. 

Polužice = drvene oblice za teglenje smukom. 

Saguma (grčki elemenat preko talijanskog) = model, 
forma za oblikovanje kamena, crtanje profila, 
»bokun lamarina za skaline« i profil raznih 
oblika. 

Smuk ili slit = naprava poput saonica za vuču ka- 
menja. 

Staža (od latinskog stadium preko talijanskog 
staggio) = linear, letva, ravnalo za izradu plohe. 

Škvadra (od talijanskog squadro) = pravokutnica, 
kutnjak; može biti i škvadra cota (rabi se u bro- 
dogradnji). 

Viola = bušilica, 

e) Alat 

Bučarda = majic, bat četverouglastog presjeka, 
s obje strane plošan i nazubljen, i to s jedne 






Si. 4. — Kamenar ski i klesarski alat: 1. bat, 2 m macola, 
3. pikun, .4 maljić, 5. martelina, 6. grafun, 7. brus, 8. 
bučarda greza, 9. bučarda fina, 10. puntarul, 11. pičin- 
dur, 12. dlijeto, 13. nazubljeno dlijeto, 14. dlijeto za 
rezanje olova, 15. trapan, 16. rašpica, 17. ostile, 18. klin, 
19. viola, 20. poluga, 21. krik 

strane gušće (15X15 ili 10X10 zubaca), a s druge 
strane rjeđe (7X7 zubaca). B. je relativno nov 
alat. Slično taljenta. 

Dlijeto — može biti zubasto i ono za rezanje olova. 

Grafun (preko venecijanskog grafon iz germanskog 
korjena) = »greza« (gruba) zubaca s 8 zubi 
s jedne i 16 s druge strane. 

Lima = turpija, rašpica. 

Macola (venecijanski elemenat) = bezuba bučarda, 
mali bat. kojim se udara po dlijetu prilikom 
pravljenja bridova (»špigula«). 

Majic (latinski malleus) = deminutiv od malj, mlat 
s jedne strane zašiljen, a s druge ravan. 

Martelina = finija taljenta (zubaca) sa 26 zubi s je- 
dne i 27 s druge strane. 

Macaruli = kijače. 

Pikun (od germanskog korjena pik — preko vene- 
cijanskog picon) = majic s našiljena oba kraka. 

Pieindur = ščapadur, odbijač, široko dlijeto za od- 
bijanje. 

Puntarul = šiljak za dubljenje kanalića u bloku do 
30 cm, za razliku od pičindura ima četverougli 
šiljak. 

Scarpelo = dlijeto. 

Spuntarjola = zubara, čekić sa velikim zubovima za 
grubu obradu. 

Tajenta (od talijanskog tagliare, latinski glagol 
taliare) = zubača, koja za razliku od bučarde 
(v.) ima s jedne strane četverouglast plošni pre- 
sjek, te je nazubljena s 8X8 zubi, a s druge 
strane ima jednoredno plohu na klin s 11 zubi. 
Ona može biti finija (martelina) ili »grezija« 
(grafun). 

Trapan (preko talijanskog trapano iz grčkog kor- 
jena) =r svrdlo za bušenje: ručno, pomoću viole 
^ za kompresor. 


vijesti iz 

NOVI PRIVREDNI PROPISI 

Povodom donošenja novih privrednih propisa orga- 
nizirao je Biro za organizaciju uprave i privrede u 
Beogradu seminar za proučavanje tih propisa. Dono- 
simo niže neka pitanja i odgovore, koji su od interesa 
za naše čitaoce. Napominjemo, međutim, da odgovori 
nemaju nikakav službeni ili obavezni karakter, već da 
izražavaju lično mišljenje predavača. 

1) Da li je za izgradnju školskih zgrada potrebna 
izrada investicionog programa? 

Školske zgrade su građevinski objekti društvenog 
standarda namijenjeni javnoj upotrebi, pa je, prema 
čl. 1 Uredbe, investicioni program potreban. 

2) Tko snosi troškove komisije za reviziju investi- 
cionog programa? 

U Uredbi se nigdje ne kaže. tko će snositi troškove 
komisije za reviziju investicionog programa, ali je 
prirodno^ da te troškove snosi investitor, koji plaća i 
troškove za izradu investicionog programa, kao i druge 
troškove u vezi sa izgradnjom građevinskog objekta. 

3) Tko može izrađivati dijelove tehničkog elaborata 
investicionog programa? 

Prema čl. 5 Uredbe dijelove tehničkog elaborata 
investicionog programa izrađuju i odobravaju struč- 
njaci koji su ovlašteni da samostalno vrše ove poslove. 
Ma da u Uredbi nigdje nije rečeno koji stručnjaci su 
ovlašteni za izradu dijelova tehničkog elaborata inve- 
sticionog programa, izradu i ovjeravanje mogu da vrše 
samo lica sa svršenim fakultetom (građevinskim, arhi- 
tektonskim, elektromašinskim, ekonomskim i t. d.), po- 
loženim stručnim ispitom i dužom praksom na ovim 
poslovima. 


Zubača ili grafun = grubnjak, majic za grubi jen je 
kamenih ploča, s obje strane šiljast i nazubljen 
s oko 8 zubi; z. mala također nazubljena obo- 
strano, samo imade 13 zubi s jedne, a 23 s druge 
strane. 

S obzirom na obim članka sasvim je izostavljen opis 
načina lomljenja, vađenja i obrade kamena na Korčuli. 

LITERATURA: 

1. Alibranti Andrea, Cenni storici descritti su 
Curzola (dodatak djelu pod 8, str. 354 — 360). 

2. Fisković Dr. Cvito, Naši graditelji i kipari 
XV i XVI stoljeća u Dubrovniku, Zagreb 1947. 

3. Foretić Dr. Vinko, Otok Korčula u srednjem 
vijeku do godine 1420, Zagreb 1940. 

4. H a n e 1 prof. Dris F., Statuta et leges Civitatis 
et insulae Curzolae (1214 — 1558), Zagabriae 1877. 

5. Marić Dr. Luka. Petrografija za studente ar- 
hitekture, građevinarstva, likovne i primijenjene umjet- 
nosti, Zagreb 1951. 

6. N. N., Kamenolomi na otočićima Vrniku i Osko- 
rušici kod Korčule (»Jugoslavenski Lloyd« godina XII, 
br. 36, str. 6 od 13/11 1930). 

7. O s t o i c h Nikola, Compendio storico delT isola 
di Curzola, Žara, 1878. 

8. Paulini Dr. Antonio, Istoria eclesiastico-pro- 
fana di Corzola (rukopisno djelo iz Opatskog arhiva u 
Korčuli, potječe iz XVIII st.. str. 267—9). 

9. Š t e k a L. Dinko, Historijsko- tehnički podaci o 
korčulanskom kamenu. Korčula, 1946 (rukopis). 

10. De situ orbis con la versione di Federico* Mo- 
rello . . . ap. Fod. Morellinn archity pografun Regium 
1606 (za latinski prijevod citata iz Periegeze). 


PRIVREDE 

4) Na koji način sada riješiti pitanje obrazovanja 
komisija za reviziju investicionog programa, 
s obzirom na nedostatak kadrova u kotaru? 

U komisiji za reviziju investicionog programa ne 
moraju biti službenici narodnog odbora, pa se za čla- 
nove komisije mogu uzeti stručnjaci koji stanuju na 
području kotara ili pak stručnjaci iz drugog kotara 
ili grada. 

5) Da li ovlašteni inženjer može samostalno izra- 
đivati glavne projekte i da li se takav projekat 
može podnijeti na reviziju? 

Po izmijenjenom čl. 1 Uredbe o građevinskom pro- 
jektiranju građevinske projekte izrađuju projektna po- 
duzeća i projektni biroi. Projektni biro može biti osno- 
van i od strane ovlaštenog projektanta uz odobrenje 
narodnog odbora (čl. 3). Međutim, prema čl. 3a. i pro- 
jektni biro osonvan od strane ovlaštenog projektanta 
registrira se, posluje i izvršava obaveze prema dru- 
štvenoj zajednici po propisima koji važe za poduzeća 
odnosno radnje. Prema tome glavni projekat može ići 
na reviziju samo preko jednog registriranog biroa i 
komisija za reviziju glavnih projekata mora odbiti 
reviziju, ako projekat nije ovjeren od projektnog po- 
duzeća ili biroa. Izrada projekta izvršena od ovlašte- 
nog projektanta, — ako nije zaposlen u projektnom 
poduzeću ili birou, — može se uzeti u obzir samo uko- 
liko postoji ugovor između projektne organizacije i 
ovlaštenog projektanta. 

6) Da li je projektrii biro koji osniva ovlašteni pro- 
jektant privatni biro (na primjer kao privatna 
zanatska radnja), ili je on istog karaktera kao 
onaj koji osniiva privredna organizacija ili dr- 
žavni organ? 

Prema članu 3a Uredbe o građevinskom projekti- 
ranju projektni biro- osnovan od strane ovlaštenog 
projektanta registrira se, posluje i izvršava obaveze 
prema društvenoj zajednici po propisima koji važe za 
poduzeća odnosno radnje. Prema tome ovaj projektni 
biro se ne razlikuje ni po čemu od projektnog biroa, 
koji osniva državni organ ili privredna organizacija. 

7) Da li može projektna organizacija (biro) pri gra- 
đevinskom poduzeću (na primjer , za melioracije ) 
vršiti projektiranje za račun investitora, ako je 
investitor prinuđen da rad ustupi baš tom podu- 
zeću, pošto se na licitaciji nisu pojavila druga 
poduzeća? 

Prema ČL 1 st. 2 Uredbe o građevinskom projekti- 
ranju. građevinsko poduzeće može imati projektni biro 
koji radi kao poseban pogon. (Cl. 3 st. 3 Uredbe o 
građevinskim poduzećima). Prema tome, biro za pro- 
jektiranje može vršiti projektiranje po narudžbi i to 
ne smeta da poduzeće u čijem je sastavu projektni 
biro uzme na ličit ariji ili neposredno pogodbom obje- 
kat za koji je njegov biro izradio projekat. 

8) Da li je moguće da građevinski stručnjak (tehni- 
čar) istovremeno obavlja više raznih funkcija (na 
primjer, građevinski inspektor, nadzorni organ , 
službenik savjeta za komunalne poslove i si.)? 

Jedan građevinski stručnjak može obavljati više 
poslova, ako za to ima slobodnog vremena. Međutim, 
građevinski inspektor koji vrši nadzor nad izvršenjem 
propisa i mjera u oblasti građevinarstva ne može biti 
nadzorni organ, projektant ili što drugo na području 
narodnog odbora kotara (grada) čiji je on inspektor, 
jer bi tako došao u situaciju da sam sebe kontrolira, 
što je nemoguće. Izvan područja kotara u kome je 
on građevinski inspektor, građevinski stručnjak može 
biti nadzorni organ za račun investitora. 


9) Da li će građevinska poduzeća morati da zaključe 
nove ugovore sa investitorom s obzirom na nove 
planske instrumente zbog kojih će cijene u 1954. 
godini biti svakako veće? 

Ako se cijene za građevinske usluge u 1954 godini 
izmijene uslijed novih planskih instrumenata, sma- 
tramo da bi izvođači i investitori bili obavezni da 
usklade ugovor o građenju sa novim cijenama na tr- 
žištu u pogledu onih radova koji će se izvoditi u 1954 
godini. 

10) Da li nadzorni organ može biti iz poduzeća ili 
samo iz nadleštva i ustanove? 

Nadzorni organ može biti svaki slobodan građevin- 
ski stručnjak bez obzira gdje je zaposlen, osim gra- 
đevinskog inspektora, koji ne može biti nadzorni organ 
za građevinske objekte i radove na području kotara u 
kome vrši građevinsku inspekciju. Isto tako građevin- 
ski stručnjak ne može biti nadzorni organ na objektima 
koje izvodi poduzeće u kojem je stručnjak zaposlen. 
Nadzorni organ mora imati istu stručnu spremu i pra- 
ksu koju ima odgovorni rukovodilac radova (čl. 15 
Uredbe o građevinskim poduzećima). 

11) Da li je mjesto građevinskoj inspekciji u sekre- 
tarijatu za poslove privrede ili u sekretarijatu 
za komunalne poslove grada? 

Zadatak građevinske inspekcije je da vrši nadzor 
nad izvršenjem propisa i mjera u oblasti građevinar- 
stva. Građevinarstvo kao proizvodnna grana privrede 
organizaciono ulazi u sekretarijat za privredu narodnog 
odbora kotara (grada). Prema tome, građevinska in- 
spekcija treba da bude u sastavu sekretarijata za pri- 
vredu, a ne u sastavu sekretarijata za komunalne 
poslove. 


IZ DRUŠTVA GRAĐEVINSKIH INŽENJERA I TEHNIČARA NRH 


UZ PRVO SAVJETOVANJE KONSTRUKTERA 
U ZAGREBU — 1953 

Krajem prošle godine održano je u Zagrebu Prvo 
savjetovanje konstruktera čitave naše zemlje. Na- 
javljeni program savjetovanja bio je u cijelosti ispu- 
njen, pa je kongres tekao ovako: 

Prvi dan, 19. prosinca 1953. 

Prije podne je Savjetovanje bilo svečano otvoreno 
uvodnim i pozdravnim govorima predstavnika pojedi- 
nih Republika i predstavnika Jugoslavenske Akade- 
mije znanosti i umjetnosti, predstavnika Sveučilišta i 
drugih, u naročito za to ukrašenoj Velikoj predavaonici 
Tehničkog fakulteta u Zagrebu. Za glavnog voditelja 
savjetovanja izabran je Ing. Boris Bakrač. 

Nakon toga prešlo se na radni dio Savjetovanja po 
prvoj točki programa: A, Referati po općenitim pro- 
blemima. Voditelji sastanka bili su: Dr. Ing. Vasilija 
Andrejev i Dr. Ing. Oto Werner. 

Poslije podne je nastavljeno radno savjetovanje sa 
temom: B, Referati iz područja materijala. Voditelji 
sastanka bili su: za prvi dio Dr. Ing. Julije Hahamović 
i Dr. Ing. Miloš Marinček, a za drugi dio Ing. Đorđe 
Lazarević i Ing. Viktor Turnšek. 

Navečer je u počast savjetovanja bila održana sve- 
čena izvedba opere »Aida« u Narodnom kazalištu. 

Drugi dan, 20. prosinca 1953. 

Prije podne je održan treći radni sastanak sa te- 
mom: C — 1, Referati o temeljenju i mostovima. Vo- 
ditelji sastanka bili su Ing. Mi jat Trojanović i Ing. 
Kruno Tonković. 


Poslije podne nastavljeni su radni sastanci iz: C — 
2, Referati o industrijskim i drugim objektima. Vodi- 
telji sastanka bili su Dr. Ing. Oto Werner i Ing. Đorđe 
Lazarević. 

Navečer je bilo na Tehničkom fakultetu veče struč- 
nih filmova. Prikazana je: Montaža našeg visećeg rat- 
nog mosta (komentar: Ing. Ptiček), Gradnja jedne hi- 
drocentrale, Gradnja Lincoln- tunela (komentar: Ing. 
Šiprak), Predradnje za izradu jednog visećeg mosta 
(komentar: Ing. Tonković), Gradnja mosta najvećeg 
raspona na svijetu (komentar: Dr. Ing. Kušević). 

Poslije toga je bilo održano primanje u Društvu 
građevnih inženjera i tehničara Hrvatske u prostori- 
jama DITH-a. 

Treći dan, 21. prosinca 1953. 

Prije podne su nastavljena radna savjetovanja i to 
D, Referati s područja ispitivanja i E, Problemi eko- 
nomije. Voditelji sastanka bili su Ing. Stanko Bakrač 
i Ing. Milan Radojković. 

Poslije podne je bila održana ekskurzija u tvornicu 
»Rade Končar«, gdje su razgledane izgrađene hale 
tvornice i druge industrijske konstrukcije. Istoga dana 
su predstavnici kongresa bili na svečanom primanju 
kod Predsjednika Narodnog odbora grada Zagreba u 
historijskim prostorijama staroga Dverca. 

Navečer je u prostorijama DITH-a održan sastanak 
po društvenim pitanjima, na kojem su tretirani mnogi 
veoma važni problemi društvenog položaja konstruk- 
tera, odnos konstruktera prema drugim strukama, od- 
nos projektanata i izvađača, i dr. Na tom sastanku je 

sakupljen i materijal kasnije sažet u izdanoj rezolu- 
ciji, koja glasi: 

REZOLUCIJA 

Preko 360 građevinskih konstruktera FNRJ na svom 
Prvom kongresu, održanom od 19 do 22 XII 1953, pre- 
tresali su: 

općenite probleme, 

problematiku građevinskih materijala, 

probleme temeljenja i gradnje mostova, 

problematiku industrijskih i drugih objekata, 

društvena i organizaciona pitanja. 

Učesnici savjetovanja, nakon što su saslušali oko 
70 referata i diskutirali o njima, konstatiraju: 

— da je održavanje Prvog kongresa konstruktera 
bilo vrlo korisno i potrebno, 

— da je od Oslobođenja do danas učinjen ogroman 
opći napredak u usvajanju metoda savremenog 
građevinarstva, a posebno u oblasti prednapre- 
gnutog betona, 

— da je privredna izgradnja naše socijalističke do- 
movine dala našim konstruktorskim kadrovima 
ogromno i obilno, stalno novo područje rada, i 
kao logičnu posljedicu toga mogućnost kvalitet- 
nog napretka i usavršavanja, 

— da je velika pažnja posvećena daljnjoj teoretskoj 
izgradnji konstruktorskih kadrova, a naročito je 
zapažen napredak kod mlađih drugova, 

— da su konstruktori FNRJ dali svoj značajan i 
naročito odgovoran doprinos izgradnji naše pri- 
vredne baze. 

Kao rezultat rada kongresa donose se slijedeći za- 
ključci: 

— održavati i ojačati međusobnu vezu konstruk- 
tora periodičnim sastancima i stručnom štam- 
pom u cilju razmjene iskustava, 

— zahtijevati od industrije građevnog materijala 
standardnost kvaliteta proizvoda, koja se mora 
obezbi jediti sistematskom kontrolom savremeno 
opremljenih pogonskih laboratorija^ 

— u svrhu racionalnijeg građenja omogućiti ekspe- 
rimentalni rad u svim oblastima i fazama kon- 
struktorske djelatnosti: na stručnim školama, u 
posebno organiziranim laboratorijima, zavodima 
i institutima, kao i na gradilištima, radi ispiti- 
vanja i istraživanja građevnih materijala i kon- 
strukcija; kongres preporučuje investitorima, da 
omoguće prethodna istraživanja i ispitivanja go- 
tovih objekata, kao i praćenje njihovog pona- 
šanja tokom vremena, 

— kongres stoji na stanovištu, da za sve značajnije 
objekte treba projekte pribavljati načelno putem 
javnih konkursa; uslovi konkursa treba da daju 
potpunu podlogu za izradu projekta, ali ne smiju 
spustavati slobodu projektovanja; žiri treba da 
sačinjavaju renomirani stručnjaci — po potrebi 
iz cijele zemlje, 

— nastavu na TVŠ treba usmjeriti u smislu stva- 
ranja građevinskih inženjera opće spreme; treba 
predvidjeti mogućnosti daljeg stručnog usavrša- 
vanja u zemlji i inostranstvu, 

— kongres je konstatirao da postoji hitna potreba 
donošenja novih odnosno revizije postojećih 
standarda i propisa iz oblasti konstrukterstva, 

— kongres traži od mjerodavnih faktora, da se omo- 
gući nabavka strane stručne tehničke literature 
po službenom kursu, 


— kongres preporuča osnivanje samostalnih kon- 
struktorskih projektnih biroa, 

— kongres konstatira, da postoji ozbiljna praznina 
u oblasti tehničke dokumentacije, te apelira na 
investitore i ustanove, da pomognu i organizi- 
raju sakupljanje, obradu i publiciranje doku- 
mentacionog materijala i iskustava sa značajni- 
jih investicionih objekata, 

— odlučeno je da kongrese konstruktora treba odr- 
žavati periodično, i to obuhvata j ući čitavo po- 
dručje konstrukterstva, 

— drugi kongres konstruktora održati će se 1955 g. 
u NR Srbiji. 

Zagreb, 22 XII 1953. 

Prvi kongres konstruktora FNRJ 

Četvrti dan, 22. prosinca 1953. 

Toga je dana priređen posjet mostovima grada Siska 
i željezari Sisak. Tom prilikom je otkrivena na cestov- 
nom mostu u Sisku spomenploča t Ing. Milivoju Frko- 
viću, poznatom graditelju mostova. Na mostu je održao 
spomen slovo Dr. Ing. Rajko Kušević, a Ing. Ante 
Novak je opisao rad na izgradnji toga odlično izvede- 
nog našeg najvećeg masivnog mosta. 

Nakon toga je posjećeno gradilište željezničkog mo- 
sta na Kupi, a zatim je bio prijem kod građevnog po- 
duzeća »Tehnika«. 

U tvornici su pregledane naročite konstrukcije hala 
od prednapregnutog betona Ing. Žeželja i krovište od 
montažnih ljusaka sistema Werner. Sve te objekte iz- 
velo je poduzeće »Tehnika« iz Zagreba. 

Po povratku u Zagreb 'održano je za aktivne uče- 
snike kongresa društveno veče u prostorijama »Grad- 
skog podruma«, kojim je završeno ovo veoma uspjelo 
savjetovanje. 

Organizaciju savjetovanja provela je Sekcija kon- 
struktera — Zagreb, poimence drugovi: Ing. M. Čalo- 
gović, Ing. M. Košćak, Dr. Ing. R. Kušević, Ing. S. 
Sablić, Ing. M. Simić, Ing. V. Steinmann, Ing. J. Ši- 
prak, Ing. Z. Springer, Ing. B. Šrepl, Ing. K. Tonković, 
Ing. F. Zelić. 

Prema stiglim prijavama računalo se sa posjetom 
od 200 do maksimum 250 učesnika, ali je stvarni broj 
učesnika premašio brojku 350. Uslijed toga nisu mogli 
svi učesnici dobiti čitav komplet publikacija *i štampa- 
nog materijala, koje je za Savjetovanje Organizacioni 
odbor pripremio u zaista velikom opsegu i uzornom 
aranžmanu. 1 

Na radnim sastancima je raspoloživo vrijeme za 
pojedine referate bilo, prema uzoru na međunarodne 
kongrese, ograničeno na 5 do 20 minuta. Takvo ogra- 
ničenje bilo je isprva predmet živih komentara. Tok 
ovog savjetovanja pokazao je međutim, da se takovo 
ograničenje može besprijekorno provesti, — bez inci- 
denta, ali i bez suviše krutosti. — Pokazalo se uz to, 
da je takvo ograničenje i prijeko potrebno za održa- 
vanje svježine na sastancima, koja je nužna za uspje- 
šno sudjelovanje učesnika za čitavo vrijeme trajanja 
kongresa. Upravo tome kaleidoskopu tema može se 
zahvaliti, da su svi sastanci bili primjerno posjećeni, 
da je većina referata bila solidno pripremljena i sa- 
žeta, a da su diskusije bile jezgrovite, a to se i htjelo 
postići. 

1 Materijalni troškovi tih i ostalih izdataka na- 
doknađeni su iz dotacija naših državnih ustanova i 
građevnih poduzeća, koja su i u tom pogledu pokazala 
solidno razumijevanje za ovakvu važnu manifestaciju. 

Oni referati, koji su na savjetovanju doduše održani, 
a prekasno su bili stigli da budu štampani, bit će 
naknadno sukcesivno objavljeni u našim stručnim ča- 
sopisima. 

Broj referata je bio veoma velik. Razlog tome je 
okolnost, da je to bilo prvo savjetovanje, pa su radovi 
obuhvaćali suviše veliki vremenski period, zatim, da 
se redakcija referata nije dovoljno oštro provodila, 
s obzirom na težnju, da se Prvom savjetovanju dade 
što širi karakter. Drugo savjetovanje trebat će biti 
uže, naročito u tom pogledu da ne prima one referate, 
koji stižu u zadnji tren. 

Sumarno možemo zaključiti, da je ovo Prvo savje- 
tovanje konstruktera pokazalo, da među našim kole- 
gama postoji veoma živa želja z ašto užim dodirom ne 
samo u posve stručnom, nego u jednakoj mjeri i dru- 
štvenom životu. Proteklo savjetovanje u svakom je po- 
gledu bio veoma dobar i uspješan početak, koji će biti 
teško nadmašiti. 

REDOVNA GODIŠNJA SKUPŠTINA DRUŠTVA 
GRAĐEVINSKIH INŽENJERA I TEHNIČARA 
NR HRVATSKE 

7 III o. g. održana je u društvenim prostorijama 
Redovna godišnja skupština Društva građevinskih in- 
ženjera i tehničara NR Hrvatske. Skupštini su prisu- 
stvovali članovi Izvršnog odbora Društva, članovi Nad- 
zornog odbora, članovi Redakcionog odbora časopisa 
»Građevinar«, delegati podružnica Zagreb, Rijeka, Osi- 
jek, Sisak i Lokve sa punomoćima i pravom glasa i 
oko 20 članova bez prava glasa sa pravom učešća u 
diskusiji. 

Skupštinu je otvorio predsjednik Društva Ing. La- 
mer i pozdravio prisutne. U radno predsjedništvo iza- 
brani su Ing. Keller, Ing. Kudiš, tehn. Blanda i tehn. 
Bauer, a predsjedavao je Ing. Keller. 

Nakon prihva tanja dnevnog reda Skupština je iza- 
brala zapisničara, ovjerovitelje zapisnika, kandidacionu 
komisiju, verifikacionu i izbornu komisiju i komisiju 
za zaključke i plan rada. 

Izvještaj o rezultatima jednogodišnjeg rada podnio 
je tajnik Društva Ing. M. Simić. U izvještaju su izne- 
šeni rezultati na organizacionom sređen ju Društva. 
Društvo ima aktivne podružnice u Zagrebu sa 286 
članova, u Splitu sa 172 člana, na Rijeci sa 155 članova 
i Osijeku sa 65 članova. Podružnice u Sisku sa 23 člana, 
u Lokvama sa 13 članova, u Brodu sa 12 članova i 
Dubrovniku sa 12 članova ne pokazuju značajniju 
aktivnost. Društvo je učlanjeno u Savez društava in- 
ženjera i tehničara Hrvatske i u Savez društava inže- 
njera i tehničara građevinske struke FNR Jugoslavije. 
Sa oba Saveza ostvarena je dobra saradnja. 

Društvo je preko delegiranih članova učestvovalo u 
radu »Radničkog sveučilišta« Mjesnog sindikalnog vi- 
jeća, u raznim komisijama pri Državnom sekretarijatu 
za poslove narodne privrede po pitanju uvođenja no- 
vog privrednog sistema, kao i po pitanju revizije pro- 
jekata i programa. Društvo je dostavilo Državnom se- 
kretarijatu za poslove narodne privrede svoje mišljenje 
o rukovodiocima nekoliko novih biroa za projektiranje. 
Ostvarena je puna saradnja sa organima narodne vla- 
sti, kao na primjer u komisiji za izradu regulatorne 
osnove gradova, u Savjetima za komunalne poslove 
narodnih odbora i t. d. Preko svog delegata Društvo je 
učestvovalo u razmatranju problema energetskog isko- 


rištavanja rijeke Krke u vezi sa zabranom istražnih 
radova od strane Konzervatorskog zavoda Hrvatske. 
Tokom cijele godine Društvo je pretresalo prijedloge 
novih privrednih uredbi i propisa i podnosilo svoje 
primjedbe na njih. Isto tako razmatrani su nacrti po- 
jedinih tehničkih propisa. 

Prošle godine održana su dva sastanka Plenuma 
Saveza društava inženjera i tehničara građevinske 
struke Jugoslavije, na kojima je pretresana sva pro- 
blematika građevinarstva. Naročito je obraćena pažnja 
prijedlozima novih privrednih mjera i na iste stavljen 
niz primjedbi. 

Na inicijativu Saveza društava inženjera i tehničara 
građevinske struke Jugoslavije tokom godine vršene 
su pripreme za održavanje savjetovanja cestara, hidro- 
tehničara i konstruktera. Savjetovanje cestara je odr- 
žano u Ilidži kraj Sarajeva od 26 — 29 listopada prošle 
godine. Organizator savjetovanja je bilo Društvo gra- 
đevinskih inženjera i tehničara NR Bosne i Hercego- 
vine. Naše Društvo je organiziralo savjetovanje hidro- 
tehničara u Opatiji od 4 — 6 prosinca prošle godine i sa- 
vjetovanje konstruktera u Zagrebu od 19 — 22 prosinca 
prošle godine. Za sva tri savjetovanja izvršene su sve 
potrebne tehničke pripreme, kako bi se osigurao pot- 
puni uspjeh savjetovanja. Najveći dio materijala za 
sva savjetovanja je štampan u posebnim brojevima ča- 
sopisa »Naše građevinarstvo«, »Ceste i mostovi«, »Građ- 
beni vestnik« i »Građevinar«. Na taj način su učesnici 
savjetovanja dobili prije savjetovanja referate, što je 
omogućilo bolji rad svih savjetovanja. Na organizaciji 
savjetovanja hidrotehničara u Opatiji mnogo se anga- 
žirala naša podružnica na Rijeci, a na organiziranju 
savjetovanja konstruktera u Zagrebu angažirala se sa 
uspjehom podružnica Zagreb. Treba naročito podvući 
da je Društvo naišlo na puno razumijevanje za značaj 
ovih savjetovanja i kod Izvršnog vijeća NR Hrvatske, 
NOG Zagreba i građevinskih poduzeća, koji su dota- 
cijama omogućili organiziranje savjetovanja. 

Naše je Društvo o svom trošku poslalo u Beč pet 
naših kolega, kojima su u Beču podijeljene zlatne di- 
plome Bečke Tehničke visoke škole za uspješan pe- 
desetgodišnji rad u struci. 

31 siječnja o. g. održan je prvi Plenum našeg Dru- 
štva, s predstavnicima podružnica, na kojem je razmo- 
tren rad Društva i podružnica, pitanje godišnjih skup- 
ština podružnica i godišnje skupštine Društva, te je 
prihvaćen dan i dnevni red Redovne godišnje skup- 
štine Društva. 

U okviru Društva građevinska poduzeća naše repu- 
blike izvršila su konsultacije i pripreme za osnivanje 
građevinskih komora. U tu svrhu je održano savjeto- 
vanje građevinskih poduzeća iz cijele Jugoslavije u 
Opatiji, gdje je prihvaćeno da se osnuje Udruženje 
građevinskih poduzeća Jugoslavije, koje će se učlaniti 
u Saveznu industrijsku komoru, jer zasada ne postoji 
zakonska mogućnost za osnivanje Građevinskih ko- 
mora. Međutim naše Društvo će i dalje raditi na tome, 
da se omogući osnivanje Građevinske komore, s obzi- 
rom na činjenicu, da rad u građevinarstvu nema ka- 
rakteristiku rada u industriji. 

Podružnice su u 1953 godini pokazale znatno veću 
aktivnost nego ranije. Održano je po podružnicama 20 
predavanja i organizirano 12 stručnih ekskurzija. Po- 
družnice Zagreb, Split, Rijeka i Osijek održavale su 
predavanja i organizirale stručne ekskurzije, organi- 
zirale društvene sastanke i društvene večeri radi 

zbliženja članstva, sarađivale su sa organima narodne 
vlasti, narodnim odborima, u raznim komisijama i t. d. 

0 radu podružnica u Sisku, Lokvama, Brodu i Du- 
brovniku nema nikakovih podataka. Iduće godine treba 
se više pozabaviti aktiviziranjem neaktivnih podru- 
žnica i osnivanjem novih podružnica u svim mjestima 
gdje ima potrebnih uslova, radi okupljanja u svoju 
stručnu organizaciju svih inženjera i tehničara. 

Društvo izdaje stručni časopis »Građevinar«, koji 
je, usprkos zakašnjenju zbog preuzimanja časopisa od 
bivše Glavne direkcije građevinarstva, izašao komple- 
tan sa šest dvobroja u 1953 godini. Članci u časopisu 
su na zamjernoj stručnoj visini. Izdavanje časopisa je 
svakako značajan uspjeh našeg Društva, što je zasluga 
zalaganja Redakcionog odbora. 

Blagajnik Društva Ing. Tomičić je zatim podnio 
izvještaj o finansijskom poslovanju Društva u pro- 
tekloj godini sa ukupnim prihodipia od Din 1 464 806. — 

1 ukupnim rashodima od Din 1 325 005. — , pa ostaje za 
slijedeću godinu Din 139 901. — . Nakon toga je prihva- 
ćen prijedlog budžeta za 1954 g., uključivo sa budže- 
tom časopisa »Građevinar«, s ukupnim iznosom pri- 
hoda i rashoda od Din 2 789 325. — . 

Ing. Zlatić je podnijela izvještaj Redakcionog od- 
bora časopisa »Građevinar«. Prvi zadatak Redakcionog 
odbora nakon preuzimanja časopisa od bivše Glavne 
direkcije građevinarstva bio je prikupljanje finansij- 
skih sretstava za izlaženje časopisa. Na poziv Redak- 
cionog odbora spremno su se odazvala naša građevna 
poduzeća i svojim dotacijama omogućila redovno izla- 
ženje časopisa. Ukupno je u prošloj godini izašlo šest 
dvobroja. Svi članci su bili na stručnoj visini. Tiraža 
je 1300 primjeraka, a ima 940 redovnih pretplatnika. 
Istaknut je zahtjev nekih poduzeća, da se u časopis 
uvrštavaju i članci popularnijeg karaktera. 

Tehn. Cetollo je podnio izvještaj Nadzornog odbora 

0 pregledu poslovnih knjiga Društva i izvršenoj finan- 
sijskoj kontroli. Utvrđeno je, da je blagajničko poslo- 
vanje Društva vođeno ispravno. Isto tako je nađen 
u redu i popis knjiga i časopisa, koji su svojina Dru- 
štva. Nadzorni odbor predlaže, da se dosadašnjem Iz- 
vršnog odboru Društva podijeli razrješnica. 

Nakon podnešenih izvještaja predsjedavajući Ing. 
Keller otvara diskusiju. U diskusiji je naglašena po- 
treba osnivanja Građevinskih komora i ukazano na 
različite uvjete rada u industriji i građevinarstvu. Ing. 
Senjanović se zahvalio u ime članova, koje je Društvo 
uputilo u Beč, da prime zlatne diplome Bečke Tehničke 
visoke škole. U diskusiji je naglašena potreba osni- 
vanja novih podružnica i jačanja društvenog rada po- 
stojećih podružnica. Članovi redakcionog odbora »Gra- 
đevinara« su apelirali na kolege iz operative, da daju 
više materijala o problemima poduzeća i gradilišta. 
Usvojeno je, da se redakcija časopisa proširi s još 
jednim članom. 

Nakon diskusije Skupština je dala razrješnicu sta- 
rom Izvršnom odboru Društva, pa je pristupljeno gla- 
sanju. Ukupno je predan 31 glasački listić; svi su bili 
ispravni. Za predsjednika Društva izabran je Ing. 
Stjepan Lamer. Za članove novog Izvršnog odbora 
Društva izabrani su Ing. Ivo Milković, Ing. Miljenko 
Simić, tehn. Jakov Bijelić, tehn. Vatroslav Cota, Ing. 
Marijan Ručević, Ing. Nikola Horvat. Ing. Lidija Zlatić 

1 tehn. Vladimir Tepeš. Za zamjenike članova Izvršnog 


odbora izabrani su tehn. Vilim Bauer, Ing. Marijan No- 
vak, Ing. Leo Babić, tehn. Bruno« Papeš, Ing. Viktor 
Štajnman, Ing. Stjepan Šimunović, Ing. Stjepan Re- 
štarović i tehn. Janko Odrčić. Za članove novog Nad- 
zornog odbora izabrani su tehn. Juraj Cetollo, Ing. 
Miroslav Helebrant, Ing. Artur Minihrajter, tehn. An- 
tun Šimecki i tehn. Vilim Zavadski. Za članove novog 
Redakcionog odbora časopisa »Građevinar« izabrani su 
Ing. Stanko Bakrač, Ing. Vladimir Bedeiković, Ing. 
Ernest Dajč, tehn. Mihovil Ferenšćak, Dr. Ing. Rajko 
Kušević, Ing. Ivo Milković, Ing. Ervin Nonveiller, Ing. 
Branko Petrović, Ing. Kruno Tonković i Ing. Franjo 
Simić kao glavni urednik. 

Skupština je zatim prihvatila Plan rada za 1954 
godinu: 

1. Raditi na učvršćenju postojećih podružnica (sek- 
cija) Društva i pomoći jaču aktivizaciju njihova 
rada. Preko podružnica raditi na povećanju broja 
članova u Društvu. 

2. Raditi na formiranju podružnica — sekcija — 
tamo gdje imade inženjera i tehničara, a one do- 
sada ne postoje. 

3. Poduprijeti rad novo osnovanog Udruženja gra- 
đevinskih poduzeća na osnivanju Građevinskih 
komora, u koje bi se učlanila građevinska i pro- 
jektna poduzeća. 

4. Raditi na donošenju Statusa inženjera i tehni- 
čara, koji je rađen prošle godine, ali nije dovršen. 

5. Raditi na zaštiti interesa onih članova bivših 
ovlaštenih inženjera, koji su socijalno nezašti- 
ćeni (priznanje javne djelatnosti bivših ovlaštenih 
inženjera i tehničara). 

6. Sudjelovati u radovima školskih savjeta Teh- 
ničkog fakulteta i Srednjih tehničkih škola. 

7. Zaključeno je, da stručni nivo časopisa ne treba 
snižavati uvrštavanjem opće poslovne problema- 
tike građevinskih poduzeća, nego Časopis treba 
da predstavlja stručni nivo članova. Novi re- 
dakcioni odbor treba da se uže poveže sa gra- 
đevnim poduzećima zbog prikupljanja aktuelnog 
materijala sa gradilišta i za gradilišta, bilo u za- 
sebnoj rubrici, bilo u posebnom prilogu. Isto tako 
treba sa građevnim poduzećima razmotriti pi- 
tanje pretplate i dotacija. List ubuduće treba da 
se štampa na boljem papiru. 

8. Uspostaviti veze sa inostranim stručnim dru- 
štvima u vezi organiziranja ekskurzija, savjeto- 
vanja i predavanja na bazi reciprociteta. 

9. Uspostaviti usku saradnju sa tehničkom pomoći 
radi davanja savjeta i prijedloga o kolegama, 
koje treba slati na specijalizaciju i slično. 

Na kraju se novo izabrani predsjednik Društva Ing. 
Lamer zahvalio Skupštini na ukazanom povjerenju i 
pozvao sve članove na što potpuniju saradnju. 

29 ožujka o. g. održana je prva sjednica novo iza- 
branog Izvršnog odbora Društva, na kojoj je izvršeno 
konstituiranje novog Odbora. Za potpredsjednika je 
izabran Ing. Ivo Milković, za I tajnika Ing. Miljenko 
Simić, za II tajnika tehn. Vladimir Tepeš, za blagaj- 
nika tehn. Vatroslav Cota, za vezu sa Redakcijom 
»Građevinara« Ing. Lidija Zlatić, za predavanja Ing. 
Nikola Horvat, za ekskurzije tehn. Jakov Bijelić, za 
stručnu literaturu i štampu Ing. Marijan Ručević. 

M. S. 


Vlasnik i izdavač: Društvo građevinskih inženjera i tehničara Hrvatske. Glavni urednik: Ing. F. Simić. — 

Tisak: »Tipografija« grafičko-nakladni zavod, Zagreb. 


»NOVOGRADNJA« 

GRAĐEVNO PODUZEĆE 

ZAGREB — VESLAČKA UL. 17 

IZVODI SVE VRSTE GRAĐEVINSKIH RADOVA IZ OBLASTI NISKO- I 
VISOKOGRADNJE SA ARMIRANO BETONSKIM KONSTRUKCIJAMA NA 

PODRUČJU CIJELE DRŽAVE 

RASPOLAŽE SA VLASTITIM VOZNIM PARKOM I MEHANIČKOM 
I RADIONOM 

Telefoni: Direktoi 25-301 

Tehnički odjel 25-506 
Komercijalni odjel 33-095 
Računovodstvo 24-423 i 25-50E 


„NAPREDAK** 

PEĆARSKO- KERAMIČKA ZADRUGA SO.J. 

ZAGREB, ULICA VOJE KOVAČEVIĆA 5 

TELEFON 34-86 

PREUZIMA: 

DOBAVU I POSTAVLJANJE GLINENIH 
KAMINA I PECI KAO I RAZNE STILSKE 
PECI PREMA NACRTU 
SVE VRSTI OPLOCENJA I TARACANJA 
PODOVA DOMAĆIM I INOSTRANIM 
KERAMIČKIM PLOČICAMA 
ZIDANJE I REMONT INDUSTRIJSKIH PEČI 
POLAGANJE KSILOLITNIH PODOVA 

IZVODI RADOVE STRUČNO I SOLIDNO • 

»STAKLO« 

STAKLARSKO I STAKLOBRUSAČKO PODUZEĆE 

ZAGREB 


NUDI SVOJIM KLIJENTIMA SVE VRSTE PROZORSKOG STAKLA I SPECIJALNA STAKLA 
U SVIM DEBLJINAMA I VELIČINAMA, NA MALO I VELIKO. — NADALJE NUDI SVA 
LIVENA STAKLA: MONUMENTAL, ORNAMENT I T. D. — VAGONSKE POŠILJKE PRO- 
DAJE PO TVORNIČKOJ CIJENI. — OBAVLJA SVE VRSTE USTAKLENJA STRUČNO I 
SOLIDNO NA PODRUČJU CIJELE DRŽAVE. U SVOJOJ BRUSIONI STAKLA IZRAĐUJE: 
SVE VRSTE OGLEDALA I BRUŠENIH STAKALA PO NARUDŽBI IZ VLASTITOGA 

STAKLA, KAO I IZ DONESENOGA. 

UPBAVA: 

Petre tiče v trg broj 2 — Telefon broj 34*575, 37-403 

POGON BRUSIONE: 

Vlaška ulica broj 83 — Telefon broj: 32-677 


GRAĐEVNO PODUZEĆE 

»UDARNIK« 

ZAGREB — VESLAČKA C. BR. 19 

TELEFONI: 37-639, 38-447 


I Z V A Đ A s 

SVE VRSTE GRAĐEVINA KAO: STAMBENE 
ZGRADE, DRUŠTVENE ZGRADE, TVORNI- 
ČKE OBJEKTE, POLJOPRIVREDNE ZGRADE 
I SVE OSTALE VISOKOGRADNJE 


